Copyright: Pázmány Péter Elektronikus Könyvtár


Címoldal

Imakönyv a katholikus nônem használatára

Szerkeszti: Tárkányi Béla

Budapesten. Kiadja a Franklin-társulat

Tartalomjegyzék


Tartalomjegyzék
Tartalom

A könyv elektronikus változata

Könyörgés ájtatosságért

Reggeli fohászok

A boldogságos szûz Máriához

LXII. zsoltár

LXVI. zsoltár

Az anyaszentegyház imádsága

Mise-imádságok

Elôkészület

A mise kezdetére

Az angyali énekre

Könyörgésre

A sz. leczkére és evangeliumra

Hiszek egy-re

Fölajánlásra

Úrfelmutatás elôtt

Úrfelmutatás alatt

Úrfelmutatás után

Áldozásra

Az utolsó áldásra

A boldogságos szûz Máriához

Az Isten igéje:

Az igehirdetés elôtt

Az igehirdetés után

Mindennapi jó szándék és könyörgés

Hit, remény és szeretet

Az Úr imádsága elmélkedésül a hét napjaira

Vasárnapra

Hétfôre

Keddre

Szerdára

Csütörtökre

Péntekre

Szombatra

Az isteni gondviselésrôl, litania

Esteli hálaadás

Szenvedôk esti fohásza

A XXX zsoltárból

Simeon hála-éneke

Az anyaszentegyház imádsága

Gyónási ajtatosság

Elôkészület

A lelkiismeret vizsgálása

Töredelmes bûnbánat

Jobbulási föltétel

A gyónás

Gyónás után

Bûnbánók hét zsoltára

VI. zsoltár

XXXI. zsoltár

XXXVII. zsoltár

L. zsoltár

CI. zsoltár

CXXIX. zsoltár

CXLII. zsoltár

Könyörgés

Áldozási ajtatosság

Áldozás elôtt

Epedô óhajtás (sz. Gertrudtól)

Rövid fohászok Jézushoz

A boldogságos szûz Máriához

Az Úr vételekor

Áldozás után

Teljes búcsú elnyeréseért

Adventi fohászok

Karácson ünnepén

Karácson másodnapján

Az év utolsó estéjén

Új esztendô reggelén

Vízkereszti hódolat

Jézus nevérôl, litania

Nagybôjti imádságok:

Bôjt kezdetén

A szenvedô megváltóhoz

Jézus hét szavairól

Litania Krisztus kínszenvedésérôl

Krisztus kínszenvedésérôl

Krisztus keresztjérôl

Krisztus töviskoronájáról

Krisztus lándzsájáról és szegeirôl

Krisztus öt sebérôl

Krisztus drága vérérôl

Krisztus szent haláláról

Virág-vasárnapon

Nagycsütörtökön

Oltár-fosztáskor

Láb-mosáskor

Nagypénteken

A kereszt leleplezésekor

Az Úr koporsójánál

Nagyszombaton (föltámadásra -- CXXXVIII. zsoltár)

Húsvét vasárnapján

Húsvét hétfôjén

Áldozó csütörtökön

Pünkösd vasárnapján

Pünkösd hétfôjén

Szentháromság vasárnapján

Úr napján

Litania az Oltári szentségrôl

A boldogságos szûz Mária tisztelete

Az anyaszentegyház imádságai:

Mária szeplôtelen fogantatásáról

Gyertyaszentelô Boldog Asszony ünnepén

Gyümölcsoltó Boldog Asszony ünnepén

Szûz Mária hét fájdalmáról

Sarlós Boldog Asszony napján

Nagy Boldog Asszony ünnepén

Kisasszony ünnepén

Mária neve ünnepén

A boldog szûz szent olvasójának ünnepén

A boldogságos szûz akármely ünnepén

Az angyali üdvözlet

Lauretomi litania

A négy karének

Adventtôl Gyertyaszentelô B. Asszony ünnepéig

Gyertyaszentelô B. Asszony ünnepétôl hustétig

Husvéttól Szentháromság vasárnapjáig

Szentháromság vasárnapjától Adventig

Oltalmad alá futunk stb.

Szent Bernárd könyörgése

A szent angyalokhoz

A dicsôült szentekhez

Az anyaszentegyház imádsága

Sz. József napján

Keresztelô sz. János születésérôl

Sz. Péter és Pál ünnepén

Sz. István király ünnepén

Sz. László király ünnepén

Sz. Imre herczeg napján

Sz. Anna asszony napján

Sz. Mária Magdolna napján

Magyar szûz sz. Margit napján

Szûz sz. Katalin napján

Szûz sz. Borbála napján

Magyar sz. Erzsébet napján

Nepomuki sz. János, litania

Név-szentünkhöz (születés- v. névnapon)

Különféle könyörgések:

Az anyaszentegyházért

Az egyházi és világi elôljárókért

Az ország javáért

A szülôkért

Hajadon könyörgése

Menyasszony könyörgése

Leendô anya könyörgése

Anya könyörgése gyermekeiért

Nô könyörgése házastársaért

Özvegységben

Inséges idôkben

Esôért

Tiszta idôért

Veszélyes förgetegben

Éhség és drágaság idején

Háború idején

Mirigyhalál idején

Stella coeli

Betegségben

Litania a halottakért (Halottak estéjén)

Könyörgések a megholt hívekért


A könyv elektronikus kiadása

A könyv elektronikus változata

Ez az elektronikus változat a nyomtatott könyv (Franklin társulat kiadása) szöveghû változata. Érintetlenül megtartottuk az eredeti szöveget és az eredeti helyesírást -- még akkor is, ha az a maival nem egyezik meg.

	Tárkányi Béla József 1821. január 2-án Miskolcon született és 1886. február 16-án Egerben halt meg. Eredeti neve (1844-ig) Viperina volt. Kisiparoscsaládból származott. Egerben szentelték pappá 1844-ben. Verseivel már az 1840-es évek elején feltûnt, a Kisfaludy Társaság több költeményét dicséretben részesítette. 1844 februárjában Petôfi meglátogatta Egerben. Az érseki udvarban, majd 1858--68-ban a Hajdú megyei Egyeken volt pap, azután Egerben lett kanonok. 1858-ban az MTA levelezô, 1880-ban tiszteleti, 1867-ben a Kisfaludy Társaság rendes tagjává választották. Fôként vallásos énekeket és balladákat írt, de a reformkori hazafiság is megszólalt költészetében (Országgyûlésen, 1843). Pályája második felében teljesen egyházának szolgálatába állította írói tevékenységét: imádságos- és énekeskönyveket szerzett (Egyházi énektár, Eger, 1855; Katkolikus egyázi énektár, uo., 1874); átdolgozta Káldy György bibliafordítását (uo., 1862--65). Lefordította Klopstock Messiását (1872). Mûveinek kiadása: T.B.J. költeményei (Toldy Ferenc kiadása a költô életrajzával, 1857). Írásait francia és német nyelvre fordították. Magyar Irodalmi Lexikon, Akadémia Kiadó, 1965


Könyörgés ájtatosságért
Könyörgés ájtatosságért.

Az imádság elôtt készítsd el lelkedet, és ne légy, mint az Istent kisértô ember. Sirák fia 18,23.

Isten! világosság szent Istene! hozzád emelem föl lelkemet, ki azon kegyelemre méltattál, hogy imádságomban veled szólhassak. Nyisd meg az én elmémet, hogy ezen gondolattól egészen áthatva, elmerûljek az örök fény tengerében, melylyel végtelen tökéletességeid ragyognak. Imádságom vezércsillag legyen, mely tôled, ki az igazság napja vagy, nyerje tiszta fényét; hogy ennek világánál csodálva hódoljak isteni fölségednek, mint méltatlan teremtményed; magasztalva hálát adjak végtelen jóságodért, mint érdemetlen gyermeked; s bûnbánva könyörögjek irgalmadért, mint gyarló bûnös ember. Ôrizz meg, hogy imádságom vezérfényét a kevélység föllege el ne homályosítsa, az indúlat förgetege el ne oltsa; lelkemnek az imádságban hozzád emelkedô röptét földi gondok ne akadályozzák, múlandó érdekek a porba ne vonják. Szenteld meg szándékomat, hogy imádságomban csak olyat kérjek tôled, mi hozzád méltó, és mi nekem üdvösséges; mindenekelôtt pedig a te országodat és igazságodat keressem; hogy tégedet, ki lélek ás igazság vagy, lélekben és igazságban imádjalak.

Isten! szeretet szent Istene! imádságomban hozzád emelkedik szívem, mely tôled nyeri vonzalmát irántad, a minthogy csak benned találja föl tökéletes nyugodalmát. Szenteld meg azt, hogy érzései, mint a neked tetszô áldozat lángjai, tiszta szeretettel lobogjanak fölfelé tehozzád, ki a szeretet imádandó kútfeje vagy. Ôrízz meg, hogy méltatlan érzés ne vegyûljön imádságom kellemes illatához; a hiúság füstje ne homályosítsa el a buzgóság szent tüzét; s a bûnös szenvedély kavargó szele ne verje le az ájtatosságnak fölfelé törekvô hangjait. S ha lankadni, fogyatkozni látod szívem szent hevét, oh ne hagyd elaludni, hanem éleszd föl azt isteni szereteted által, ki egyedül vagy méltó arra, hogy a nyugtalan szegény szív csalódás nélkül hozzád intézze epedô fohászait, hozzád csatolja teljesülendô reményeit, érted égjen végsô dobbanásaig, s ha megszakadnia kell is, érted haljon el; hogy a szeretet, mely erôsebb a halálnál, az imádság czéljára, az üdvözülés örök életére méltóvá tegye az így könyörgô halandót.

Isten! erôsség szent Istene! mennél tisztább szándékkal emelkedik lelkem imádásodra, mennél buzgóbb érzéssel óhajt hódolni neked szeretô szívem: annál mélyebben érzem gyarló erôtlenségemet, annál inkább meggyôzôdöm, hogy a lélek nem bír egészen hozzád emelkedni, hacsak te is nem emeled; a szív legforróbb lángjai is elalszanak, ha te nem éleszted; s a legjobb szándék, legszentebb föltétel is csak segítséged által nyer foganatot. Jôj tehát Uram! malasztod által segítségére az erôtlenségét alázatosan érzô gyarlóságnak, melynek minden ereje benned vetett gyermeki bizalmában vagyon. S ki akaratomat magadhoz hajlóvá tetted imádságomban; add, hogy magam részérôl is megtegyem, mi tôlem telik, üdvözûlésemet czélzó várakozásod valósítására. Hogy ne csak elmém hódoljon, szívem lángoljon, midôn imádkozom: hanem akaratom is mindinkább megerôsödjék szent föltételeiben, melyek egyszersmind jó cselekedetekben nyilatkozzanak; hogy így elmém és szívem, akaratom és cselekvésem szent összhangzása által egész életem méltó imádság legyen.

E szándékkal kezdem és óhajtom végezni minden imádságomat, isteni Fölséged nagyobb dicsôségére és lelkem üdvözûlésére, azon hitben, melynek tiszta világosságát elmém tôled nyeri; azon reményben, mely valamint igazságodra építi bizalmát, úgy jóságodtól várja teljesítését; azon szeretetben, melynek tiszta lángjai tôled gerjednek, érted lobognak; s azon anyaszentegyház szellemében, melynek tagjává lennem engedtél. Tegye foganatossá könyörgésemet a mi Urunk Jézus Krisztus végtelen érdeme, a boldogságos szûz Máriának és minden szenteknek buzgó esedezése. Amen.

AZ ANYASZENTEGYHÁZ IMÁDSÁGA.

Legyenek nyitva uram, irgalmasságod fülei könyörgô híveid imádságára; és hogy az esedezôknek megadjad, a mit óhajtanak: engedd azokat kérniök, mik neked tetszenek. A mi Urunk Jézus Krisztus által. Amen.


Reggeli fohászok
Reggeli fohászok.

Az éj elmúlt, a nap pedig elközelgetett. Vessük át tehát sötétség cselekedeteit, és öltözzünk a világosság fegyvereibe. Róm. 13,12.

Mennyei Atyám! a teremtmények serege, fölserkenvén éjjeli álmából, öntudatlanúl is hódol isteni fölségednek; a nap újra kezdvén ragyogó pályáját, a megközelíthetlen dicsô fényben lakó Istenség csodálatára ás imádására int; szóval az egész természet, a harmatcsöpp és láthatlan féreg úgy, mint az égig emelkedô hegyek és roppant égboltozat, a csekélységekben is nagyszerû összhangzással s czélra törekvô engedelmességgel hirdeti a mindenségnek mindenható Alkotóját. S én az ô teremtményei egyike, kit az isteni fölség végtelen nagysága semmiségem érzetére utasít, méltó lettem hozzája, mint Atyámhoz, gyermeki bizodalommal közeledni.

E nap reggelén elmém elsô gondolata, szívem elsô érzése a hála, mely mint buzgóságom elsô virága nyílik neked illatával, ki a virágok kelyheit annak idején hajnalonkint megnyitod. Hála neked, Atyám! az eltûnt éj folytán rám árasztott jótékonyságodért. Hála neked, hogy míg szemeim bezárva nyugodtak, a te gondviselô szemeid fölöttem virrasztottak; míg lankatag testem öntudatlan feküdt, te azt a csendes álom által fölüdítetted. Hála neked, hogy fölvirrasztván e nap hajnalára, nem hagytál még elmerûlni a halál mély álmába, melynek ez éjjel is oly sok embertársam lett áldozata. Hála neked, hogy ez új nappal egyszersmind kegyelmed napját is földerítetted nekem; mert csak az által van örök becse földi életem mulandó napjainak, hogy érdemet szerezhetek, megláthatni az igazságnak benned ragyogó napját, melynek hajnala Jézus drága vérében piroslott föl a megváltott emberiségnek. Hála neked, hogy ez üdvözítô nap fényénél idôt engedtél megujúlva tovább haladni törvényed szerint életpályámon, melyre isteni rendelésedbôl hivattam; hogy idôt engedtél helyrehoznom, a mit elmulasztottam; jóvá tennem, a mit roszúl cselekedtem; visszatérvén az igaz útra, melyrôl gyarlóságom vagy bûneim által letértem.

A hálaérzelem imádásodra indítja szívemet. Imádlak téged, Istenem! végtelen tökéletességeidért, hogy neked mint Teremtômnek, Gondviselômnek és Fenntartómnak e nap reggelén a hódolat áldozatát bemutassam, azon föltétlen odaengedéssel, melyet a Teremtô érdemel teremtményétôl; azon alázatossággal, melyet az Istenség igényel a semmiségét érzô bûnös embertôl; s azon bizodalommal, melyet a jóságos Atya vár engedelmes gyermekétôl. Imádlak téged végtelen irgalmadért, hogy a váltság áldásaiban engem is részesítvén, megmutattad ama tiszta fényt, mely az értelem homályait elûzi, a lélek kétségeit eloszlatja, s hit áltál önkénytes engedelmességre készti az embert isteni titkaid iránt, melyeket a gyarló elme meg nem foghat; hogy tagjává tettél azon anyaszentegyháznak, melyet szent Fiad rendíthetlen kôszirtre épített, mely ellen a pokol kapui sem vesznek diadalmat, mely az igazságnak oszlopa és erôssége; hogy ennek kebelében tanítványává tettél azon iskolának, mely irántad, embertársaim és enmagam iránti kötelességeimre csalhatlanúl megtanít; hogy a szentségekben nekem is megnyitottad a kegyelem forrásait, melynek áldásai az élet minden viszonyaira és körülményeire megelôzve és kisérve, vigasztalva és gyógyítva, erôsítve és üdvözítve, a bölcsôtôl a sírig áradoznak.

Ah, de mennél mélyebb az én hálám, mennél buzgóbb az én imádásom, annál inkább érzem az emberi erô elégtelenségét, mely segélyedre szorúl, hogy jószándékát valósíthassa. Azért könyörögve járulok hozzád, én Istenem! és kérlek e nap reggelén: áraszd rám kegyelmedet, mely lelkemet jóra indítsa, nyelvemet vezérelje, cselekedeteimet igazgassa. Ôrizz meg a hiú kevélységtôl, mely annál mélyebben lealáz, mennél kevesebb ok van elbizottságra elôtted, ki nélkül lélekzetet sem vehet az ember. Mentsd meg szívemet mindazon belsô viharoktól, melyeket benne a vétkes indulat támaszthat, mindazon külsô csáboktól és förgetegektôl, melyekkel azt a világ és emberek megtámadhatják. Erôsítsd meg akaratomat hívatásom kötelességeinek pontos teljesítésére. Te, ki a gyöngéd nôre szerény körében is oly nagy fontosságú és nagy következésû kötelmeket mértél, add, hogy a nôi méltóság ezen érzetétôl áthatva, annál nagyobb bizodalommal keressek nálad oltalmat és segélyt az élet minden körülményeiben. Ôrizd meg érzéseim szeplôtelen tisztaságát. Mentsd meg jó hírnevemet a roszakarat és irígység fullánkjaitól. Ha örömben részesítesz, adj hozzá mérsékletet is, hogy rólad el ne feledkezzem, s így az öröm meg ne rontson. Ha rám méred a keserûség és fájdalom kelyhét, legyen meg szent akaratod, csak adj hozzá tûrelmet is, hogy a gyenge szív el ne csüggedjen. Ha sírnom kell, csillogjon könyeimben a benned bízó remény szivárványa. Ha küzdenem kell, adj kitartást, mely rád támaszkodva, soha ne lankadjon. Adj megelégedést azon sorssal, melybe gondviselésed helyezett. Tudom, te nem fokoztad, csak osztályoztad az emberi állapotokat, ments meg az akaratod ellen szegülô nagyobbra vágyó küzdelemtôl, mely csak veszedelmemet okozhatná. Áldd meg tevékenységemet, tedd sikeressé munkámat, ha ezt lelkemre nézve üdvösnek látod. Engedj ma mindent így gondolnom és szólnom, intéznem és cselekednem, mintha ez lenne utolsó napja életemnek, mert hiszen csak te tudod, nem utolszor virradt-e rám a nap hajnala?

Azon szeretetnél fogva, melyet szívembe oltottál, könyörgésemet kiterjesztem azokra is, kiket szívemhez közelebb rendeltél, kiket gondjaimra bíztál. Áldd meg ôket és vezéreld jótévô kegyelmed által velem együtt azon czélra, melyet isteni jóságod mindnyájunknak kitûzött, hogy szeretetben egyesûlve és üdvözûlve, azt mindnyájan elérhessük. A mi Urunk Jézus Krisztus által. Amen.

A BOLDOGSÁGOS SZÛZ MÁRIÁHOZ.

Istennek szent Anyja! kiben Isten a gyönge nônemet ennyire fölmagasztalta, hozzád folyamodom, mint a nôi erény szeretetteljes oltalmához, e nap reggelén. Oh szeplôtelen fényû hajnali csillag! ki megelôzted a váltság örök napját; oh legszebb hajnal! melybôl az igazság napja, Jézus Krisztus támadott... a te tisztaságos kezeid által ajánlom föl e reggeli ájtatosságomat Annak, ki midôn téged Isten anyjává magasztalt föl, egyszersmind az emberiség kegyes anyjává is tett e siralom völgyében. Oltalmad alá futok, anyámnak választalak, fogadj engem leányoddá, s légy velem az élet minden viszontagságában; hogy szent példádat követve, s pártfogásod által gyámolíttatva, méltó legyek eljutni ama szeplôtelen sereg társaságába, mely isteni szent Fiadat, mint ártatlan Bárányt, magasztaló énekekkel kiséri az örök dicsôségben. Amen.

LXII. ZSOLTÁR.

Isten, Istenem! tehozzád

Serkenek föl e napon;

Lelkem testem szomjuhozva,

Téged óhajt oly nagyon.

E kietlen puszta földrôl

Nagy dicsô hatalmadat

Hajlékodban látni vágyom,

Látni bô irgalmadat.

Irgalmad jobb életemnél,

Téged áldnak ajkaim,

Mig csak élek, szent nevedben

Emelkednek karjaim.

A bôségnek árja tölti

Akkoron be lelkemet,

A midôn ajkam felôled

Zeng vigan dicséretet...

Midôn éjjel s virradatkor

Rólad megemlékezem;

Mert segély vagy, szárnyaidnak

Árnya biztos védelem.

Lelkem hû maradt tehozzád,

Jobbod tart föl engemet;

S addig ellenim hiába

Ostromolják lelkemet.

Ôk a mély örvénybe esnek,

Vész és fegyver átka dúl,

Bôsz vadak gyanánt, elejtve

Ôket martalékaúl.

A király pedig s a hû nép

Istenben vígadni fog:

Míg megszégyenûlve, némák

Lesznek a gaz álnokok.

LXVI. ZSOLTÁR.

Adjon irgalmat kegyelmet,

Adjon áldást Istenünk;

s derítse föl dicsôûlt

Arczvidámságát nekünk.

Hogy tudják meg, oh nagy Isten!

Itt a földön útadat;

S minden nép ismerje a kart,

Mely nekünk oltalmat ad.

Áldjon téged és dicsérjen

A föld minden nemzete,

És uralkodjék közöttük

Ajkad szent itélete.

Áldjon téged és dicsérjen

Minden nép a föld felett,

Melyen annyi gazdag áldást

Oszt nekik kegyes kezed.

Istenem! ki Istenünk vagy,

Áldd meg a te népedet;

És a föld minden határa

Állva féljen tégedet.

AZ ANYASZENTEGYHÁZ IMÁDSÁGA.

Mindenható Isten! ki e nap kezdetét elérnünk engedted, ôrizz meg ma minket malasztod által, hogy e napon semmi bûnre ne hajoljunk, hanem mindenkor a te törvényed teljesítésére legyenek mondva szavaink, irányozva gondolataink és cselekedeteink.

Igazgatni és megszentelni, vezérleni és kormányozni méltóztassál, Úr Isten, ég és föld Királya! Ma szíveinket és testeinket, érzékeinket, szavainkat és tetteinket a te törvényedben és parancsod szerint való cselekedetekben: hogy itt és mindörökké, szabadok lehessünk és üdvözölhessünk a te segítségeddel, világ Megváltója! ki élsz és uralkodol mindörökkön örökké. Amen.

Napjainkat és tetteinket az ô békességében intézze el a mindenható Úr Isten. Amen.

Az Úr áldjon meg minket és minden rosztól oltalmazzon, és vezessen be az örök életre.

A megholt hívek lelkei Isten irgalmasságából békességben nyugodjanak. Amen


Miseimádságok
Miseimádságok.

Ezt cselekedjétek az én emlékezetemre. Lukács 22,19.

ELÔKÉSZÜLET.

Mindenható isteni Fölség! remegve léptem szent hajlékodba, félelemmel közeledem dicsô trónodhoz, az oltárhoz; gyarlóságom és bûneim érzete visszatart, de atyai kegyes hívásod bizodalmat önt belém. Ezzel eltelve s megelôzô kegyelmed által vezettetve, mély imádással járúlok színed elé, hogy a váltság titokteljes áldozatában, a szent misében méltólag részt vehessek. Áldozatra jövök, adománynyal jövök; lelkem hódolatának elsô adománya az erôs hit, melynél fogva rendíthetlenûl hiszem és vallom, hogy itt az oltáron a szeretet azon nagy áldozata fog vérontás nélkül bemutattatni, melyet a te szent Fiad a kereszt oltárán vérét ontva s önmagát föláldozva, neked bemutatott engesztelésûl az egész emberiségért. Oly hittel és érzelemmel közeledem tehát az oltárhoz, mint az új szövetség Kalváriájához, melyen föláldoztatik az Isten Báránya, ki elveszi a világ bûneit. Engedj, Uram! oly hittel és ájtatossággal jelen lennem e nagy áldozaton, mint a minôvel Jézus Krisztus szent Anyja, a hív János és bûnbánó Magdolna jelen voltak a kereszt alatt. Tisztítsd meg az én szívemet minden nemtelen érzéstôl, hogy a szeplôtelen áldozaton szívem is, mint tiszta áldozat lángoljon. Óvd meg elmémet a szórakozástól, hogy midôn e nagy áldozat isteni titkairól elmélkedem, ájtatosságomat mulandó érdek és földi gond ne zavarja. Emeld föl hozzád lelkemet, hogy egészen elmerûljön és megtisztúljon a kegyelem azon tengerében, melynek üdvözítô árjai a keresztfától fakadnak.

Szándékomat és imádságomat egyesítem azon szándékkal és imádsággal, melylyel magát az isteni Megváltó neked föláldozta. Az örök szentség a gonoszokért szenvedett, az ártatlanság a bûnösökért lett áldozat; mivel viszonozza e végtelen szeretetet a szegény halandó teremtmény? Fogadd el, oh nagy Isten! az oltár-áldozatot hála-áldozatúl számtalan jótéteményeidért, melylyel az emberiséget elhalmozod; fogadd el engesztelô áldozatúl vétkeimért és az egész világ bûneiért, melyekkel a hálátlan emberek megbántanak; fogadd el könyörgô áldozatúl érettem, és a kikért könyörögni különös kötelességem. Szent Fiad közbenjárónk lett nálad, oh Atyám! az ô nevében kérem, irgalmadban bízva, isteni segélyedet és áldásodat minden cselekedetemhez és jó szándékomhoz. Öntsd belém a te Szentlelkedet, s általa segítsd föl gyarlóságomat, világosítsd meg tudatlanságomban, és vezérelj az élet veszedelmeiben.

Tedd foganatossá rajtam ezen áldozat üdvözítô erejét, részesítsd annak végtelen érdemeiben az én epedô lelkemet, továbbá azokat, kiket különösen gondjaimra bíztál, s hozzám a vérség egyéb viszony kötelékeivel közelebb csatoltál. Végre, mivel szent Fiad isteni szeretete az egész emberiséget átkarolta, részeltesd ez áldozat áldásaiban az egész emberiséget, az élôket és nevedben elhúnytakat Amen.

A MISE KEZDETÉRE.

Az oltár lépcsôjénél esdeklô fölszentelt szolgáddal én is leborulok elôtted, ég és föld Ura Istene! tekints rám irgalmasságod szemeivel, hogy lelkem megnyerhesse azon vidámságot, melyet te kegyelmedben élô gyermekeidnek adsz osztályrészûl.

Végtelen kegyességed szerint itélj meg engem, rád bízom minden ügyemet, ments meg mindazon veszélyektôl, melyeket az üdv ellenei lelki és testi romlásomra készítenek. Áraszd ki rám világosságodat, mely biztosan elvezeti lelkemet hozzád, ki erôs oltalom vagy, és a te szent hajlékodhoz, melyben lakni gyönyörûség. Részt óhajtok venni ezen gyönyörben, tiszta szívvel akarok megjelenni hajlékodban, hogy kegyelmedet megnyerni, s ezen áldozat érdemeiben részesûlni méltó lehessek.

Azért ôszinte alázatossággal és töredelmes szívvel vallom meg bûneimet elôtted, oh nagy Isten! a boldogságos szûz Mária és minden szenteid elôtt; elismerem, hogy felette sokat vétkeztem gondolattal, szóval és cselekedettel; s méltatlanságom érzetében mellemet verve, mondom: Én vétkem! én vétkem! én igen nagy vétkem! De azért járúltam a kegyelem trónjához, hogy tôled irgalmat és bocsánatot nyerjek. Érzem ugyan, mily elégtelen erre az én töredelmem; hanem elégtételûl Annak örök érdemeit ajánlom föl neked, kinek drága vére bocsánatot és engesztelést esdeklett számunkra a keresztfán, s esdekel most is az oltáron; és azok esedezéseit ajánlom föl, kikben fölmagasztaltad az emberiséget, kiket dicsôségedbe fölvettél, s föltartva közöttünk a halálnál erôsebb szeretet viszonyát, pártfogóinkká rendeltél.

Uram! irgalmazz nekünk.

Krisztus! kegyelmezz nekünk.

Uram! irgalmazz nekünk.

AZ ANGYALI ÉNEKRE.

Az én lelkem is egyesíteni óhajtja szózatát az angyalok magasztos énekével, s elragadtatva zengi: Dicsôség a magasságban Istennek, és a földön békeség a jó akaratú embereknek. Zengje velem az egész megváltott emberiség: Dicsérünk és áldunk, imádunk és magasztalunk téged, hálát adunk neked, Úr Isten, mennyei király, mindenható Atya Isten; Úr Jézus Krisztus, az Atyának egyszülött Fia, Urunk Istenünk! Isten Báránya! ki elveszed a világ bûneit, fogadd be könyörgésünket; ki az Atyának jobbján ülsz, irgalmazz nekünk. Mert te vagy egyedül szent, te vagy egyedül az Úr, te vagy egyedül a legfôbb magasságú Jézus Krisztus, a Szentlélekkel az Atya Istennek dicsôségében. -- Add, hogy midôn dicsôségedet hirdetem, mindenkor élvezhessem a jóakaratú embereknek igért békeséget, s egykor a mennyei lelkek boldog társaságában imádva dicsérhesselek téged, oh Atya, Fiú és Szentlélek Isten. Amen.

KÖNYÖRGÉSRE.

Hallgassd meg, Uram! buzgó könyörgését anyaszentegyházadnak, melyben a te szent Fiad, Jézus Krisztus, igaz híveidet a földön egyesítette, hogy egy hitben, reményben és szeretetben, egy szívvel és lélekkel imádjanak téged; ki egy vagy szent Fiaddal. Add, hogy hív s tevékeny tagja legyek e nagy családnak, melyért Jézus drága szent vérét ontotta, s melybe a keresztség által fölvétetni, gyermekeddé és Jézus örökös társává avattatni méltó lettem. Add, hogy szándékom és könyörgésem mindig egybehangzó legyen köz-anyánkéval; engedd azt szeretnem és megtartanom, mit általa te parancsolsz; és csak azért könyörögnöm, mit szent igéd megenged és üdvösségem kíván: hogy szívem minden érzelme és törekvése e viszontagságos életben oda legyen irányozva, hol a valódi öröm, az igaz világosság és biztos megnyugvás föltalálható mindörökre. A te szent Fiad, a mi Urunk Jézus Krisztus által, ki teveled és a Szentlélekkel egyetemben él és uralkodik mindörökkön örökké. Amen.

A SZ. LECZKÉRE ÉS EVANGELIUMRA.

Nagy Isten! az egek beszélik ugyan dicsôségedet, és isteni fölséged csodatetteit hirdeti a mindenség; de te élô szóval is ki akartad jelenteni magadat az emberiségnek, hogy téged megismerjen, s ezen ismeret által örök czélját elérje. Már az emberi nem bölcsôjénél, már az ôskor homályában hallattad szózatodat, majd a kegyes igéretek szelíd hangján, majd a kötelezô parancs rendítô förgetegében; hogy kik a kegyes atyai szózatot nem hallották, vagy hallani nem akarták, a törvényszerzô birónak mindenható erejétôl reszkessenek. Idônkint elküldötted követeidet, kik sugallásod által lelkesíttetve, hirdették szent törvényedet, hogy az emberiséget neveljék, s elôkészítsék ama jótétemény elfogadására, melyet te már az elsô emberpárnak megigértél. Vigasztaló jövendölések, nagy jelentôségû jelképek és szertartások hirdették Annak közeledését, kit az emberiség oly epedve vár. Szent igéd volt a tûzoszlop, mely a tévelygô embereket amaz igért hazába vezérlette, mely az eget a földdel egyesíté, melynek határai az égben vannak. Hála neked, örök bölcseségû Isten! mindazon kijelentéseidért és intézményeidért, melyeket az emberiség javára tettél az ó-szövetségben.

A benned bízó remény nem hiába epedett, a jövendölések és igéretek teljesûltek, a jelképek valósúltak, az Ige testté lôn, és mi közöttünk lakozék; a homály elenyészett, Jézus Krisztusban föltûnt az igazság napja, mely megvilágosít e világra jövô minden embert. Az evangelium, oh Jézus! kétségtelen bizonysága Istenségednek: tanításod leghívebb tanú arra, hogy az Atyának bölcsesége vagy; evangeliumod kiállotta a századok próbáját; az emberi vélemények elenyésznek, a te igazságod mindörökké megmarad. Azért rendíthetlenûl hiszünk az Istenben, hiszünk tebenned, mint Istenben. Te vagy az út, az igazság és az élet; senki sem juthat az Atyához, hanem csak teáltalad. A mit Atyádtól kérünk a te nevedben, azt megadod nekünk, hogy az Atya megdicsôittessék általad. Te kérted Atyádat, s ô megadta nekünk a Vígasztalót, ki örökké velünk maradjon, az igazság Lelkét. Te nem hagysz minket árván, békeséget hagytál nekünk, a te békeségedet, minôt a világ nem adhat. Te biztatsz, hogy szívünk ne remegjen... Uram! Uram! kihez menjünk? nálad vannak az örökélet igéi; add, hogy ezeknek valamint szíves hallgatói, úgy hû teljesítôi legyünk mindörökké. Amen.

HISZEK EGY-RE.

Hiszek egy Istenben, mindenható Atyában stb.

FÖLAJÁNLÁSRA.

Vedd kedvesen, örök, mindenható Atya Isten! a szeplôtelen áldozatot, melyet fölszentelt szolgád most neked az oltáron bemutat. Neked, igaz élô Istennek hódolok azzal, mint hozzád legméltóbb áldozattal. Mit adhatna neked kedvesebbet a semmiségét mélyen érzô teremtmény, mintha Ôt adja, ki magát engesztelésûl adta értünk, hogy az elveszett atyai kegyelmet a bûnös embernek visszaszerezze? Jézus szent teste és vére lesz az adomány, mely most neked fölajánltatik az oltáron. Vedd azt egyszersmind hála-áldozatúl számtalan jótéteményedért, melyekkel atyai jóságod mind ez óráig elárasztott; vedd engesztelô áldozatúl vétkeimért, botlásaimért és mulasztásaimért, melyekkel isteni fölségedet megbántottam. Fölajánlom neked magamat és egész valómat szent szolgálatodra azon buzgó óhajtással: oh bár méltó áldozatod lehetnék! Fölajánlom elmémet, hogy annak gondolatai legszívesebben nálad mulassanak; fölajánlom szívemet, hogy annak lángjai legörömestebb érted égjenek; fölajánlom akaratomat, hogy annak minden hajlandósága legnagyobb készséggel hozzád vonzódjék; fölajánlom testemet, hogy az a Szentléleknek méltó temploma legyen; fölajánlom lelkemet, hogy üdvösségét megnyerje tôled. Annak érdemei által, ki érette váltságáldozat lôn a keresztfán.

Ezen áldozattal fölajánlom neked minden testi és lelki ügyemet és szükségemet. Fölajánlom örömemet, hogy az lelkemet nemesítse; fölajánlom keservemet, hogy az szívemet megtisztítsa; fölajánlom reményemet, hogy az csak benned keresse valósulását; fölajánlom életemet, hogy az csak benned találja föl czélját; fölajánlom halálomat, hogy utána boldog halhatatlanságot nyerjek.

Uram! te legjobban tudod szükségeimet, eddig tapasztalt jóságod biztosít arról, hogy annak idején nem fogod tôlem megvonni segélyedet. Adj megelégedést a mindennapi kenyérhez; adj áldást szent nevedben kezdett munkáimhoz; ôrizz meg a bûnrevivô alkalmak veszedelmétôl; erôsíts meg, ha ingadozni találok; emelj föl, ha elestem; tarts meg igaz szeretetben irántad és embertársaim iránt, kiket ez áldozatomban szintén fölajánlok isteni fölségednek.

Ezen érzéssel eltelve, s végtelen jóságodban bízva, hogy imént fölajánlott áldozatomat Jézus érdemeiért kedvesen veended: a mennyei lelkek magasztaló énekével egyesítem gyenge szózatomat, s lelkem édes elragadtatásával kiáltom: Szent, Szent, Szent a seregek Ura Istene! teljes az ég és föld dicsôségeddel! Hosanna a magasságban! Áldott, ki az Úr nevében jô! Hosanna a magasságban!

ÚRFELMUTATÁS ELÔTT.

Emelkedjél magasabbra, én lelkem a buzgóság szent szárnyain; lobogjatok élénkebben, szívemnek tiszta lángjai: mert a boldogító percz, az ünnepélyes pillanat közeledik, melyben a Jézus Krisztusban megtestesült isteni irgalom a váltság nagy áldozatát vérontás nélkül megújítja az oltáron.

Irgalom Atya! szent félelemmel, de mégis gyermeki bizodalommal járúlok isteni kegyességedhez és szeretetedhez, s Annak nevében kérlek, kinek érdeméért megigérted, hogy meghallgatod a könyörgô szív esdeklését. Mindenek elôtt anyaszentegyházadért könyörgök, melynek tagjává lenni különös kegyelmednél fogva engedtél; add meg neki azt a békeséget, melyet szent Fiad hozott az égbôl, melyet a világ nem adhat; tartsd meg egyességben, hogy egy hitben egyesûlt hívei egy szívvel és lélekkel imádjanak tégedet; add meg neki azt a szabadságot, melyben üdvözítô mûködését kifejtheti, megszabadítván az embereket a bûn rabságából; de vezéreld és kormányozd azt, hogy a világesemények forgó változandóságában hányatott emberiség lássa a rendíthetlen kôszirtet, melyre azt neki biztos menedékûl építetted. Vezesd az igazság útjára a tévelygôket, nyerd vissza a hûtlenül elpártoltakat, derítsd föl az igaz hit üdvözítô világosságát a hitetleneknek, kik még sötétségben s a halál árnyékában ülnek. Áldd meg anyaszentegyházad látható fejét, híveid közös atyját: adj neki malasztot és erôt hivatásának hû teljesítésére; adj a te nyájadnak apostoli buzgalmú pásztorokat, kik a kegyelem forrásaihoz készséggel vezessék híveidet, lankadatlanúl hirdessék örök igazságodat. Te, kitôl minden hatalom származik, áldd meg világi elôljáróinkat, adj nekik kegyelmet és bölcseséget, gyulaszd föl szíveinket tevékeny emberszeretetre, hogy az emberiség javát a te szent törvényed szerint mozdítsák elô. Áldd meg országunkat, melyet annyi balszerencse között, oly sok viszály után is megtartottál.

Engedj, Uram, könyörögnöm különösen azokért is, kiket szívemhez közelebb rendeltél, s kikért e szent misét különösen fölajánlottam. Vezesd ôket az élet útjain szent kegyelmeddel, ôrizd meg minden veszélytôl, hogy téged e földön élô minden híveiddel egyetemben áldjanak és imádjanak.

Ezen könyörgésemet tegye foganatossá Annak érdeme, ki mint váltságáldozat könyörög érettünk az oltáron; tegye foganatossá azok esedezése, kik e váltságáldozatért véröket ontván, az emberi gyarlóságban is kitüntették a hit isteni erejét; s dicsôségedbe fölemeltetvén, valamint barátiddá, úgy pártfogóinkká lettek isteni színed elôtt.

A nagy áldozat percze jelen van, az Isten fia leszáll mennyei Atyja jobbjáról az oltárra. Uram! segíts, Uram! irgalmazz, Uram! tégy méltóvá imádásodra. Amen.

URFELMUTATÁS ALATT.

Jézus, élô Istennek szent Fia! imádlak téged az Oltáriszentségben, és erôsen hiszem, hogy most ugyanazon szent tested mutattatott föl, mely egykor a keresztfán fölemeltetett váltságunkra. Erôsíts meg ezen hitben, ez által reménylem üdvösségemet, ez által ohajtok megmaradni szeretetedben.

Imádlak téged, váltságom drága vére! mely érettem s az egész világért a keresztfán kiontatott, s itt a kehelyben fölmutattatott; tisztítsd meg az én lelkemet, áraszd el szívemet, hogy e nagy váltságdíjra méltó legyek. Uram Jézus! neked élek; Uram Jézus! neked halok; Uram Jézus! élve s halva tied vagyok. Amen.

URFELMUTATÁS UTÁN.

Az isteni titok végbement az oltáron; a kenyér Jézus testévé lett, a bor Jézus vérévé változott... Megfoghatlan Istenség! áraszd rám kegyelmedet, hogy neked teljes megadással hódoló lelkem a szeretetáldozat isteni titkairól teljes figyelemmel elmélkedjék, és imádja szent Fiadat. Szemem ugyan nem látja ôt, elmém nem foghatja meg, de szívem érzi az ô isteni jelenlétét, szívem bizonyságot tesz az ô istenségérôl, szívem epedô szomja enyhet talál benne, boldogságot, életet talál benne; Jézusban akar élni, teveled boldog, üdvözítô egyességben.

Ezen ártatlan vér könyörgésére figyelmezz, oh irgalmas Atyám! midôn esdeklô ohajtásom száll feléd szívem mélyébôl. Jézus drága vére váltság-ára lett bûneimnek, megengesztelte méltó haragodat, s útat nyitott nekem ismét atyai kebledhez. Megyek, isteni közbenjárómtól vezettetve; oh ne taszíts el engem színed elôl, ne vesd meg annak könyörgését, ki mellett ily drága vér szószólása esdekel.

Jézus Krisztus a pokol hatalmát megtörte, a halál fullánkját elvette, s halála után kiszabadította azon lelkeket is a fogságból, kik a váltság boldog reményében várták az ô elérkezését. Élôk és holtak Istene! élôk és holtak Birája! Jézus Krisztus! drága szent véred érdeméért kérlek, szabadítsd ki a nevedben elhúnyt híveket, enyhítsd meg kínaikat, s vidd ki ôket a tisztító helyrôl mennyei Atyád dicsôségébe. Különösen emlékezzél meg azokról, kik által az életben annyi jót tettél velem, s most talán miattam is szenvednek, ki talán oka voltam azon vétségnek, melyért még nem tettek eleget örök igazságodnak, bár töredelmes bánattal, szent kegyelmedben multak ki e világból. Engedj velem együtt nekik is résztvenni és bejutni azon dicsôségbe, melyben szent apostolaid, vértanúid és többi szenteid magasztalják jóvoltodat. Nem érdemeimnél fogva kérem ezt, hanem hozzád, ki a bocsánat osztogatója vagy, irgalmadban bízva, folyamodom ezen és minden ügyemben; hogy meghallgattatást biztosabban reméljek, s hogy hozzád, és általán megváltott lelkemhez méltatlant ne kérjek: azon imádsággal járulok színed elé, melyre te tanítottál, s gyermeki bizalommal könyörögve mondom:

Mi Atyánk! ki vagy mennyekben stb.

ÁLDOZÁSRA.

Isten Báránya! ki elveszed a világ bûneit, irgalmazz minekünk.

Isten Báránya! ki elveszed a világ bûneit, irgalmazz minekünk.

Isten Báránya! ki elveszed a világ bûneit, adj nekünk békeséget.

Add meg, Uram Jézus Krisztus, azon békeséget, melyet apostolaidnak hagytál örökségûl; ne tekintsd az én bûneimet, hanem anyaszentegyházad hitét és akaratod szerint ezen anyaszentegyházat a békeségben és egyességben mindinkább megerôsíteni méltóztassál, ki mint Isten, élsz és uralkodol mindörökkön örökké. Amen.

Uram Jézus Krisztus! élô Istennek Fia! ki Atyád akaratjából, a Szentlélek munkálkodása által, haláloddal a világnak új életet adtál: szabadíts meg engem ezen szent tested és véred által minden bûnömtôl és minden gonosztól; add, hogy parancsaidhoz mindenkor ragaszkodjam, és tôled elszakadni soha ne engedj. Ki az Atyával és Szentlélekkel egyetemben élsz és uralkodol mindörökkön örökké. Amen.

Te engem szent testeddel és véreddel kész vagy táplálni az Oltáriszentségben: de érzem bûnös voltomat... Uram! nem vagyok méltó, hogy asztalodhoz járuljak; de engedd meg távol maradva is, könyöröghetnem, hogy epedô lelkemet az áldozat gyümölcseiben részeltetni méltóztassál. Távolról kiáltok hozzád az evangeliumi beteggel: Uram! ha akarod, megtisztíthatsz engem. Bennem is él azon erôs bizodalom, melylyel a jámbor szenvedô asszony járúla hozzád, biztosan remélve, hogyha ruhádnak csak szélét érinti is, meggyógyuland. Tisztítsd meg az én szívemet, melyet a bûn szennye annyira megfertôztetett; gyógyitsd meg az én lelkemet, melyen a vétek annyi fájdalmas sebet ejtett. A nagy betegnek, az emberiségnek te vagy igazi orvosa egyetemben és egyenkint. Add éreznem isteni kegyelmed gyógyító erejét, melyet az Oltáriszentségben rejtettél bûntôl oltalmazó mennyei orvosságúl. Adj erôt kötelességeim hû teljesítésére, hogy a jóban állhatatos, a bûn elleni harczban kitartó legyek mind halálig. Engedj a szeretetben gyarapodnom, melynek méltóbb tárgya nincs náladnál, ki érettem szeretet-áldozat lettél a keresztfán s az oltáron; hogy téged mindenek fölött szeresselek, s felebarátimat teéretted szeressem, oh Jézusom! Vezérelj az élet útján, vigasztalj a szenvedésekben; te, ki jótevô harmatot adsz a virágra, hogy el ne hervadjon: áraszd rám szent véred harmatát, hogy mint hervadatlan virág, neked illatozzam anyaszentegyházad kertében, s egykor mennyei kertedbe átültettetni méltó legyek. -- Amen.

AZ UTOLSÓ ÁLDÁSRA.

A mindenható Atya, Fiú és Szentlélek Isten áldása szálljon énrám, és maradjon rajtam mindörökké.

Szentháromság Isten! teljes szívembôl hálát adok neked ama nagy jótéteményért, hogy a szent miseáldozat érdemeiben részt venni méltó lehettem. Most érzem, mily nagy áldás, mily szerencse az, hogy keresztény vagyok, hogy irgalmas Üdvözítôm van, ki e földön szegény lett, hogy engem meggazdagítson; szenvedett, hogy engem boldogítson; ki, habár valósággal egy Istenség veled, oh mindenható Atyám! önmagát érettem megalázta, engedelmes lévén neked mindhalálig, és pedig a kereszthalálig. E nagy áldozat újúlt meg most vérontás nélkül az oltáron, add Uram! hogy Krisztus Jézus kínszenvedésének és halálának emlékezete mindig elôttem lebegjen, hogy az önmagát föláldozó szeretet isteni mesterétôl igazán szeretni, magamat föláldozni, benne élni s érte halni megtanúljak. Add, hogy a szent áldozat ünnepe alatt bennem támadt üdvös benyomásokat semmi viszontagság ki ne irtsa, a könyelmûség el ne feledtesse. Az igaz hit vigasztalása emelje föl lelkemet a szenvedésben és küzdelemben; a keresztfához csatlakozó remény adjon kárpótlást földi csalódásaimért, ôrizzen meg a csüggedéstôl. Add Uram Istenem! hogy a szivemben ez áldozat alatt támadott szent érzések, mint hû kalauzaim, legyenek velem életviszonyaimban. Isten! áldd meg szent föltételeimet, Isten! áldd meg munkásságomat, Isten! áldd meg az emberiséget testben és lélekben; a te áldásod maradjon rajtunk most és mindörökké. Amen.

A BOLDOGSÁGOS SZÛZ MÁRIÁHOZ.

Jézusom szent Anyja, boldogságos szûz Mária! ki a kereszt alatt állván, az emberiség váltságáldozatát anyai szereteted teljes részvétével kisérted: jôj segítségére hozzád folyamodó s oltalmadban bízó gyönge leányodnak; elégtelenségemet pótolja ki anyai szereteted buzgó esedezése, hogy az imént végbement szent áldozat érdemében részesûlve, méltó legyek hív szolgálóleányaid közé számíttatni, mely nemes társaságba, tudom csak azok juthatnak, kik szent Fiad keresztjénél veled állandó hûséggel megmaradnak. Segíts e hûségben mindhalálig megmaradnom. Amen.


Az Isten igéje
Az Isten igéje.

A ki Istentôl vagyon, Isten igéjét hallgatja. Ján. 8,47.

AZ IGEHIRDETÉS ELÔTT.

Szólj, Uram! kész az én szívem, hogy szent igédet befogadja. De te ismered az emberi gyarlóságot, jól tudod, hogy az én készségem elégtelen, ha csak malasztod nem jô segítségére a jó szándéknak, hogy ez valósúljon. Azért imádva folyamodom hozzád, áraszd ki rám is Szentlelkedet, mint egykor az apostolokra árasztottad. A te igéd szellem és élet: add, hogy ezen szellem egészen áthassa lelkemet, s legyen az lelkemnek élete, hogy benned éljek, a mint te bennem akarsz élni. A te igéd igazság, mely megmarad akkor is, midôn az ég és föld elmúlnak, mely változhatlan, mint Istenséged; add, hogy igédet igazságúl elismerjem, nem csak azon részben, melyet elmém megfoghat, hanem abban is, mely fogalmamat felûlhaladja, s melynek szent titkaiban imádva hódolok megfoghatlan isteni bölcseségednek. A te szent lelked tüzes nyelvek alakjában szállott elsô híveidre; ez isteni tûz világosítsa föl értelmemet, melegítse szívemet, s tisztítsa meg azt a gyarlóság minden salakjától és minden idegen elemtôl melylyel szent igéd, ez a hét tûzben megpróbált nemes ércz, össze nem olvadhatna! Ez a szeretettôl lángoló nyelv szóljon az én szívemhez, s eszközölje bennem azon üdvös változást, mely által apostolaidat az igazság erôs bajnokaivá s örök híveiddé tette. Az emberi kevély bölcseség megszégyenítésére, te tizenkét, tudatlan, szegény halászra bíztad mennybôl hozott igéd hirdetését, s gyarló emberi eszközök által viszed véghez isteni czéljaidat üdvözítésünkre, hogy szent igéd isteni ereje ez által is kitûnjék. Add, hogy az igét, melyet az emberekbôl választott s fölszentelt szolgád hirdetni fog e szent helyen, mint a te igédet hallgassam; ne keressem itt a hiú ékesszólás csillogását, hanem az igazság gyógyító valóságát. Áldd meg az igehirdetôt, hogy szent parancsodat méltó készülettel hirdesse; áldd meg az ige hallgatóit, hogy azt fogékony elmével és szívvel fogadják.

AZ IGEHIRDETÉS UTÁN.

Hálát adok neked, jóságos Istenem! hogy szent igéd morzsáival az én lelkemet tápláltad; hogy a te szentegyházad anyai szózatával szívemet ismét nnegörvendeztetted. Add, hogy a szent ige magvai, melyeket fölszentelt szolgád a te nevedben imént elhintett, az én szívemben termékeny jó földre találjanak; áraszd e földre kegyelmed jótékony harmatát, hogy azt a kisértetek égetô szele meg ne keményítse s kopár sziklává ne tegye. Ôrízd a mennyei vetést a bûn töviseitôl és burjánaitól, hogy ezek annak szép növekedését és virágzását el ne fojtsák. Ne engedd szívemet országúttá lenni, melyrôl a világi hiú gondok s a gonosz lélek kisértetei az üdv magvait fölszedjék; hanem add, hogy amit jó szívvel hallgattam, azt e jó földben megtartsam, és százszorosan gyümölcsöztessem béketûrésben. Szent igéd legyen vezérfény nekem, mely lépteimet az élet homályos tömkelegében biztosan vezérelje; legyen tiszta tükör, melyben gyarlóságaimat és bûneimet meglátva, azokat megjobbíthassam; legyen igaz mérleg, melynél fogva valódi értékemet megismerhessem, elfogadva nem csak azt, mi nekem kedvezô, hanem azt is, mi tetteimet talán kárhoztatja; legyen anyai kegyes szózat, melynek gyermeki hódolattal engedelmeskedjem; vagy ha erre figyelni nem akarnék, legyen szent igéd kétélû kard, mely belém hasson a csontok és ízek eloszlásáig; legyen a szent hegy mennydörgése, mely rólad elfeledkezett szívemet megrendítse. Te, ki boldogoknak mondád azokat, kik az Isten igéjét hallgatják és megtartják: add, hogy azt megtartván, én is ezen boldogok közé számíttassam, s ez által is jelét adhassam irántad égô szeretetemnek, melyet te mindenek fölött kivánsz híveidtôl. Amen.


Mindennapi jó szándék és könyörgés
Mindennapi jó szándék, és könyörgés.

Akár esztek, akár isztok, akár valami mást míveltek: mindent az Isten dicsôségére cselekedjetek. Kor. I. 10,31

Kegyes Teremtôm és Atyám! gyermeki hódolattal ismerem el, hogy a te isteni rendelésed tûzte ki nekem a munkakört, melyben e földön mûködni, lelkiismeretes kötelességem; azért alázatosan kérlek, kisérjed az én mindennapi munkámat mennyei áldásoddal. Fölajánlom isteni Fölségednek minden cselekvésemet, egyesítve a te egyszülött Fiad végtelen tökéletességû cselekedeteivel, nagy irgalmadat kérve, hogy pótold ki az ô végtelen érdemének kincstárából az én tökéletlen mûködésem hiányait. Szívemnek minden dobbanása téged magasztaljon, oh Istenem! lelkemnek minden gondolata, nyelvemnek minden szózata, kezeimnek minden cselekedete a te isteni dicsôségedre, embertársaim javára és saját lelkem üdvére czélozzanak. Ne engedd lelkemet annyira elszórakozni, hogy külsô foglalkozásaimban a te isteni jelenlétedet elfeledjem; és ne engedd, oh Istenem! hogy valami tisztátalan gondolat jó szándékomat megzavarja, valami bûn beszennyezze bennem a lelket, melyet te képedre és hasonlatodra teremtettél. E jó szándékom, kegyelmedtôl segíttetve, tegye minden munkámat imádságom folytatásává, mely mint az áldozat kedves illata szálljon fel isteni Fölséged színe elé. Ôrízz meg a nyugalmat emésztô nagyravágyástól és elégedetlenségtôl. Ne engedd soha kicsínlenem a munkakört, melyet te tûztél ki tevékenységemnek, ki csak úgy parancsoltad a napnak, hogy világítson és melegítsen: mint a harmatcseppnek, hogy a lankadó virágszálat fölüdítse. Nélküled a legnagyobb erômegfeszítés is tehetetlenné lesz: veled a legszerényebb jóakarat is csodákat mívelhet. Szolgálód vagyok, Uram! kit a te szent Fiad drága vérén váltott meg a bûn rabságából, hogy gyermekeddé tegyen: add, hogy mint jó és hív szolgálód, tetôled kérjem a díjt, ki egyedûl vagy a jó szándék és hív munkásság méltó jutalma. Amen.

Kegyes Teremtôm és Atyám! érezve tehetetlenségemet, könyörgéssel járúlok isteni színed elé. Elsô és legsürgetöbb kérésem, melyet hozzád minden órában bocsáthatok, ez: ôrizd meg az én szívemet minden bûntôl, az igazság egyenes útjának bármi csekély elhagyásától; a te szent nevednek, az én emberi és keresztényi méltóságomnak megbecstelenítésétôl. Adj erôt annyi jót cselekednem, mennyit hivatásom és irántad égô szeretetem igényel a te nagyobb dicsôségedre. Add, hogy magamat folytonosan tisztogatva és tökéletesítve, akaratomat isteni törvényednek mindenben alávetve, hozzád mindig közelebb jussak, hozzád mindinkább hasonló lehessek.

Add, hogy ôszinte szeretettel viseltessem embertársaim iránt, kikkel érintkezésbe jövök. Add, hogy bennem mindenki keresztény rokonfelét, javának és üdvösségének elômozdítóját találja. -- Legyek embertársaim öröme és vígasztalása, menedéke és oltalma. Állapotomhoz képest engedj, Uram, szemévé lennem a világtalannak, lábává a sántának, útmutatójává az eltévedettnek, tanácsadójává a kétkedônek, tanitójává a tudatlannak, példányává alattvalóimnak. Senkinek se legyen rám méltó panasza; senki se mondhassa rólam, hogy jó hírét s nevét nem kíméltem, hogy érdemeit kisebbítettem, hogy szerencséjét megrontottam.

Ôrizz meg, Uram Istenem, embertársaim iránti viseletemben a kevély hidegségtôl, társalgásomban a lenézô megvetéstôl, nyilatkozatomban a sértô keménységtôl, mások balesete iránt az érzéketlenségtôl, mások öröme iránt a közönyösségtôl. Add, hogy embertársaim iránt olyan legyek, a milyenekké kívánom, hogy ôk irántam legyenek. Add ôket megbecsülnöm, mint képedre alkotott teremtményeket, kik velem együtt a te gyermekeid lévén, mindnyájan atyai kegyelmednek köszönjük imádva lételünket és mindenünket. Add ôket úgy tekintenem mint Jézus drága vérén velem együtt megváltott testvéreimet, kik ugyanazon üdvösségre vannak hívatva. Ne engedd, hogy embertársamnak valaha bûnre alkalmúl szolgáljak; ne ütközzék meg bennem a gyenge, ne essék el általam az ingadozó, ne sülyedjen mélyebbre az elesett. Soha ne lásson rajtam senki olyat, mi az ô szíve nyugalmát elrabolhatná, kedvét a jótól elvenné, benned talált örömétôl megfosztaná, s tôled, oh Atyám, elszakasztaná.

Kérlek, oh Istenem! add, hogy azok száma napról-napra növekedjék, kik téged lélekben és igazságban imádnak, neked ôszintén hódolnak, téged igazán szeretnek, s az igazság útján állhatatosan megmaradnak. A te jóságod nyerje meg minden gyermekeidet, Szentlelked világosítsa meg ôket, kegyelmed lágyítsa meg szíveiket, szereteted csatolja hozzád ôket mindörökre. Légy az elfogúltnak világossága, a tévelygônek vezére, az ingadozónak gyámola, az elesettnek ereje, hogy fölkeljen. Azokra is, kik még a hitetlenség halálos árnyékában tévedeznek, áraszd ki kegyelmedet, hogy téged, mint Istent és Megváltót ismerjenek; jelentsd ki isteni dicsôségedet mindazok elôtt, kik még nem hívják segélyûl a te szent nevedet.

Légy szeretettel azok iránt, kik engem szeretnek vagy gyülölnek; és ha viseletemben van valami, mi az emberek szívét elôttem elzárja, változtasd meg azt rajtam, hogy senkinek se szolgáljak botránykô gyanánt. De mivel az emberek bizalmát és szeretetét csak annyiból óhajtom megnyerni, a mennyiben a törvényeddel nem ellenkezik: ôrizz meg minden olyan szótól és cselekedettôl, mely által, csak szeretetedet koczkáztatva, nyerhetném meg az emberek hajlamát. Valamint a nagy apostol, úgy én is csak annyiban óhajtom az emberek tetszését megnyerni, a mennyiben Krisztus szolgálója lehetek.

Boldogíts minden embert, oh Atyánk! ki Jézus Krisztusban mindnyájunk szeretô Atyja vagy. Jobbúlás által jusson ma hozzád közelebb minden lélek; legyen ma minden szív tisztább elôtted, minden szolgálat hívebb, minden akarat készségesebb, minden jó közhasznúbb, minden keresztény méltóbb nevére. Azon szent név ereje által kérem ezt, melyre minden térd meghajol mennyben, földön és a föld alatt; a te szent nevedért kérem mindezt, Üdvözítô Jézusom! áldd meg jó szándékomat és cselekvésemet, életem minden napjaiban, hogy földi pályafutásomat szent kegyelmedben végezvén, méltó legyek megnyerni ama hervadhatlan koszorút, melynek itt te viselted el kínos töviseit, hogy én csak dicsôségét élvezhessem az örökkévalóság boldog hazájában. Amen.

AZ ANYASZENTEGYHÁZ IMÁDSÁGA.

A mi cselekedeteinket, kérünk, Uram, ihletéseddel elôzd meg, és segítségeddel kisérjed: hogy minden imádságunk és munkálkodásunk tôled vegye mindenkor kezdetét, és általad kezdetve, végeztessék. A mi Urunk Jézus Krisztus által. Amen.


Hit, remény és szeretet
Hit, remény és szeretet.

Megmaradnak a hit, remény és szeretet, e három. Kor. 1.13,13

Hiszek tebenned, örök Istenség! ki egy vagy állanyodban, három személyedben, Atya, Fiú és Szentlélek. Hiszem és vallom, hogy te vagy a végtelen tökéletesség, mennynek és földnek teremtôje, minden jónak kutfeje és osztogatója, az igazak megjutalmazója, a gonoszok büntetôje, Te vagy a mindenható és mindentudó Fölség és Szentség mindenek fölött.

Élô hittel hiszem és vallom, hogy Jézus Krisztus, az Isten Fia, irántunk való szeretetbôl emberré lett, kínt s halált szenvedett a keresztfán. Imádom ôt, ki az emberiséget a mennyei Atyával kiengesztelte, és nála közbenjárónk lett. Jézus igéje igazság, mely örökké megmarad, az ô tanítása a mennyei Atya akarata. Ô az út, az igazság és az élet, nála nélkül senki sem jut az Atyához. Ô feltámada halottaiból, fölméne mennyekbe, ott ül a mindenható Atya Isten jobbja felôl; elôre ment, nekünk lakhelyeket késziteni, hogy egykoron mi is ott legyünk, hol ô van, az örök dicsôség boldog országában.

Hiszem és vallom a Szentlelket, ki az Atyától és Fiútól származik, s együtt áldatik és dicsôíttetik, ki a próféták által szólott. Ô a bölcseség és értelem lelke, ki minket megvilágosít, hogy az üdv titkainak rendíthetlen hittel hódolunk. Ô az erôsség lelke, ki nekünk erôt ad az élet minden szenvedéseiben és viszontagságaiban. Ô a jó tanács lelke, ki e változékony élet minden viszonyaiban segítségünkre van. Oh bár az ô szózatát mindenkor figyelemmel hallgatnám, és az elismert jót híven teljesíteném!

Hiszek egy igaz, egyetemes anyaszentegyházat, melyet Jézus Krisztus erôs kôszálra alapított, s mely ellen a pokol minden hatalma sem vehet erôt. Hiszem a hét szentséget, mint üdvözülésünkre rendelt kegyelemszereket; hiszem a bûnök igaz bocsánatát a bûnbánat szentsége által; hiszem Jézus Krisztus valóságos jelenlétét az ô istenségével és emberiségével az Oltáriszentségben. Hiszem végre mindazt, mit az anyaszentegyház, az igazságnak oszlopa és erôssége, hinnem parancsol; és kész vagyok inkább életemet föláldozni, mint ettôl legkevésbé is eltávozni, mert ezt te magad mondottad és jelentetted ki, ki csalhatatlan örök igazság és végtelen bölcseség vagy.

Reménylek tebenned, oh Istenem! és bizva várom segélyedet. Te alkottál engem, hogy jámbor és erényes legyek, te meg fogod adni az eszközöket is megszentelésemre és üdvözûlésemre. Vigasztalódva és teljes bizodalommal nézek azért eléje a jelen idô minden eseményeinek, s a jövendô minden aggodalmainak, és soha nem fogok elcsüggedni, ha komor felhôk tolúlnak össze is fejem fölött. Különösen reménylem, oh Uram, Jézus Krisztus érdemei által minden bûnöm bocsánatát, reménylek kegyelmet minden jóhoz, reménylem e földi élet után az örök boldogságot. Mindezt azért reménylem, oh Atyám! mert te megigérted, ki végtelenûl igaz és hû, jóságos és mindenható vagy. Tebenned bízom, Uram! oh ne hagyj megszégyenülnöm.

Szeretlek téged, Istenem, mint egyetlen egy legfôbb jómat mindenek fölött teljes szívembôl, teljes lelkembôl és minden erômbôl; mert végtelen tökélyeidnél fogva egyedûl vagy méltó mindenek fölött szerettetni. Szeretlek téged, mert legnagyobb jótevôm vagy, engem csupán szeretetbôl teremtettél, megváltottál és fenntartasz, számtalan jótéteményeddel elhalmozván, és örökre üdvözíteni akarsz. Lehet-e más ily nagy jótevôm mint te, Istenem! birok-e valami jót, mi nem tôled jött volna? Az élet és egészség, az erô és értelem, a jólét és öröm, különösen pedig az igaz hit ismerete... mind a te adományod. És nem csak e mulandó életben akarsz boldoggá tenni, hanem boldog kimúlást is óhajtván adni, örök üdvöt készítettél nekem és mindazoknak, kik téged szeretnek. Te egyszülött Fiadat adtad értem és embertársaimért, hogy mindnyájunkat az égbe vezessen. Mikép viszonozzak ennyi s ily végtelen szeretetet? Olvaszd át egész valómat irántad égô szeretetté, hogy elmerüljek benned, ki a szeretet kútfeje és tengere vagy; hogy úgy szeresselek, mint angyalaid és szenteid mennyországban. Te éretted, Istenem, szeretem embertársaimat is, barátimat úgy mint ellenségimet; s a szeretet ez égi adományát eléje teszem a világ minden javának. Nem kivánok egyebet gondolni és érezni, szólani és cselekedni, mint a mi neked tetszik. Szeretet szent Istene! tarts meg engem e szeretetben mindhalálig. Amen.

AZ ANYASZENTEGYHÁZ IMÁDSÁGA.

Örök Mindenható Úr Isten! te gyarapítsd bennünk a hitet, reményt és szeretetet; és hogy méltók legyünk, a mit igérsz: engedd szeretnünk a mit parancsolsz. A mi Urunk Jézus Krisztus által. Amen.


Az Úr imádsága
Az Úr imádsága.

ELMÉLKEDÉSÜL A HÉT NAPJAIRA.

Ti így imádkozzatok: Mi Atyánk! ki vagy mennyekben. Máté 6,9.

VASÁRNAPRA.

Mi Atyánk! ki vagy mennyekben, szenteltessék a te neved.

Istenem! mit a teremtmény nem merne nyelvére venni, mit a gyarló ember rettegne kimondani: te tanítottál minket szent Fiad által, hogy gyermeki bizodalommal így szóljunk hozzád: Mi Atyánk! Te a mi legkegyesebb Atyánk vagy, ki minket, a nélkül, hogy szükséged lett volna ránk, tulajdon képedre és hasonlatodra teremtettél, hogy téged végetlen tökélyeidért és jóvoltodért szeressünk, neked, mint gyermekeid, híven szolgáljunk, s e földi élet után örökösei legyünk boldogságodnak, melyet te a gyermeki szeretet, s a hûséges szolgálat örök jutalmáúl szántál nekünk mennyországodban. Az ember ugyan ily nagy jótétemény után is hálátlan lett irántad, engedetlensége által hûtelenûl elpártolt isteni Felségedtôl; de te, ki örök igazság és szentség vagy, az elesett emberhez irgalmas valál; nem vetettél el minket magadtól örökre, mint a hálátlanság érdemlette volna, hanem kegyelmesen emeltél elestünkbôl, egyszülött Fiad magára vállalta helyettünk a te isteni igazságodnak tartozó elégtételt; ô általa ismét gyermekeiddé fogadtál minket, újra szülvén, újra teremtvén minket a keresztség kegyelemszerében, kiárasztván egyszersmind szíveinkben a te Fiad Lelkét, hogy mire többé képesek nem voltunk, általa ösztönöztetve, gyermeki bizodalommal téged ismét Atyánknak nevezhessünk. Szent Fiad szeretetteljes közbenjárónk lett nálad, hogy általa minden ügyünkben hozzád folyamodjunk, ki minket annyira szeretsz, kinek már nevezete is bizodalmat ébreszt bennünk, midôn hálatelt szívvel mondjuk: Mi Atyánk! ki vagy mennyekben.

Te a mindenség Ura lévén, mindenütt uralkodol ugyan, de különösen mégis mennyekben van isteni Fölséged királyi széke, hol választottaid szent színed látásában részesûlnek, és téged birnak jutalmúl, ki a boldogság kimeríthetlen kútfeje vagy. A mire megelôzô szereteted és kegyelmed fölbátorít, oh ég és föld Ura! mindenhatóságod kezeskedik kérésem foganatáról, ha az méltó hozzád és üdvösségemre czéloz, mit nekem készítettél az egekben. Mennyekben vagy te, Atyám! a hol te vagy, ott van az én lelkem valódi hazája, s itt a földön csak vándor vagyok. Ne engedd ezt soha elfelednem, midôn imádságommal hozzád járulok; elmémet emeld föl az imádság szárnyain te hozzád, ki mennyekben vagy.

Mivel viszonozhatnám jobban atyai jótékonyságodat, mivel hódolhatnék méltóbban isteni tökélyeidnek, s így mi lehetne elôbbrevaló kérésem, mint ez: Szenteltessék a te neved. Ismerjen téged, Atyám, az egész mindenség, imádjon téged végtelen tökélyeidben minden szív és minden ajak, mondván: Szenteltessék a te neved. Te intézed sorsunkat, te rendezed állapotunkat, te tartasz fenn a viszontagságokban: te adod az örömet vidámításunkra, te adod a keservet is gyógyításunkra; azért örömben úgy, mint bánatban, szerencsénkben úgy, mint baleseteinkben, szenteltessék meg a te neved. Szentelj meg Uram minden szívet, szentelj meg minden ajkat, szentelj meg minden cselekedetet: hogy ez által a te neved megszenteltessék. Amen.

HÉTFÔRE.

Jôjjön te országod.

Mindenség Ura Istene! kit az egek egei meg nem foghatnak, kinek mindenható országlása valamint öröktôl fogva tart, úgy az örökkévalóság végtelenségeig terjed, miképen adjunk méltó hálát neked, hogy e földön is megalapítottad országodat, az egy üdvözítô anyaszentegyházban. Valamint minden jó, úgy ez is kegyelem adománya, kegyelmed országa ez, Istenem! melyért szent Fiad által könyörögni tanítottál, melyért, követve az ô parancsát, buzgó szívvel esedezünk, midôn mondjuk: Jôjjön el a te országod.

S miután azon kimondhatlan szerencsében részesítettél, hogy ezen kegyelem-ország polgáraivá vagyunk hívatva és fölavatva a szent keresztségben: adj oly nemes jellemerôt, hogy ezen országod híveinek magunkat nyilván vallani, legnagyobb dicsôségnek tartsuk, s e hûségben állhatatosan megmaradjunk. Ez a hiú veszendô világ, ha mindenét adná is, adhatna-e annyit, hogy miatta e nagy szerencsét koczkáztatni méltó lenne? Az emberi tekintet, melynek tartandóságáról csak egy óráig sem tud senki kezeskedni, képes-e valaha a fönség azon fokára emelkedni, hogy miatta az isteni tekintélytôl elpártoljunk? Nem, soha nem. A mi anyaszentegyházunk nem ingadozó és korlátolt tehetségû embernek, nem csalódni és csalni tudó halandónak mûve: Krisztus Jézus, a te egyszülött Fiad alapította azt, rendíthetlen kôszálra építvén, úgy hogy ellene a pokol kapui sem vesznek erôt. Drága szent vére árán szerzette anyaszentegyházát, és mint feje, csalhatatlan igéreténél fogva vele van világ végeztéig. Lehet-e nagyobb dicsôség, mint ily dicsôséges fô tagjává méltattatni? Lehet-e nagyobb szerencse, mint ily ország polgárává fölavattatni? Lehet-e nagyobb kitûntetés, mint ily diadalmas vezér mellett a kereszt zászlója alatt harczolhatni? Lehet-e szentebb óhajtás, mint melynél fogva az ember mind e dicsôségben, szerencsében és kitûntetésben részesülni kivánkozik? Valamint oh fájdalom! lehet-e kárhozatosabb könnyelmûség vagy elvetemûltség, mint azon boldogtalan keresztényé, ki mindezen áldást eljátszván, önként rohan kárhozatára? Oh Istenem! ki uralkodol a szíveken, ments meg engem ezen veszélyes könnyelmûségtôl; ne engedj soha ingadoznom anyaszentegyházam iránti hûségemben. Ne engedd, hogy valaha átalljam anyámnak mondani azon egyházat, mely engem kedves leányának fogadott a keresztségben; azon kedves anyát, kinek szeretetteljes ápoló gondjai bölcsômtôl a sírig hûn elkisérnek, ki engem zsenge koromtól az isteni tanítás tejével táplált, majd angyalok kenyerével vendégel meg, örömeimet megnemesíti, fájdalmamat megenyhíti, kétkedésemben biztos tanácsot ad, életem minden viszontagságaiban oltalmaz, betegségemben vigasztal és meggyógyít; erôtlenségemben támogat, s el nem hagy egész a sírig, sôt síromon túl buzgó imádságában megemlékezik rólam akkor is, midôn a világon mindenki rég elfelejtett. Ezen jóságos anyának, a te szentegyházadnak áldásaért könyörög szívünk, midôn mondjuk: Jôjjön el a te országod. Add, hogy ezen, világ végezetéig tartandó földi országodban jámborúl élvén, méltók legyünk eljutni a sír után azon országodba, melynek vége soha nem lesz, hol te vagy híveid örök jutalma. Amen.

KEDDRE.

Legyen te akaratod, miképen mennyben, azonképen a földön is.

Mennyei Atyám! midôn szívem imádva hódol végtelen szentségednek, midôn lelkem csodálva és remegve elismeri csalhatlan igazságodat, midôn elmém, kifáradván intézkedéseid vizsgálatában, megnyugvással hódol végtelen bölcseségednek: a csordúltig telt kebel nem tud méltóbb kifejezést találni érzelmeinek, mint ha gyermeki lemondással könyörg, mondván: Legyen meg a te akaratod. Atyám! a te akaratod mindenkor végtelenûl szent, igaz és bölcs, akár a világesemények folyamát intézi, akár a teremtmények sorsa iránt rendelkezik, akár az emberiség ügyét kormányozza egyetemben és egyes tagjaiban.

Istenem! miután mindezt hódolva elismerem, mi lenne természetesebb, mi lenne rám nézve jótékonyabb, s mi lenne szent akaratod iránt méltóbb hódolat! mint ha az én akaratom mindig megegyeznék szent akaratoddal. Tudom, Uram! hogy az elôtted a legkedvesebb és legfoganatosabb imádság, ha a te isteni tökélyeidnek hódoló ember, nem csak szóval, hanem szíve minden érzésével, egész élete minden cselekedetével ezt mondja: Legyen meg a te akaratod. És mégis hányszor szegûl ellen a tehetetlen gyarlóság mindenható szent akaratodnak. Nem akarjuk cselekedni, mit te parancsolsz; nem akarjuk kerülni és távoztatni, amit te tiltasz! nem akarjuk békével tûrni, mit te ránk bocsátasz; szóval többször elmondjuk: Legyen meg a te akaratod; de érzelmünk és cselekvésünk igen sokszor megczáfolja ez imádságunkat, arra törekedvén, hogy a mi akaratunk legyen meg. Van-e nagyobb képtelenség, van-e kárhozatosabb vakmerôség, mint azon kivánat, hogy a végtelen jóság, a mindenható bölcseség alkalmazza szent akaratát a gyarló teremtmény változandó szeszélyéhez?! Oh Atyám! alázd meg akaratom kevélységét, és kegyelmed hathatós ereje által, hajtsd azt a te isteni törvényed és atyai rendeléseid hódolatára; hogy mindazt gyermeki készséggel engedelmeskedve teljesítsem, mit te parancsolsz; irántad való igaz szeretetbôl távoztassam és kerûljem, mit te tiltasz: miután ez úgy is csak nekem szolgál legnagyobb javamra; szívesen és békével tûrjem, mit te rám eresztesz. Úgy sem történhetik velem olyan, miben a te isteni végzésedet imádnom ne kellene. Az emberektôl jövô jótétemény vagy sujtó bántalom a te isteni bölcs akaratod rendelése vagy megengedése, ki kezedben tartod az emberek szívét. Az események forgó viszontagsága, ha javamra szolgál, vagy kártékonyan érint, mint a te végzésed eredménye ki az idônek és örökkévalóságnak, egy falevél-rezgésnek és a világeseményeknek, ura vagy. Az emberek úgy, mint a teremtmények és események a te atyai kegyességed és igazságod végrehajtó eszközei; a te tudtod és akaratod nélkül egy hajszál sem esik le fejünkrôl; a csapásokat is, melyek terhe alatt szenvedünk, többször vonjuk magunkra vétkeink miatt büntetésûl, mint te adod ránk jámborságunkban próbálásúl. Add meg tehát azon kegyelmet, hogy akaratunk mindenkor hajlandó legyen a te szent akaratodhoz, s ezt minden erônkbôl oly készséggel teljesítsük a földön, mint teljesitik angyalaid és szenteid a mennyországban. Amen.

SZERDÁRA.

Mindennapi kenyerünket adjad nekünk ma.

Istenem! kinek végtelen tökélyei között oly kitünô fényben ragyog a kegyes gondviselés, melylyel teremtményeidet fenntartod, hozzád folyamodik a tehetetlen halandó, hogy miután testet adtál neki, testi szükségeit is födözni méltóztassál. Mindenek szemei rád vannak függesztve, te benned bíznak. Úr Isten! és te adsz nekik eledelt alkalmas idôben; fölnyitod a te kezeidet, és betöltesz minden élô teremtményt áldásoddal. Add meg tehát nekünk mindennapi kenyerünket. A te szent Fiad, kinek eledele volt a földön, akaratodat teljesíteni, nem hiú gazdagságot és fölösleges bôséget parancsolt kérni, hanem csak annyit, mennyi életünk fenntartására szükséges; bár te oly kegyes vagy, hogy e részben is határtalanúl árasztod jótéteményeidet az emberekre. Add meg, oh Atyánk, a szükséges élelmet, ruházatot és lakhelyet. -- Teljes bizodalommal járulunk hozzád, hogy te, ki az ég madarait táplálod, nem fogod megvonni az élelmet képedre alkotott gyermekeidtôl; ki a mezôk liliomait ruházod, nem tagadod meg híveidtôl a ruházatot; ki a mezôk és erdôk vadainak rejtekhelyet adsz, nekem is megadod a helyet, hol fáradt tagjaimat megpihentessem, habár a te szent Fiadnak annyi helye sem volt a földön, hová fejét lehajthatta volna.

Mindenek fölött, Uram, adj megelégedést a mindennapi kenyérhez; vagy midôn szükséget bocsátasz rám, ôrizz meg a kicsinyhitû elcsüggedéstôl; ne engedd soha felednem, hogy a hol legnagyobb a szükség, ott a benned bízók részére legközelebb van tôled a segítség.

Add, Uram, Istenem! hogy a mindennapi kenyeret és egyéb jótéteményeidet szorgalmas munkám által igyekezzem megérdemleni. A te isteni rendelésed az, hogy az ember orczája verejtékével keresse kenyerét; segíts meg engem, hogy azon állapotban, melybe isteni gondviselésed helyezett, serény munkám által iparkodjam magamat méltóvá tenni jótéteményeidre. Ôrizz meg a bûnös tétlenségtôl és restségtôl, ezen fô bûntôl, mely csak a más verejtékén kiván élôsködni. Adj munkámhoz jó szándékot, hogy igaz úton keressem mindennapi kenyeremet; oh mert mennél bôvebben táplálja valaki testét a hamisság kenyerével, lelke annál inkább megfogyatkozik éhségében.

Ne engedd soha felednem, hogy a mindennapi kenyeret és egyéb szükségeket csupán lelkem mulandó lakhelyének, a testnek fenntartására kérem tôled: azért oh Atyám, ôrizz meg a túlságos szorgoskodástól, hogy a mindennapi kenyér gondja miatt lelkem mindennapi gondját el ne hanyagoljam, sôt inkább kenyérkeresetemet is igyekezzem az által megszentelni, hogy azt a te dicsôségedre, lelkem üdvösségére és embertársaim javára fordítom. Adj könyörülô szívet, hogy éhezô felebarátommal szívesen megoszszam kenyeremet. S mivel Attól tudom, ki mennybôl alászállott kenyér lett a mi lelkünk táplálására, hogy nem csak kenyérrel él az ember, hanem minden igével, mely az Isten szájából származik: tápláld lelkemet is tanításoddal, kegyelemszereiddel, hogy mind testi-, mind lelkiképen megelégedve, imádjalak oh Atyám gondviselô jóságodért. Amen.

CSÜTÖRTÖKRE.

Bocsásd meg nekünk a mi vétkeinket, miképen mi is megbocsátunk ellenünk vétetteknek.

Szíveket és veséket vizsgáló Isten! te tudod legjobban, mennyi sok a mi hibánk és vétségünk, mulasztásunk és bûnünk, melyeket könnyelmûségbôl és gyarlóságból, de legtöbbször szándékosan akarva elkövetünk. Tudjuk, hogy elôtted, végtelen Szentség! még a napfény sem tiszta, s még az igaz is hétszer esik el napjában. Oh a ki önhitt kevélységgel azt meri mondani, hogy vétke nincs: önmagát csalj a meg, és igazság nincsen benne. Elismerjük, Uram! töredelmes szívvel ismerjük el, hogy nincs száma a vétkeknek, melyeket mi gondolattal, szóval, cselekedettel s a teendô jók elmulasztásával ellened elkövettünk, s melyekkel igazságos büntetésedet annyiszor megérdemlettük. De te végtelen irgalmasságod enyhítô forrásától mindezek után sem utasítasz el, szeretô atyai szívedet annyi engedetlenségünk után sem zártad el tôlünk; te kegyes Atya! tárt karokkal vársz kebledre, mint a tékozló fiút, mindnyájunkat, mindenkor kész levén a megbocsátásra, ha bûnös utainkról visszatérve, alázatos és töredelmes szívvel hozzád fordulunk.

Te nem akarod a bûnös halálát, hanem inkább, hogy megtérjen és éljen; te magad hísz bennünket, hogy térjünk meg bûnös utainkról, szánakodó szeretettel figyelmeztetve minket, hogy miért akarunk meghalni bûneinkben? Szent Fiad kegyes szózata szívünk mélyeig hatva hí, hogy menjünk hozzája mindnyájan, kik az élet útján elfáradtunk, s annyi vétekkel terhelve vagyunk: és ô megkönynyebbít minket. Te bátorítasz, biztosítasz bennünket, hogy elfelejted minden gonoszságunkat, ha igaz bûnbánatot tartunk. Ily végtelen szeretettôl elérzékenyûlve, töredelmes szívvel szánjuk és bánjuk vétkeinket, a te kegyelmed segélyével jobbulást igérve, hogy tôled bocsánatot nyerhessünk.

De ezen bocsánatot csak úgy remélhetjük isteni jóságodtól, ha mi is megbocsátunk azoknak, kik ellenünk valamit vétettek. Te mindnyájunk Atyja lévén, egymás között igaz testvérekké akartál tenni mindnyájunkat, hogy embertársainkat te éretted úgy szeressük, mint magunkat. Öntsd belém tehát az engesztelô szeretet lelkét, hogy tiszta szívbôl megbocsássak mindazoknak, kik ellenem vétettek; mennyit kell tûrni tôlem más embereknek, miért ne tûrjek tehát én is másoktól a te szeretetedért? Ne engedd, Uram, hogy a nap valaha leszálljon haragom fölött. Ne engedd, hogy haragtartás által valaha ama szívtelen szolgához legyek hasonló, ki nagy adóssága elengedését kegyes szívû urától kiesdekelte, s önmaga kevesebbért nyomorgatta szolgatársát. Lebegjen elôttem szüntelen szent Fiadnak amaz örök igazságú mondása: hogy ha mi meg nem bocsátunk az embereknek, mennyei Atyánk! te sem bocsátod meg nekünk vétkeinket. Add Uram, Istenem! hogy oly készséggel bocsássak meg embertársaimnak, legnagyobb ellenségemnek is, a mily bizodalommal én kérek és várok bocsánatot irgalmasságodtól. Engedd, hogy egymást úgy szeressük, mint te öröktôl fogva szerettél minket. Amen

PÉNTEKRE.

Ne vígy minket a kisértetbe.

Tudom, jóságos Atyám! hogy te minket roszra nem kísértesz; tudom hogy a roszra való kisértet magában még nem vétek, és csak akkor válik vétekké, ha azon roszban kedvünk, gyönyörûségünk telik, s ha akaratunk hozzáadja beleegyezését. Azt is tudom csalhatatlan anyaszentegyházad tanításából, miért engedsz megkisértetnünk? hogy t.i. minket a buzgóságban és alázatosságban megtarts, hogy hûségünket próbára tedd, vagy hûtlenségünket megbüntesd; s hogy érdemeinket ezáltal neveljed. Arról is biztosít atyai kegyességed, hogy erônk felett nem engedsz megkisértetni, sôt a kisértetbôl kegyelmed segélyével nekünk adsz nyereséget, ha akaratunk azokat legyôzi, s hûségedben rendíthetlenül megmarad mind halálig.

Szent hitünk világa által adsz elegendô fényt, hogy mellette megismerjük s még idején-korán meglássuk a veszedelmünkre törô ellenségeket. A legveszélyesebb kisértet a mi házi ellenségük, a mi testünk s ennek ingerei s kivánságai. Kebelünkben hordjuk a tüzet, mely, ha nem vigyázunk, veszélyes sebet ejt rajtunk. De te, Atyám! soha sem vonod meg kegyelmed harmatát, melylyel irántad hû jószándékunk és akaratunk e tûz kártékony lángjait mindenkor elolthatja; vagy isteni szereteted tüze azt megemésztvén, megtisztítja, megszenteli, hogy az így megpróbált szív annál kedvesebb áldozatúl égjen a tiéddel egyesült tiszta szeretetben. Kivülünk pedig a gonosz lélek és a világ az a kisértet, mely romlásunkra veti hálóját és tôreit minden lépten. Majd az édeni csábítónak ámító beszédével zaklatja kevélységünket lázadásra ellened, mindenható Atyánk! majd a hiúság virágteljes ösvényére csábít, gondosan takargatva a rózsák alatt lappangó kígyót, mely elébb-utóbb lelkiismeretünk mardosó férgévé válik; majd a bûnös öröm és élvezet kábító poharát köszönti ránk, melyben a néhány csöppnyi édesség színe alatt halálos méreg van; majd eltávolítja tôlünk a halál üdvös gondolatát, azt mint alkalmatlan agyrémet akarván elôtüntetni, melyet utóbb keserû csalódás után kényszerûl a bûnös lélek szomorú valóságnak elismerni; majd báránybôrbe öltözteti a rettenetes oroszlánt, mely ordítva körûljár, keresvén, kit elnyeljen.

Ezer és ezerfélék az útak és alkalmak, melyek által a test, világ és gonosz lélek kisérti a szegény halandót. De te jóságos Atyám! rendelkezésünkre adtad a fegyvereket, melyek által az emberi gyarlóság, mint erôs bajnok diadalmasan harczolhat a kisértetek ellen, és kivívhatja a dicsôség hervadhatlan koszorúját. Szent Fiad fegyvertárából nyerjük a két legerôsebbet... Vigyázzatok és imádkozzatok -- úgymond ô -- hogy kisértetbe ne essetek. Adj tehát Uram, a kisértetek ellen éber szívet, és a buzgó imádságban állandóságot. Ha közelget hozzánk a kisértô, és a világ gazdagságának és hatalmának igéretével akarja fölzaklatni bennünk a kevélységet, hogy neki szolgáljunk: szent Fiad példája szerint riadjunk rá, mondván: Távozzál, Sátán! Ha a hizelgés kígyója közeledik felénk, hogy bennünket a tilosra édesgessen: tiporjuk össze fejét ama szeplôtelen királynô segítségével, ki szent Fia ereje által a pokolbeli kígyó fejét megrontotta. Uram! támogasd erôtlenségünket, hogy a kisértetben el ne essünk, hanem a te nagyobb dicsôségedre gyôzedelmet nyerjünk. Amen.

SZOMBATRA.

Szabadíts meg a gonosztól, Amen.

Atyám! te boldogságra alkottad az embert, hogy minden testi és lelki bajtól és veszedelemtôl menten szolgáljon isteni Fölségednek. De az ember visszaélt e nemes szabadságával, engedetlen lôn irántad, s bûne által behozta a földre a halált, a szenvedés, fájdalom és veszedelem ezer nemével együtt. Végtelen irgalmadból a méltatlan ember ugyan kegyelmet nyert. Drága vére által szent Fiad visszaszerzette az elvesztett atyai örökséget a háládatlannak, hogyha a jobbúlás útján állandóan járni fog, azt megnyerhesse; de megmaradt a bûn következése, az értelem és akarat meggyengûlésében, a szívnek rosz hajlandóságában, s ama számtalan bajokban és viszontagságokban, melyek által az egykor boldog paradicsom siralomvölgyévé lett. E csapásoktól és veszedelmektôl szorongattatva, kiált hozzád a kegyelmedben bízó gyarló erôtlenség, mondván: szabadíts meg a gonosztól.

Mindenható kezedben vannak a minket sújtó viszontagságok csak úgy, mint a romboló elemek; akaratodból és megengedésedbôl jônek azok ránk legtöbbször büntetésûl, néha próbálásúl; tudjuk, hogy mindazt javunkra engeded történni; de mivel az emberi erô oly roskatag, a kitûrésben oly ingatag... szent Fiadtól taníttatva, bátorkodunk hozzád esdeni: Atyánk! szabadíts meg a gonosztól. Testünk oly hervatag, mint a fûszál, mely csak imént virúlt, s oly rövid idô alatt elszárad... Szabadíts meg minket a betegségektôl, melyeknek lelkünk romlandó háza minden perczben alá van vetve; vagy ha üdvösségünkre nézve jónak látod ránk mérni a betegség keserû gyógyszerét, add hozzá erôsítô kegyelmedet, hogy a szenvedô testben a lélek el ne csüggedjen, s türelmét és bizalmát irántad el ne veszítse. Szabadíts meg minket a kártékony idôjárástól, mely tôlünk a te áldásodat megvonja, a verejtékes munka sikerét semmivé teszi, a termékeny föld színét szomorú sivataggá változtatja, éhséget, drágaságot s az inség ezer nemét hozza a megrémûlt halandók közé. Szabadítsd meg a mirigyhaláltól, járványoktól és a háború iszonyaitól, hogy oltalmad alatt csendes békében tölthessük napjainkat. Egyszóval szabadíts meg minden viszontagságtól és inségtôl, mely romlandó testünket tönkre tehetné, földi jólétünket megsemmisíthetné, s a hozzánktartozók miatt is szívünket a keserûség örvényébe meríthetné. Szabadíts meg Uram mindezen gonosztól, ha úgy tetszik isteni bölcseségednek.

De mivel a test csak ideiglenes hajléka lelkünknek, mivel a föld csak vándorhelyünk... s így a földi viszontagságok és szenvedések is mulandók... azért, oh Atyánk! szabadíts meg azon sokkal nagyobb gonosztól, mely a lelket örök veszedelemmel fenyegeti. Szabadíts meg a bûntôl, a valódi, legveszélyesebb gonosztól; ha földi szerencsénket, testi jólétünket, sôt életünket kellene is feláldozni, mindez legyen áldozat: csak lelkünket szabadítsd meg a gonosztól, a bûntôl. Szabadíts meg a bûnre vivô alkalmaktól, s mindenek fölött ôrizz meg, hogy bûnre alkalmat soha senkinek ne adjak; miattam és általam soha egy lélek se kárhozzék el, melyért a te szent Fiad vérét ontotta. Szabadíts meg a jobbúlni nem akaró töredelmetlenségtôl, szabadíts meg a halálos bûnben történendô haláltól, s ennek rettenetes következésétôl, az örök kárhozattól. Szabadíts meg, Uram! szabadíts meg. Amen.

Mindezen kéréseinknek szerezzen foganatot Annak érdeme, ki azokat, oh Atyánk! isteni színed elé terjeszteni megtanított. Tegye kedvessé elôtted ezen imádságunkat a mi Urunk Jézus Krisztus érdeme, a boldogságos szûz Máriának és mindazon választottaidnak esedezése, kik az Úr imádságának ereje és gyakorlata által jutottak azon országba, hol te vagy, oh Atyánk! a hív könyörgôk vég nélküli boldog jutalma. Amen.


Az isteni gondviselésrôl
Az isteni gondviselésrôl.

LITÁNIA.

Ô benne élünk és mozgunk és vagyunk. Ap. csel. 17,28.

Uram irgalmazz nekünk!

Krisztus! kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz minekünk.

Megváltó Fiú Isten!

Irgalmazz minekünk.

Szentlélek Úr Isten!

Irgalmazz minekünk.

Szentháromság egy Isten!

Irgalmazz minekünk.

Isten! mi oltalmunk.

Irgalmazz minekünk.

Isten! mi Urunk és kormányzónk.

Irgalmazz minekünk.

Isten! mi reményünk.

Irgalmazz minekünk.

Isten! mi világosítónk.

Irgalmazz minekünk.

Isten! mi gondviselônk.

Irgalmazz minekünk.

Isten! mi jó atyánk.

Irgalmazz minekünk.

Isten! mi menedékünk.

Irgalmazz minekünk.

Isten! mi egyetlen szerelmünk.

Irgalmazz minekünk.

Isten! mi legfôbb örömünk.

Irgalmazz minekünk.

Isten! mi teremtônk.

Irgalmazz minekünk.

Isten! mi fentartónk és táplálónk.

Irgalmazz minekünk.

Szent Isten!

Irgalmazz minekünk.

Szent erôs Isten!

Irgalmazz minekünk.

Szent halhatatlan Isten!

Irgalmazz minekünk.

Mindenható Isten!

Irgalmazz minekünk.

Örök bölcseségû Isten!

Irgalmazz minekünk.

Végtelen jóságú Isten!

Irgalmazz minekünk.

Gondviselô Isten!

Irgalmazz minekünk.

Minden szeretetre méltó Isten!

Irgalmazz minekünk.

Oh Isten! ki a földön mindent az emberek szolgálatára teremtettél.

Irgalmazz minekünk.

Ki az ég madarait és a többi állatokat csodálatosan föntartod és táplálod.

Irgalmazz minekünk.

Ki a mezôk liliomait és egyéb virágokat oly ékesen ruházod.

Irgalmazz minekünk.

Ki a földnek gyümölcseit termeszted és tenyészted.

Irgalmazz minekünk.

Ki hajszálainkat megszámláltad, hogy azokból akaratod nélkül egy sem esik el.

Irgalmazz minekünk.

Ki mindent az ember javára rendelsz és igazgatsz.

Irgalmazz minekünk.

Ki minden ideigvaló szomorúságot és keresztet üdvösségünkre küldesz.

Irgalmazz minekünk.

Ki sebesítesz, hogy meggyógyíts, és megölsz, hogy a halál tôled el ne válaszszon.

Irgalmazz minekünk.

Ki minket a keresztek által igaz bûnbánatra és életjobbúlásra akarsz téríteni.

Irgalmazz minekünk.

Ki csapások által a világi mulandóságtól elvonván, minket fönséged ismeretére akarsz vezetni.

Irgalmazz minekünk.

Ki a te isteni jóságodban teljesen megnyugvókat a legnagyobb inségben csodálatosan megsegíted.

Irgalmazz minekünk.

Ki a benned bízókat megszégyenülni nem engeded.

Irgalmazz minekünk.

Isten! Irgalmazz nekünk.

Uram kegyelmezz nekünk.

Isten! Irgalmazz nekünk.

Uram hallgass meg minket.

Minden gonosztól.

Ments meg Uram minket.

Minden bûntôl.

Ments meg Uram minket.

A te haragodtól.

Ments meg Uram minket.

A te isteni gondviselésed iránti bizalmatlanságtól.

Ments meg Uram minket.

A türhetetlenségtôl.

Ments meg Uram minket.

Az inségben és szenvedésekben való elcsüggedéstôl.

Ments meg Uram minket.

A te isteni rendelésed elleni zúgolódástól és panasztól.

Ments meg Uram minket.

Minden veszélyes kisértettôl különösen halálunk óráján.

Ments meg Uram minket.

Minden túlságos szorgoskodástól a földi dolgokban.

Ments meg Uram minket.

Mi bûnösök.

Kérünk téged, hallgass meg minket.

Hogy nekünk irgalmazz.

Kérünk téged, hallgass meg minket.

Hogy bennünk isteni gondviselésed iránt igaz gyermeki bizodalmat ébreszsz.

Kérünk téged, hallgass meg minket.

Hogy minden szerencsében és inségben atyai gondviselésedet alázatosan imádjuk.

Kérünk téged, hallgass meg minket.

Hogy a te atyai kezedbôl mindent hálával fogadjunk.

Kérünk téged, hallgass meg minket.

Hogy akaratunkat mindenkor szent akaratodhoz alkalmazzuk.

Kérünk téged, hallgass meg minket.

Hogy a szenvedésekben szeretetünket irántad még buzgóbban kitüntessük.

Kérünk téged, hallgass meg minket.

Hogy nekünk minden viszontagságban erôs lelket és türelmet adni méltóztassál.

Kérünk téged, hallgass meg minket.

Hogy minket meghallgass.

Kérünk téged, hallgass meg minket.

Isten Báránya! ki elveszed a világ bûneit.

Kegyelmezz minekünk.

Isten Báránya! ki elveszed a világ bûneit.

Hallgass meg minket.

Isten Báránya! ki elveszed a világ bûneit.

Irgalmazz nekünk.

Krisztus! hallgass minket.

Krisztus! hallgass meg minket.

Uram! irgalmazz nekünk.

Krisztus! kegyelmezz nekünk.

Uram! irgalmazz nekünk.

Mi Atyánk stb. Üdvözlégy stb.

Uram! hallgasd meg könyörgésünket.

És a mi kiáltásunk jusson elôdbe.

KÖNYÖRÖGJÜNK.

Úr Isten! világosíts fel minket, és adj kegyelmet, hogy mindazon szerencsét vagy balesetet, mely ránk vár, a te rendelésednek ismerjük, és atyai kezed legbölcsebb intézkedése és jótéteménye gyanánt fogadjuk. Mély alázatossággal imádjuk, dicsérjük és magasztaljuk isteni gondviselésedet minden eseményben; hiszünk és bízunk isteni mindenhatóságodban, örök bölcseségedben és végtelen jóságodban, hogy tudsz, akarsz és fogsz segíteni; teljes szívünkbôl bánjuk, mit ezen hit és bizodalom ellen vétettünk; bocsáss meg nekünk, oh irgalmas Isten! és engedd, hogy nem csak itt, hanem a mennyei dicsôségben is a te isteni gondviselésedet örökké áldhassuk és magasztalhassuk. A mi Urunk Jézus Krisztus által. Amen.


Esteli hálaadás
Esteli hálaadás.

Maradj velünk (Uram), mert beesteledik, és már elhanyatlott a nap. Lukács 24,29.

Mennyei Atyám! életembôl ismét elmúlt egy nap, melyet jóságod eltöltenem engedett! egy nappal ismét közelebb jutottam síromhoz földi pályám vándor útján. Az est homálya nyugalomra híjja a napi munka terhe alatt elfáradt halandót, hogy az üdítô álom által új erôt nyerjen a jövô nap fáradalmaihoz, ha azt irgalmad megérni engedi. Szelíd csend váltja fel az élet zajongó lármáját, kevés szünetet, nyugalmat készítendô a nyugtalan tevékenységnek. Az ünnepélyes csend magábaszállásra inti a napi gondoktól zaklatott szívet... oh bár szívembe szállana s ott állandón megmaradna ama csendes béke, mely fölér a világ minden kincsével.

Nyugalomra int az est, de én nem hajthatom addig fejemet az álom csendes ölébe, míg szívemet Az elôtt ki nem öntöm, kinek áldása nélkül nincs valódi nyugalom; míg hálámat ki nem fejezem Annak, ki e napot elérnem és eltöltenem engedte. Mennél jobban távolodik tôlem a világ, annál inkább érzem a láthatlan Istenség közeledését, annál örömestebb nyílik meg szívem elôtte, s a szem növekedô vággyal tekint föl az örök világossághoz, midôn a nap fénye az éj homályában elenyészett.

Hála neked, oh Atyám! mindazon jótéteményekért, melyekben e napon részesültem. Mindenekelôtt hála neked az igaz hit áldásáért, melyben lelkemet ma is megtartottad. Hála neked a hû gondviselésért, melylyel életemet megôrzötted; az oltalomért, melylyel egészségemet fentartottad. Hódolva ismerem el, hogy mindazon veszélyeket, melyek életemet s egészségemet, jólétemet és szerencsémet minden lépten fenyegetik, a te atyai kezed hárította el tôlem. Hála neked az örömért, melyet ma szívemnek adtál; hála neked a jó kedvért és áldásért, melylyel munkámat segítetted; hála neked az alkalmakért, melyeket szerény körömben is nyújtottál, hogy hasznára legyek az emberiségnek. Hála neked a szent sugallatokért, melyek elmémet hozzád emelték; az édes vigasztalásért, melyet szívembe csöpögtettél; hála neked a keserûségért is, melylyel gyógyúlásomra szívemet megszomorítani jónak láttad. Oh mily jó esik hálát adnom mindezekért atyai jóságodnak s áldanom és magasztalnom szent nevedet.

Nem sokára elküldöd az enyhe álmot, szelíden befogod szemeimet, és te virrasztasz mellettem, oh Atyám! hogy megôrizz minden rosztól, és csendes pihenést adj az eltöltött nap fáradalmai után... A napot eltöltöttem, ah elmúlt az örökre, visszahozhatlanúl! csak tetteimnek következései maradtak fenn. Oh bár bizonyságot tehetne enmagamnak lelkiismeretem arról, hogy e napot, oh Istenem! akaratod, tetszésed szerint, a te dicsôségedre töltöttem, embertársaimnak használtam, soknak szolgáltam, soknak szerzettem örömet, s a szent föltételeket, melyekkel e napot kezdettem, mind híven teljesítettem. Rettenetesség csak gondolni is a szemrehányásokra, melyeket az elveszett nap emléke tesz annak, ki azt haszontalanúl töltötte, abban lelkiismeretét terhelte, szíve nyugalmát földúlta, s azt Isten elôtt vádolójává tette. Egyik nap a másik után rohanva röpûl, hirtelen itt van az utolsó... az élet estéjén mily szomorú az emlékezet a hasztalanúl töltött, a bûnnel megbélyegzett napokra!... Más részrôl, mily boldogító az öntudat, melylyel a keresztény, jámborúl töltött napja estején, az Istennek szentelt órákra, az Isten segélyével végbevitt tettekre visszagondol! Mily édes a nyugalom oly nap után, melyen az ember érdemet szerzett az örökkévalóságra; s élete estéjén mily vigasztalás a jámbornak, visszaemlékezni Istennek szentelt napjaira, Isten dicsôségét s az emberiség javát elômozdítani törekvô jó szándékára és tetteire; s mily édes és megnyugtató ily élet után azon álomba szenderegni, melybôl a sír éjjelén át az örökkévalóságban van a boldog felvirradás. Segíts meg, Uram, hogy így tölthessem életem napjait, s életem estéjén ily nyugalommal szálljanak a sír ágyába elfáradt tagjaim.

Hogy ezt elérjem, Uram Istenem! meg akarom elôzni rettenetes itéletedet, mely sorsomat örökre eldönti; számadásra akarom vonni magamat, mielôtt te számadásra vonnál életem estéje után, s lelkiismeretem vádait használni óhajtom okulásomra és jobbulásomra... Oh ha Szentlelked világító fénye mellett az eltöltött nap óráira egyenkint visszagondolok; pirúlva és bánkódva ismerem el, hogy e napot nem használtam úgy mint kellett volna; hogy a te szent törvényedet ismét többrészben megszegtem. Igen keveset, vagy tán épen nem is jutott eszembe ma mindenható isteni jelenléted; alig szolgáltam neked valamit, s azt sem oly hûséggel és készséggel, mint te érdemletted volna; testi jólétemre, mulandó érdekeimre, hiúságra volt elég gondom, de lelkem ügyével nem törôdtem, nem foglalkoztam annyit, mint annak örök üdve kivánta volna. Embertársaim iránt szavaimban és tetteimben nem tüntettem ki annyi szeretetet, mint a menynyit én kivántam másoktól, és szent törvényed kötelességemmé tett... Oh Atyám! te tudod legjobban minden vétkemet és mulasztásomat, ki elôtt minden szándék és gondolat tárva van; de látod egyszersmind szívem igaz töredelmét, melylyel irántad égô szeretetembôl szánom és bánom minden vétkemet; gyermeki bizalommal esdek elôtted, bocsásd meg bûneimet; ne vond meg tôlem atyai kegyelmedet; s engedj azon vigasztaló reménynyel elszenderednem, hogy jobbulási szándékom irgalmat talál színed elôtt, Jézus Krisztus végtelen érdeme, s a megtérô bûnösök oltalmának, a boldogságos szûz Máriának esedezése által.

Vedd a te isteni szereteted oltalmába mindazokat is, kiket különösen gondjaimra bíztál, ôrízd meg ôket minden bajtól és veszedelemtôl, hogy, ha szent Fölségednek úgy tetszik, reggel egészségben és vidáman üdvözölhessem ôket. Adj Uram pihenést minden elfáradtnak; adj enyhe álmot a betegeknek, kik fájdalmas sóhajokkal számlálják lassan haladó óráikat a nyugtalan kínos ágyon; találjon édes megnyugvást minden szorongatott szív a te atyai kebleden. Viraszszon fölöttem a te oltalmad, hogy vidáman ébredjek föl szent neved dicséretére és hivatásom hû teljesítésére. -- Ha pedig végtelen bölcseséged azt rendelte felôlem, hogy ez legyen utolsó éjjelem, s az álomra most bezáródó szemeim ne nyiljanak föl többé szép napod látására... legyen meg a te szent akaratod. Kezeid alkotmánya vagyok... szabad vagy velem, Uram Istenem! ha szívemnek kell is megszakadni, akkor is azt sóhajtom: Legyen meg a te szent akaratod! csak légy irgalmas, kegyelmes az én lelkemnek, ha innen kiszólítasz; a te jóvoltod szerint itélj fölöttem, s tekintsd ekkor azon drága szent vérnek érdemét, melyet egyszülött Fiad értem kiontott, s a boldogságos szûz Máriának és minden szenteknek esedezését, melylyel nálad részemre irgalomért könyörögnek. Ha úgy rendeled, hogy a sír álma fogja be szememet, add, hogy azon túl lelkem a boldog örökkévalóság szép hajnalára virradjon országodban, hol te vagy az üdvözûltek dicsô napja, melynek soha sincsen alkonya. Ezen reményben hajtom nyugalomra most fejemet, ezen bizalommal ajánlom a te atyai kezeidbe lelkemet. Szent Isten! szent erôs Isten! szent halhatatlan Isten! irgalmazz nekem. Jézus Krisztus drága vére! ments meg engem. Boldogságos szûz Anyám! oltalmazz engem. Istennek hív angyalai! virraszszatok fölöttem. Istennek dicsôült Szentei! esedezzetek érettem most és halálom óráján. Amen.


szenvedôk esti fohásza
SZENVEDÔK ESTI FOHÁSZA.

Istenem! te láttad, hogy a hajnal felköltekor velem ébredt föl bánatom, a fényes nap szomorú lelkem fölött ragyogott, s fájdalmamnak tanúja a szívem borújával összehangzó alkony is. Jóságos Atyám! adományodnak tekintem a szenvedést, melyet ma mindennapi kenyeremhez adtál; nem zúgolódom, nem panaszkodom bölcs rendelésed ellen... de te ismered a nôi szív gyengeségét, hogy oltalmad nélkül a fájdalom terhe alatt megszakadhat; te tudod, mily fájdalmasan jajdúl föl bennem az érzékenység; te látod, mily kevés vigasztalást nyújt a világ, mely hiú örömei között részvétlenséggel fordúl el a terhére való s alkalmatlankodó szenvedéstôl; s mennyivel égetôbbé teszi kínomat, hogy azt nem is tárhatom föl mindenkor az emberek elôtt, kik közül sokan tán úgy bánnának epedô lelkemmel, mint szent Fiaddal bántak, kínzó szomjuságában eczettel és epével itatván ôt. De épen itt találom föl a vigasztalás igazi forrását; úgy tekintem jelen keservemet, mint egy csöppjét ama keserû kín-pohárnak, melyet Jézus egészen kiürített. Ott látom a kereszt alatt, fájdalom tengerében elmerûlve, a nônem örökfényû dicsô példányát, kit Isten irgalmas végzete isten-anyaságra magasztalt föl. Oh szenvedô Jézusom! a te drága véred hullása legyen az én sebhedt szívem gyógyító balzsama; add, hogy a rám mért keresztet azon megnyugvással viseljem bûneim elégtételeül, mint te viselted a keresztfát ártatlanúl az emberiség bûneiért. Sajgó szívem esdekel ugyan, hogy múljék el tôlem a keserû pohár: azonban ne az én akaratom legyen, hanem mennyei Atyádé; csak béketûrô szívet adj, hogy jelen fájdalmamat a te szent nevedért szívesen viseljem. Azok iránt pedig, kik nekem e keserûséget okozták, írts ki szívembôl minden ellenséges indulatot, hogy ôket azért, mint embertársaimat, igazán szeressem. Add úgy egyesítenem keservemet a te kínszenvedéseddel, mint a fájdalmas szûz Anya egyesítette a kereszt alatt, hogy ki veled egy akarok lenni szeretetben, hasonló legyek hozzád a szenvedésben is, és így bejuthassak az örökké tartó öröm országába, melynek ajtait a te kereszted nyitotta meg a hû szenvedôknek. Oh szenvedô Jézusom! ne hagyj el, fájdalmas szûz Anya! légy velem, Krisztus keresztének dicsôült hívei! könyörögjetek érettem, most és minden keserûségemben. Amen.

A XXX. ZSOLTÁRBÓL.

Istenem! benned reménylek

Szégyent vallanom ne hagyj,

Ments meg engem, ki igazság

S híveidnek véde vagy.

Hajtsd hozzám füled sietve,

Jôjj, ragadj ki engemet;

Úgy nézlek, mint oltalomra

Szirten épült menhelyet.

Oltalomhegy, sziklavár vagy;

Szent neved vezérlete

Engem a tôrbôl kivisz majd,

Mit incselkedôm vete.

Ime a te szent kezedbe

Fölajánlom lelkemet;

Te igaz, hû Istenem vagy,

Tarts meg, ôrizz engemet.

*

Te közöttünk vagy, Uram! és a te neved segítségûl hivatott mi ránk; ne hagy el minket Urunk, Istenünk!

A te kezeidbe ajánlom lelkemet.

Te váltságunk vagy Uram, igazság Istene.

Dicsôség az Atyának és Fiúnak és Szentléleknek.

A te kezeidbe ajánlom lelkemet.

Ôrizz minket, Uram, mint szemed fényét.

Szárnyaid árnya alatt oltalmazz minket.

SIMEON HÁLA-ÉNEKE.

Most bocsátod el szolgádat

Békességben Istenem!

Mert az ígért Üdvözítô

Eljött, látta ôt szemem.

Láttam ôt, ki út s vezérfény

Lett a nemzetek elôtt,

Izraelnek dicsôségét,

Üdvözûlve láttam ôt.

*

Tarts meg Uram, minket vigyázásunkban, ôrizz meg minket alvásunkban, hogy a Krisztussal vigyázzunk és békességben nyugodjunk.

Uram! irgalmazz nekünk.

Krisztus! kegyelmezz nekünk.

Mi Atyánk, ki vagy mennyekben és a többi.

Üdvözlégy Mária! malaszttal stb.

Könyörûlj rajtunk, Uram, könyörûlj mi rajtunk.

Legyen rajtunk, Uram, a te irgalmad, a mint tebenned bíztunk.

AZ ANYASZENTEGYHÁZ IMÁDSÁGA.

Látogasd meg, Uram, kérünk, ezt a házat, és az ellenségnek minden csalárdságát távoztasd el innen; a te szent angyalaid lakozzanak abban, kik minket békességben megôrizzenek, és a te áldásod legyen mindenkor mirajtunk. A mi Urunk Jézus Krisztus által. Amen.

Áldjon és ôrizzen meg minket a mindenható és irgalmas Atya, Fiú és Szentlélek Isten. Amen.

És a megholt hívek lelkei Isten irgalmasságából békességben nyugodjanak. Amen.


Gyónási ájtatosság
Gyónási ájtatosság.

Megvallom énmagam ellen gonoszságomat az Úr ellen. Zsolt 31,5.

ELÔKÉSZÜLET.

Mennyei Atyám! egész valóm megrendül, ha lelkem bûnös állapotára gondolok. Szívemet aggasztó nyugtalanság fogja el, szemeim az égre nem tudnak oly bizalmas örömmel tekinteni, mint ártatlan gyermek-éveimben; elborúlt kedélyem sötét rémképekkel ijesztget, az imádságban nem telik oly gyönyörûségem, s nem találom föl benne az egykori tápláló élvezetet; a jövendô rémítve áll elôttem, az egész világ oly puszta és örömtelen lett nekem; és nem találok enyhet, könnyebbülést, mely lelkiismeretem nyomasztó terhétôl megszabadítana... s mindezen inségbe a vétek ejtett, régi örömeimtôl a bûn fosztott meg... oh mily nagy az én veszteségem, mily keserûség rám nézve, hogy téged, oh Istenem, elhagytalak. De a te atyai kegyességed vissza akar tartani a bûn végveszélyétôl, a kétségbeeséstôl. Hallom a szelíden hívó szózatot, értem az örök irgalom biztatását: te nem akarod a bûnös halálát, hanem inkább, hogy megtérjen és éljen. Jôjjetek hozzám mindnyájan, kik fáradoztok és terhelve vagytok, s én megkönnyebbítelek titeket... Ez a te szent Fiad szeretetteljes hivása... Megyek tehát, s töredelmes szívvel porba borúlva ismerem el bûnös voltomat, mondván: Atyám, vétkeztem az ég ellen és te ellened; már nem vagyok méltó, gyermekednek hivatni. Oh mily szomorú sors, elszakadva lenni a legfôbb jótól, s a vétek rabigájában epedni; mily siralmas állapot annak kedvébôl kiesni, ki egyedül képes betölteni a léleknek boldogság után epedô óhajtását!

De nálad van még kegyelem, oh Atyám! van még segítség és remény! nem vetettél kárhozatra engedetlenségemért, mint az elpártolt angyalokat... te megtartottál mindez óráig, karjaidon hordoztál, atyai kebleden ápoltál, s utánam nyújtod most is kezeidet, nem büntetésre emelve, hanem bocsánatra tárva. Mit a világon semmi teremtmény, semmi hatalom nem képes megadni: te visszaadod lelkem elvesztett nyugalmát, nálad a gyógyszer a bûntôl sebzett szív enyhítésére és meggyógyítására, te segíthetsz ott, hol minden földi bölcsesség és erô tehetetlen; semmi könyár nem eszközölheti azt magában, mit te megtehetsz, hogy a tisztátalan megtisztúljon, a rosz megjobbúljon, a halott életet nyerjen, s az emberi lélek visszanyerje eredeti képét, melynél fogva a te hasonlatodra teremtve volt kegyes jóvoltodból. Oh mennyire megkönnyebbûl a bûnein bánkódó szív, mennyire fölvidúl, midôn rája irgalom sugárzik kegyes szemeibôl! Haraggal és rettentéssel, szomorúsággal és kétségbeeséssel csak azon daczoló gonoszt fenyegeti birói tekinteted, ki atyai szíved ellen föllázad, és irgalmad rovására halmoz vakmerôn vétket vétekre. Enyhítô kegygyel és vigasztalással tekintesz te a bûnei miatt szorongó lélekre, mely éhezi igazságodat, szomjúhozza üdvözítésedet. Elérzékenyûlt kebellel adok neked hálát a hosszú idôért, melyet irgalmad bôségébôl megtérésemre engedtél. Áldlak téged azért is, hogy bûnös állapotom szerencsétlenségének megismerésére vezettél, s bennem a váltság után epedô óhajtást fölébresztetted. Oh hajtsd végre kegyelmed által bennem elkezdett munkádat; add, hogy ez óra, ezen nap visszavezessen az örök üdvösség utjára; add Uram, hogy ez örömnap legyen angyalidnak is az egekben, kik a bûnösök megtérésén oly nagyon örvendezve, magasztalják irgalmadat, melyre méltóvá tettél engem is, hogy egykor ezen részvevô hív lelkek örvendezô társa lehessek. Amen

A LELKIISMERET VIZSGÁLÁSA.

Mindenható Isten! ki elôtt nincs semmi elrejtve, te látod szívem titkait, nálad föl vannak jegyezve bûneim. Világosíts föl engem, hogy azokat én is elismerjem, s életem folytáról szigorú itéletre szálljak emnagammal. Irtsd ki belôlem az önzést, mely a hibát annyiszor takargatja, s a vétket szépítgeti, s a bûnt mindenkor kész menteni. Mit használna, magamat ámítva, igaznak tartanom, ha elôtted bûnös vagyok? a csalódás és önámítás lelkem örök sorsa ügyében, csak káromra lehetne. Kegyelmed, Uram, tegyen részrehajlatlan biróvá enmagam fölött: adj tiszta és éles látást, hogy a látszatot a valóságtól megkülönböztetni tudjam; te, ki a szíveket vizsgálod, szívem állapotját add ismernem úgy, mint az elôtted tárva van; tépd el e fátyolt, melylyel magamat a világ szemei elôtt takargattam, s boldogtalan óráimban azt véltem, hogy magamat az ég szemei elôtt is eltakarhatom. Tárd föl, Uram, elôttem, a mi bensômben rejtve van, mit az éj és feledés, az önzés és hiúság, a barátság és szeretet eltakar; tárd föl elôttem mind, ha rémítô is, ha lealázó is rám nézve, ha a világ elôtt minden jó véleménytôl és hitelemtôl megfosztana is, ha a jámborok elôtt megvetésre méltóvá, ellenségeim elôtt gúny tárgyává tenne is. Tárd föl nekem szívem és életem azon titkait is, melyeknek nyilvánításától érzékenységem remegve visszaborzad. Mutass olyannak enmagam elôtt, mint a milyen isteni szemeid elôtt vagyok. A te kegyelmed legyen vezérem ez önbizalomnál; te, ki szent Fiad által megigérted, hogy Szentlelket adsz mindazoknak, kik tôled azt kérik: gyermeki bizodalommal kérlek, add meg ôt nekem is, hogy az ô szent fénye világosítson lelkemben ez önvizsgálatomnál.

Istenem! mikép teljesítettem irántad kötelességeimet? Hódoltam-e isteni Fölségednek imádságommal otthon és a templomban? a te szent hajlékodba nem vittem-e el magammal a hiúságot, s ott elmém és szemem nem tétovázott-e szándékosan? Megnyugodtam-e végzéseiden? nem éltem-e viszsza jótéteményeiddel? Megtartottam-e anyaszentegyházad parancsait? Nem vettem-e hiába szent nevedet? nem szégyenlettem-e hitemrôl vallást tenni? Bizonyságot tehet-e lelkiismeretem, hogy téged, oh Istenem, mindenek fölött szerettelek?

Mikép teljesítettem kötelességeimet embertársaim iránt? Nem voltam-e kevély, lenézô, irígy mások iránt? Van-e bennem káröröm, boszúság és haragtartás? Gúnyoltam-e mást? szerencséjét nem gátoltam-e valakinek? mondtam-e valótlant? Tettem-e jót a szegénynyel? nem voltam-e irgalmatlan? Szívesen engedelmeskedtem-e a fölöttem valóknak? gondját viseltem-e a rám bizottaknak? szeretettel voltam-e a velem egyenlôkhöz? nem voltam-e szívtelen alattvalóimhoz? Nem voltam-e háladatlan? Nem adtam-e okot a házi békétlenségre? Nem botránkoztattam-e meg valakit?

Mikép teljesítettem kötelességeimet enmagam iránt? Tiszta és szemérmes voltam-e gondolataimban és kivánságaimban, szavaimban és cselekedeteimben? fôgondom volt-e mindenben lelkem üdvössége? Kerültem-e a hozzám méltatlan s lelkem üdvét veszélyeztetô társaságokat? Jól használtam-e az idôt? Melyik az én szívemnek fôhajlama? melyik vétket követtem el legtöbbször? könnyelmûségbôl követtem-e el, vagy szándékosan? Nem vált-e szokásommá valamely vétek? és melyik? Melyik bûnöm nyugtalanítana leginkább, ha most meghalnom kellene? Utolsó gyónásom óta jobb lettem-e vagy rosszabb?

TÖREDELMES BÛNBÁNAT.

Ime, kegyelmes Atyám! mily sokasága a hibáknak, vétkeknek és mulasztásoknak, melyekrôl lelkiismeretem vádol elôtted. Töredelmesen bánkódva ismerem el mindazokat, oh bár soha el nem követtem volna! bár megsiratni tudnám méltóképen! Pirúlva kell megvallanom, mily kevéssé óvtam lelkemet a bûn szennyétôl, s így kiestem a te kegyelmedbôl, ki tiszta szentség vagy, ki elôtt a napfény, az angyalok sem tiszták tökéletesen. De te az irgalom kútfeje vagy, melynél lelkem ismét visszanyerheti tiszta ártatlanságát. Vétkeim súlya a föld porába tipor, de te kegyes szívû Atya vagy, ki fölemeled az elesettet. Szívem elvesztette régi ártatlan örömét és nyugalmát, de te a vigasztalás forrása vagy, melybôl az enyhet és megnyugvást ismét megnyerhetem. Lelkemen a vétek annyi sebet ejtett, de te a segélyre sietô orvos vagy, ki meggyógyítod a benned bizókat, hozzád folyamodókat. Oh hogy én ily nagy jótevôrôl el tudtam feledkezni! oh hogy én ily Atyát képes voltam megbántani! Az emberektôl sokszor szégyenlettem magamat, roszat cselekedni: és elôtted, kitôl éj és sötétség el nem takarhatnak, hegyek el nem födhetnek, annyiszor mertem vétkezni.

S annál nagyobb most az én bánatom, mennél élénkebben tünnek elém jótéteményeid, mennél mélyebben érzem azok áldásait. Oh Atyám! te nekem életet adtál, hogy lelkem téged áldjon és üdvözûljön, tagjává tettél igaz üdvözítô anyaszentegyházadnak, részesítettél ennek kegyelemszereiben, atyai szeretettel gondoskodtál testi szükségeimrôl is, nem szûnvén meg folyvást halmozni jótéteményeiddel, melyekkel, fájdalom! hálátlanúl annyiszor visszaéltem. Te e rövid pálya után örök életet igértél s oly boldogságot, milyet szem nem látott, fül nem hallott, s mely emberi szívbe még nem hatott. A te egyszülött Fiad elmeri testet vôn magára, megalázta magát s áldozat lôn mindhalálig és pedig a kereszthalálig, hogy én általa örökké élhessek. Ennyi kimondhatlan jótéteményért te nem kivántál egyebet, mint hogy téged mindenek fölött szeresselek, s embertársaimat éretted, mint enmagamat szeressem, e világon jól cselekedjem, mert ez a te akaratod, mi által üdvözûlhetek... S ah én ezt nem cselekedtem, nem éltem úgy, mint kellett volna; lelkiismeretem vádolóképen tanúskodik ellenem. Nem találok egyebütt irgalmat és kegyelmet, csak tenálad, oh Atyám! azért töredelmes bánattal járulok hozzád, esdekelvén: ne taszíts el engem isteni színed elôl, ne vond meg tôlem Szentlelkedet; ne szállj velem szigorú itéletre, oh, mert akkor egy élô sem igazúl meg elôtted. Tekintsd bûneimen bánkodó szívemet; fenyíts engem érdemem szerint, csak ne vond meg tôlem szeretô kegyelmedet. Vedd le szívemrôl a nagy terhet, gyógyítsd meg annak sebeit, áraszd rám vigasztalásodat, szüntesd meg bennem a nyugtalanító szívgyötrelmet: ne engedd elveszni a lelket, melyért drága vérét ontotta szent Fiad; ô érettem is közbenjáró lett nálad, érettem is eleget tett isteni igazságodnak keserves kínszenvedése és halála által. Engedd ma különösen éreznem az ô engesztelô halála erejét. Te meghallgattad az ártatlan Ábel vérét, mely hozzád boszúért kiáltott: mennyivel inkább meghallgatod azon ártatlan Bárány vérét, mely a keresztfáról esdeklett irgalmadhoz bûnbocsánatért. Ennek végtelen érdeme pótolja ki az én bánatom elégtelenségét. Amen.

JOBBULÁSI FÖLTÉTEL.

Kegyes Atyám! irgalmadért és bûneim bocsánatáért könyörgök isteni színed elôtt: de lehetne-e ahoz reményem, ha továbbá is haladva eddigi vétkes utamon, tégedet megbántanálak? Oh én teljesen meg akarok szabadúlni a bûntôl, mely engem megbecstelenít, bensômet beszennyezi, lelkem nyugalmát földúlja, akadályoz veled egyesûlni, s küléletemben is mind magamra, mind másokra nézve oly kártékony. Tisztíts meg, Uram, engem, és alakítsd át lelkemet a tôled nyert eredeti hasonlatosságra, mely gyermekeddé s a mennyország örökösévé tett. Többször voltam hûtelen irántad, nem tartottam meg igéretemet, melylyel teljes jobbulásomat fogadtam... ah de nem akarom tovább, hogy bûneim mértéke beteljék; nem akarok tovább visszaélni atyai jóságoddal. Erôs szándékom ezután, gondosan vigyázni enmagamra, minden erômbôl küzdeni szívem bûnös hajlamai ellen, és arra törekedni, hogy a te üdvözítô utaidon járjak. Nem mellôzlek el ezután a földi mulandóság miatt, hanem mindenek fölött téged foglak szeretni, s te éretted embertársaimat mint enmagamat, mert ez a te akaratod, ez törvényeid összesége. Hív engedelmességem által megmutatom, hogy téged Uramnak Istenemnek ismerlek. Kikerûlöm a kisérteteket, vagy ellenállok azoknak, és nem mulatok oly tárgyaknál, melyek bennem a bûnös hajlamot fölébresztenék; megvetem az oly örömet, mely csakhamar keservet okozna; nem veszek kezembe oly könyvet, mely gondolatim irányát tôled elvonná s lelkemet megmérgezné; elfordítom szemeimet, bezárom füleimet, s mint pusztító tüzet, elkerûlöm mind az oly alkalmakat, melyek jobbulási szándékomat megingathatnák, lelki erômet meggyengíthetnék. Elkerûlöm az oly embereket és társaságot, mely tôled elszakaszthatna; az egész világ barátsága és kegye sem adhat nekem kárpótlást a te elvesztett kegyelmedért; megbarátkozom a csendes magánynyal, s ez által megóvom szívemet a kisértetektôl, melyeknek az a világ szórakozásai között inkább ki van téve. A magányban nem nyomja el szelíd szózatodat a világ zajongó lármája; jobban szívemhez szól; s elôtted viszont jobban kipanaszolhatja magát az annyit hányatott nôi kebel s jobban rendbeszedheti veled örökkévaló ügyeit.

Ah de, Istenem! te ismered a gyarlóságot; tudod, hogy a szegény halandó legerôsebb föltételei mellett sem bízhatik erejében. Tôled várom és kérem foganatát a jobbulási szándéknak, melyet bennem te ébresztettél. Kérlek, oh Atyám! lebegtesd elôttem szüntelen ez erôs föltételemet, és ne engedd, hogy hûtelen szószegés által csorbát ejtsek jellememen, mi a világ elôtt is becstelenség, irántad pedig vétkes háladatlanság. Adj lelkemnek éberséget, elmémnek éles látást, kedélyemnek higgadtságot, hogy egészen áthatva lévén kötelességeim érzetétôl, mindenkor figyeljek sugallásaidra, megértsem a lelkiismeret intô szózatát, s jobbulási föltételemrôl mindenkor megemlékezzem. Áraszd rám Szentlelkedet, oh Atyám! hogy a jobbulás egyenes utján haladjak; gyámolíts engem, ki az erôtlenségben is kitünteted mindenható Istenségedet.

Uram Jézus Krisztus! add, hogy oly hittel és bizalommal lépjek a bûnbánat birói székéhez, mintha abban te magad ülnél, oh szeretô barátja a gyarló bûnös emberiségnek! Adj malasztot, adj lelki erôt, hogy a te helytartód elôtt bûneimet minden mentegetés és palástolgatás nélkül, oly ôszintén meggyónjam, mint a hogy most elôtted elismerem; hogy lelkem állapotját elôtte úgy feltárjam, mint a hogy isteni szemeid látják. Mert mit használna, emberi tekintetbôl, vagy álszégyenbôl valamit eltitkolni a gyónásban? ezáltal óhajtott bocsánat helyett, csak szentségtöréssel terhelném lelkemet. Add, figyelemmel hallgatnom fölszentelt szolgád intéseit és utasításait. Engedd végre édes örömmel hallanom szájából a vigasztalás igéit, melyeket ô a te nevedben és fölhatalmazásodból mond: Én téged föloldozlak bûneidtôl az Atya, Fiú és Szentlélek Isten nevében. Amen.

Uram Jézus! vidd véghez bennem, a mit kezdettél, üdvömre s az örök életre. Szûz Anyám, Mária! Légy velem, hogy a mit szent Fiadtól lelkem üdvére nézve kérek, anyai pártfogásod által megnyerhessem. Amen.

A GYÓNÁS.

Az Atyának és Fiúnak és Szentlélek Istennek nevében. Amen.

Kérem a lelki atyát, adjon nekem szent áldást, hogy én bûnömet igazán meggyónhassam.

Gyónom a mindenható Istennek, a mindenkoron szeplôtelen szûz Máriának, Isten minden szenteinek, és neked, lelki atyám én (ekkor) voltam gyónni, s azóta ezen vétkekkel bántottam meg az én jó Istenemet.

Itt elszámlálandók a vétkek.

Szánom és bánom teljes szívembôl minden bûnömet, hogy azokkal az én jó Istenemet megbántottam; fogadom életem jobbulását; kérek üdvösséges penitentziát és föloldozást.

A GYÓNÁS UTÁN.

Irgalom Istene; a mit óhajtottam megnyertem, lelkem terhét levetted, nyugalmamat visszaadtad, kiengesztelôdtél irántam, s ismét visszafogadtál atyai kegyelmedbe; hiszem, és benned bízva reménylem, hogy a föloldozást, melyet fölszentelt szolgád a te fölhatalmazásodból és szent nevedben adott, megerôsítetted az egekben. Oh a te irgalmad végtelen, mint tenmagad, nem taszítod el a bûnöst, ha bûnbánatot tart, és insége mélyébôl kegyelmedért esdekel. Hála neked, Atyám! hogy bûneimet kegyesen megbocsátottad, s lelkemnek Jézus Krisztusban új békességet ajándékoztál. Hála neked, Isteni Megváltóm! hogy vétkeimet magadra vévén, Atyád örök igazságának eleget tettél bûneimért. Hála neked, vigasztaló Szentlélek; hogy a hathatós kegyelmed által újra méltóvá lettem a mennyei örökség elnyerésére. Szentháromság Isten! a te áldásod kisérjen engem az élet utain, és maradjon rajtam mind örökké: hogy föltett jó szándékomban állhatatosan megmaradjak; tiszta szívembôl tett fogadásomat szentûl megtartsam, s így kegyelmedre magamat méltóvá tegyem.

Uram! te látod lelkem epedô óhajtását, mely állhatatosságért könyörög; látod erôs elhatározásomat, melylyel a jobbulás utjára léptem; de ismered egyszersmind erôm gyarlóságát is, látod az akadályokat, melyeket a test, világ és gonoszlélek üdvöm utjára vet, hogy akaratomat meggyengítse, szent föltételeimben megingasson. Azért oh atyám! nálad keres lelkem menedéket, gyermeki bizodalommal futok hozzád, ne vond el tôlem atyai kezedet; önts belém rendíthetlen bátorságot, hogy legyôzzem a kisérteteket, melyek tôled elszakasztani törekszenek; ne hagyd elfelednem, a mit ma helytartódnak fogadtam, hogy a te szent törvényed iránt hív és engedelmes maradjak mindhalálig.

Oh Jézus, isteni közbenjárom és Megváltóm! erôsíts meg te is engemet, kit szent véred drága árán váltottál meg; nálad nélkül mit sem tehetek üdvözülésemre: de neked minden hatalom adatott mennyben és a földön, és kegyes igéreted biztosít arról, hogy híveiddel megmaradsz mindennap világ végezetéig. Légy tehát oltalmam és vezérem, a te isteni példád lebegjen elôttem szüntelen, s ne engedd, hogy valaha hûtlenûl fölbontsam amaz egyességet, melyre veled imént újra léptem: hanem add, hogy e szövetségben életem ezután megteremje az üdvözülés gyümölcseit.

Szentlélek Úr Isten! kegyelem osztogatója! add, hogy a szent érzelmek, melyek a bûnbánat kegyelemszere által isteni ihletésedbôl bennem most támadtak, szívemben állhatatosan lángoljanak, s szent föltételeim foganatot nyerjenek. Add, hogy a most végbevitt szent cselekvény egész életemnek üdvös irányt adjon, s mind földi jólétemet, mind örök boldogságomat eszközölje. Segíts meg, hogy jobbulásom utján szent sugallásodat követve, ez élet keservei között mindig részesûljek ama vigasztalásban, melynek te vagy isteni kútfeje.

Anyai szeretetedbe és oltalmadba ajánlom magamat, oh Istennek szent Anyja, boldogságos szûz Mária! fogadj engem is leányoddá, és ne engedj soha eltávoznom a te szent Fiadtól, mert jól tudom, hogy a ki tôle hûtelenûl elpártol, a te anyai oltalmadban sem maradhat meg. Tisztaság örökszûz lilioma! ôrizd meg szívemet, és tartsd meg esedezésed által érzéseimet szeplôtelen tisztaságban, hogy neked méltó leányod lehessek, s pártfogásodra érdemet szerezhessek.

Hív ôrangyalom! mennyei boldog lelkek! és Istennek minden Szentei! könyörgéstek által gyámolítsátok az én gyarlóságomat e mulandó élet utain, melyeken egykor ti is jártatok, de gyarlóságtokban a kegyelem isteni erejét kitûntetve, Isten barátivá lettetek. A töredelmes bûnbánat keserves könyei által jutottatok azon örömbe, melynek kifogyhatlan édességét bánat többé nem keseríti. Lebegjen elôttem szüntelen a ti példátok, hogy bûnbánatom töredelmes könyei az örökké tartandó örömre méltókká tegyenek. Amen.

Irgalom Istene! add, hogy a kegyelem azon állapotában, melybe a bûnbánat szentsége által most jutottam, mind halálig megmaradhassak, a te szent Fiad, az én üdvözítô Jézusom érdemei által. Amen.


Bûnbánók hét zsoltára
Bûnbánók hét zsoltára.

VI. ZSOLTÁR.

Istenem, midôn haragszol,

Oh ne büntess engemet;

Szent hevedben oh ne sujtson

Büntetô igaz kezed.

Légy irgalmas, mert erôm nincs,

Reszket csontom s mindenem;

Hervadok, lesujtva lelkem...

Meddig késel? Istenem!

Nézz reám, Uram! s ragadd ki

A veszélybôl lelkemet;

Irgalmadnak nincs határa,

Ments meg, Isten! engemet.

Mert ki fog majd emlegetni

A halottak árnyain?

S ott ki dicsérend az ének

Fönnrepülô szárnyain?

Fáradttá tôn a sohajtás

Könyben ázik fekhelyem,

Sápad arczom kínaim közt,

Elhomályosul szemem.

Oh távozzatok elôlem,

Bûn s gonoszság rabjai,

Mert az Úrhoz fölhatának

Mely keservem hangjai.

Ô meghallgatá szívemnek

Buzgó esdekléseit,

Im pirúlva futni látom

Lelkem ellenségeit.

XXXI. ZSOLTÁR.

Boldog az, kinek feledve

Bûne, boldog ember az,

A kit az Isten számadásra

Nem von, boldog az igaz.

Titkolám a bûnt, s remegtek

Csontjaim kínom miatt,

Éj- s naponta sorvadoztam

Bûntetô kezed alatt.

Bûnömet kitárva, szólék

Istenemnek, vétkemet

Elbeszélém, s megbocsátál,

Látva jobbúlt szívemet.

És azért csak téged áldand

Csak hozzád fut tisztelôd,

Mert a kínok tengerén is

Enyhet adva, véded ôt.

Istenem! te védfalam vagy,

És megôrzesz engemet,

Szent kéj fogja átölelni

Boldogítva szívemet.

Emberek! im itt a jó út,

Csak ezen haladjatok,

És ne legyetek, miként az

Értelmetlen állatok.

A gonoszt ezer baj éri,

Rajta bûne átka ül;

De ki bízik Istenében,

Irgalomban részesül.

Jók! az Úrban vigadozva,

Örömet kiáltsatok,

Tiszta szívek! Tiszta lelkek!

Istenben vigadjatok.

XXXVII. ZSOLTÁR.

Istenem! midôn haragszol,

Oh ne büntess engemet,

Szent hevedben oh ne sújtson

Büntetô igaz kezed.

Mert nyílad belém röpûle,

Rám nehézkedék karod;

Mert haragszol, tagjaimban

Nincsen épség, hervadok.

Csontjaimnak nincs nyugalma,

Vétkeimnek száma nincs,

Nagy teher fölöttem a bûn,

S öldöklô nehéz bilincs.

Kín, seb és fekély lepett el

Esztelenségem miatt,

Gyászban járok, s görbedezve

Lankadok a kín alatt.

Nincs erôm, leverve lelkem,

Szûm emésztô lángra gyúl,

És ordítni késztet a kín,

Mely bennem rombolva dúl.

Istenem! te látsz, elôtted

Tárva állnak vágyaim;

Nem, nincsenek eltakarva

Fájdalmas fohászaim.

Tévelyeg szívem, szememnek

Fénye nincs többé velem;

Társ, barát, rokon fölöttem

Csak nézôk a kínhelyen.

Ellenségim cselt szövének,

Hogy megejtsék lelkemet;

Szívükön bûn, ajkaikban

Rágalom foglalt helyet.

Én pedig, midôn gyaláztak,

Néma és siket valék,

Mint ki menthetné magát, de

Hallgat, -- némán szenvedék.

Mert reád vártam, s te értem

Fogsz felelni, Istenem!

Hogyha ingok, elbizottan

Nem örülhet ellenem.

Hajlandó vagyok elesni,

Én megvallom vétkemet,

Kínom szüntelen elôttem

Áll, aggasztva lelkemet.

Ellenim pedig erôben

Élnek és hatalmasok;

Jó helyett roszszal fizetnek,

Mert igédnek hódolok.

Oh Uram! ne hagyj, ne menj el

Messze tôlem, Istenem!

Jôj, siess, te légy segédem,

Isten! üdvöm s mindenem.

L. ZSOLTÁR.

Irgalmazz nekem, nagy Isten!

Végtelen kegyed szerint,

És töröld el bûnöm árját

Irgalmad bôségekint.

Mosd le szennyét vétkeimnek

És tisztítsd meg lelkemet;

Bûnöm szûntelen elôttem

Áll, megvallom vétkemet.

Csak neked vétettem, Isten!

Láttad bûnös tettemet;

Te szavadban hû s igaz vagy,

Szent igaz itéleted.

Ime vétekben születtem,

Bûnökben fogant anyám.

Jót szeretsz, csak titkaidnak

Bölcseségét hintsd reám.

Hints meg, Istenem! izsóppal,

S megtisztúlok általa;

Moss meg engem, és fehérebb

Lészek, mint a tél hava.

Adj fülemnek szent vigalmat,

S az örömnek árjain

Fölvidúlnak vétkeimtôl

Összezúzott csontjaim.

Bûneimtôl rejtsd el arczod,

És töröld el vétkemet;

Új szivet teremts belém, és

Térítsd jóra lelkemet.

Színedtôl ne vess el engem,

El ne vond szent lelkedet;

Adj erôt és tiszta érzet

Gyámolítson engemet.

Add, vigadjak szent kegyedben:

Meg fogom tanítani

A bûnöst, utadra térend,

S nem fog többé bántani.

Ments meg, oh hogy vért ne ontsak,

Isten! üdvöm Istene!

Nyisd meg ajkamat, s nevednek

Zengjen hév dicsérete.

Hogyha kedves volna a vér-

S égô áldozat neked,

Füstölögve régen égne

Fölkent oltárod felett.

Tört kebel alázatos szív,

Tiszta lélek s öntudat,

A kegyelmek Istenénél

A legkedvesb áldozat.

Tégy kegyed szerint Sionnal,

Hogy Jerusálem fala

Épüljön fel s terjedezzen

Dicsôséged általa.

S akkor kedves lesz elôtted

Az igaz szíváldozat,

Akkor szent oltárodon majd

Tesznek áldozatokat.

CI. ZSOLTÁR.

Kérlek, oh hallgass meg, Isten!

Jusson hozzád szózatom:

Arczodat ne rejtsd elôlem,

Mert az inség terhe nyom.

Jôj, siess, segélyre hívlak,

Mert eltüntek napjaim,

Mint a füst, s az ág gyanánt el-

Száradának csontjaim.

Szívem olyan, mint levágott

Fû, és elfeledkezem

Búm miatt az élelemrôl,

Kín s keserv az ételem.

Csontvázzá tôn jajgatásom,

Bánatomban nincs határ;

S elhagyott levék, miként a

Pelikán s a rom-madár.

Ártalmamra esküvének

Gúnyolódó ellenim;

Kenyerem a gyásznak hamva,

Italom hév könyeim.

Mert haragszol, s fölemelve

Sujta földhöz szent kezed,

Napjaim, miként az alkony

Árnya, hosszak lettenek.

Hervadok, miként a fûszál,

De elôtted nincs halál;

Szent emléked nemzedékrôl

Minden nemzedékre száll.

Kelj föl, Isten! itt az óra

Könyörülj Sion felett,

Benne minden kô nekünk szent,

Érte ontunk könyeket.

Jehovah nevét imádva

Tiszteljék a nemzetek;

S a királyok nagy hatalma

Fényétôl remegjenek.

Mert az ôs Sion fölépült,

És az Úr ott megjelen;

Könyörült az ôt imádó

Megalázott nemzeten.

S ezt örökké hirdetendik

A történet lapjai,

Hogy dicsérjék a nagy Istent

Az utókor ajkai.

Fölirandják, hogy Atyánk ô,

S a fogoly keserveit

Meghallgatja és kimenti

A halálnak gyermekit.

Hogy Jerusalem- s Sionban

A királyok s nemzetek,

A midôn imára jônek,

Csak nevének zengjenek.

Elvevé az út erômet,

Végemet tudasd velem,

Életem felén ne végy el,

Oh ne végy el, Istenem!

Nemzedékrôl, nemzedékre

Terjednek esztendeid;

A földet kezed teremté,

S a világok ezreit.

Ôk elmúlnak, megmaradsz te;

Ôk miként az öltözet,

Elavulnak, -- ám de nálad

Nincs idô, nincs végezet.

Isten! engedd gyermekinknek,

Hogy tevéled lakjanak,

S nemzedékeik örökké

Néked hûn szolgáljanak.

CXXIX. ZSOLTÁR.

A mélységekbôl kiáltok

Föl tehozzád, én Uram!

Hallgass meg, midôn elôdbe

Esdekelve jut szavam.

Ha följegyzed vétkeinket,

És számot jösz tartani:

Istenem! ki bír elôtted

Akkoron megállani?

Nálad a kegy és bocsánat,

Hogy tiszteltessék neved;

Benned bízva, szent igédre

Építem reményemet.

Lelkem hévvel és epedve

Várja szent kegyelmedet;

Reggeltôl estig tebenned

Bízva öltöm éltemet.

Izrael! remélj az Úrban,

Benne üdv reményleni;

Ô a váltság, ô ki fog majd

Bûneidbôl menteni.

CXLII. ZSOLTÁR.

Istenem! te hû s igaz vagy,

Halld meg esdeklésemet,

És szolgádon kínja közt ne

Tarts kemény itéletet.

Mert ki ártatlan elôtted?

Ez egy élô sem lehet;

Nézd, miként tör rám az ellen,

Földre sujtva engemet.

S a sötétség zord honába

Küld, miként a holtakat;

Lankadok, leverve lelkem,

És szivem majd megszakad.

Múltam jô eszembe, rólad

S tettidrôl gondolkodom;

Mint a száraz föld esôért,

Csak teérted szomjazom.

Lelkem téged vár epedve.

Oh hamar felelj nekem;

Arczod el ne rejtsd elôlem,

Mert enyészik életem.

Mint ki a sir éjjelében

Száll, olyanná lettem én;

Benned bízom, küldj malasztot

Napjaim bús reggelén.

Lelkemet hozzád emeltem,

Oh mutasd meg útadat;

Ments meg ellenim dühétôl,

Féljék ôk hatalmadat.

Szent parancsodat taníts meg

Híven teljesíteni;

Istenem vagy, szellemed fog

A jóban vezérleni.

Jehovah! nevedre kérek,

Még ne írtsd ki létemet;

Irgalmad szerint ragadd ki

A nyomorból lelkemet.

Lelkem ellenit tipord el,

Veszszenek az álnokok,

Ments meg Isten; adj kegyelmet,

Én örök szolgád vagyok.

Ne emlékezzél meg, Uram, vétkeinkrôl, sem atyánk vétkeirôl és ne állj boszút bûneinkért.

Uram! légy irgalmas nekünk bûnösöknek.

A te szent nevedért.

KÖNYÖRÖGJÜNK.

Úr Isten! kinek tulajdona mindenkor az irgalmazás és megengedés, fogadd el könyörgésünket: hogy minket és minden szolgáidat, kiket a bûn lánczai kötve tartanak, könyörületes irgalmad kegyelmesen feloldozzon.

Hallgasd meg Uram, kérünk, a hozzád esedezôk könyörgéseit, és bocsásd meg a neked megvallott vétkeket: hogy nekünk bocsánatot és egyetemben békességet engedj.

A te kimondhatlan irgalmadat mutasd, Uram, hozzád kegyelmesen, hogy bennünket mind valamennyi bûneinkbôl kivetkeztess, mind a büntetésektôl, melyeket azokért érdemlünk, megszabadíts.

Úr Isten! ki a bûnnel megbántatol és a bûnbánattal megengeszteltetel: tekints kegyelmesen hozzád folyamodó néped könyörgésére; és haragodnak ostorait, melyeket bûneinkért érdemlettünk, távoztasd el tôlünk.

Úr Isten! kitôl vannak a szent kivánságok, igaz tanácsok és tökéletes cselekedetek: add a te szolgáidnak azon békességet, melyet a világ nem adhat; hogy szívünket parancsolatidban foglaljuk, és ellenségeink félelmétôl megmenekedvén, oltalmad alatt csendességben éljünk. A te szent fiad, a mi Urunk Jézus Krisztus által, ki teveled és a Szentlélekkel egyetemben él és uralkodik mindörökkön örökké. Amen.


Áldozási ájtatosság
Áldozási ajtatosság.

A kenyér, melyet én adandó vagyok, az én testem... a ki e kenyeret eszi, örökké él. (Ján. 6,52,59)

ÁLDOZÁS ELÔTT

Uram Jézus Krisztusom! isteni szeretet mérhetlen tengere! imádva járulok szent asztalodhoz, melyhez oly kegyességgel hívod éhezô lelkemet. Nem volt elég neked, hogy mennyei Atyád dicsôségébôl a földre szállva, emberi testbe öltöztél, az üdvözítô igazságokat hirdetted tanításodban, annyit gyógyítottál, annyit fáradtál, szenvedtél és végre meghaltál az emberiségért... mielôtt a váltság áldozatát véghez vitted a keresztfán, szereteted örök emlékét szerzetted az utolsó vacsorán, szent testedet és véredet adva eledelül a kenyér és bor színe alatt, megparancsolván, hogy híveid ezt cselekedjék a te emlékezetedre. Oh mily kimeríthetlen forrása a vigasztalásnak és erônek, a megujulásnak és üdvözülésnek, melyet te híveidre árasztasz! mily megfoghatlan jótétemény, hogy szent testedet és véredet adod nekik eledelül és italul. Emberi lélek soha nem gondolhatta, emberi szív soha nem reménylhette, hogy az ég és föld Urát magához veheti: hacsak te magad, oh Jézus! ezen isteni kegyelemszer alapítója, nem híttad és kötelezted volna híveidet, mondván: Vegyétek és egyétek, ez az én testem; igyatok e kehelybôl mindnyájan, ez az én vérem, ezt cselekedjétek az én emlékezetemre. Én vagyok az élô kenyér, mely mennybôl szállott alá; a ki abból eszik, örökké él, és a kenyér, melyet én adok, az én testem. Ha nem eszitek az ember fia testét és nem iszszátok az ô vérét, nem leszen élet tibennetek. A ki eszi az én testemet és iszsza az én véremet, annak örök élete vagyon; az bennem marad és én ôbenne; mert az én testem bizonynyal étel, az én vérem bizonynyal ital.

Ezek mind a te igéid, oh Jézusom! isteni szádból jöttek azok, melybôl valótlan szó soha nem jött ki, hanem csak örök igazság, mely az ég és föld elmultával is megmarad mindörökké. A te igéd szellem és élet, s a te bizonyságtételed rendíthetlen igazság. Valóban, te vagy az elrejtett Isten és Üdvözítô, kiben bízom mindhalálig. A te igéid örök igazságára támaszkodva rendíthetlenûl hiszem, hogy te, az örök Atyának Fia, a boldogságos szûz Máriának Fia, az Oltáriszentségben, a kenyér és bor színe alatt istenségeddel és emberségeddel valóságosan jelen vagy. Errôl ugyan érzékeim bizonyságot nem tehetnek, elmém ezen magasságot el nem érheti, értelmem ezen isteni titkot föl nem foghatja; lelkem az elenyészendô porhajlékba zárva, még gyenge s nem elég tiszta arra, hogy tégedet, oh Isten Fia! színrôl-színre úgy láthassam, mint üdvözûlt híveid a halhatatlanság boldog országában. Még most csak lelkemben a hit szemeivel láthatlak, szívem, titokteljes szavaidra egész bizodalommal hagyatkozva, mély alázattal imádhat, míg majd egykor leplezetlenül szemlélhetlek isteni dicsôségednek örök fényében.

A te szeretô kegyelmednek nincs határa, oh Jézusom! ki annyi gyöngédséggel jôsz az emberi gyarlóság fölsegítésére; elôbb emberi alakban, mint részvevô embertársunk jártál a földön, vigasztalva és segítve, gyógyítva és erôsítve; most a kenyér és bor színe alatt adod nekünk magadat, hogy tápláljad lelkünket és megvídámítsad szívünket az örök életre. Egészen miénk akarsz lenni, hogy szereteted áldásait egészen ránk áraszthasd. Te elrejtve istenségedet, embertôl vetted, a mi rajtad emberi volt: hogy mi tôled vehessük, a mi isteni, a te kegyelmedet szentségedet, a benned élô életet, hogy egygyé lehessünk veled, a mint te egy vagy mennyei atyáddal. Ezt elgondolva és érezve elálmélkodik lelkem, és remegve roskad össze méltatlan csekélyvolta érzetében.

De kelj föl, én lelkem! emelkedjél föl, az Istenség hozzád akar jôni, hogy benned lakást vegyen; vendégül hí téged asztalához, hogy az angyalok kenyerében részesítsen. Hallom a szelíd szózatot, melylyel oly kegyesen és szívindítólag hísz magadhoz, oh Jézusom! Te nem nyúlsz keményen a sebhez, gyöngéden érinted, a mi fáj; a meghajlott nádszálat nem töröd össze, gondosan ápolod a roncsoltat, hogy meggyógyítsd. -- Jôjjetek hozzám mindnyájan, kik fáradoztok és terhelve vagytok, és én megkönnyebbítelek titeket!... megyünk, követjük szeretô hívásodat, viszszük magunkkal az élet terheit; megyünk, mi szegények, mi fáradtak, mi szenvedôk, kik elôtt a világ oly sivatag puszta lett, melyben örömet kerestünk, és bánatot találtunk; annyit fáradoztunk, de óhajtott sikert nem arattunk; megyünk mi keseredettek, kikkel a világ nem gondol, kiktôl a szerencsések elfordúlnak, kiket ôk eltaszítanak, hogy a szenvedôk alkalmatlan látása ne zavarja örömeiket. Megyünk, isteni Megváltó! hogy a világ égetô hôségében kiszáradt szívünk szent véred harmatától felûdüljön; hogy a bûnök által megsebesült lélek, szent véred balzsama által megnyerje gyógyulását; hogy az elvesztett örömet benned visszanyerjük, hogy az óhajtott nyugalmat nálad föltaláljuk; s mint jó anyja keblén az ártatlan csecsemô, a te isteni szereteted kebelén pihenjük ki a mulandó élet fáradalmait. Amen.

EPEDÔ ÓHAJTÁS.

Sz.  Gertrúdtól.

Oh Jézusom! ki egész életed által kitûntetted, mily gyönyörûség, mily öröm... lenned az emberek fiaival: szívem egészen érted eped, lelkem egyedül téged óhajt. És azért oly alázatossággal és szeretettel kérlek, hogy jôjj szívem látogatására, mint valaha csak híven szeretô lélek híhatott magához téged, egyetlen választottját. Jôjj tehát, imádott vôlegényem! jôjj hozzám, oh lelkemnek magasztos szerelme! és szállj be az én szívem csendes hajlékába.

Oh Jézus, mennyei orvosom! meg ne vess engemet, hanem jôjj, és gyógyítsd meg ismét az én beteg lelkemet. Jôjj hozzám, oh jézusom! te szívemnek egyetlen szerelme, legfôbb kincse, és gazdagítsd föl az én szegénységemet isteni jelenléted áldásával. Jôjj hozzám, oh Jézusom! te ragyogó fényes napja lételemnek, és egész valómból üzd el a gonosznak minden sötétségét. Jôjj hozzám, oh Jézusom! te édességes mennyei manna és tápláld az én éhezô lelkemet. Jôjj hozzám, oh Jézusom! te legméltóbb tárgya és czélja minden törekvésemnek, és tartsd meg velem az angyali vendégséget szívem hajlékában. Semmit sem birok ugyan, mi a te végtelen Fölségedhez méltó lenne, csak akaratom van tele egészen irántad égô szeretettel.

Oh Jézusom! egyetlen szerelmem! egészen elolvadok az érted epedô óhajtástól, és szívem legforróbb hevével várlak tégedet. Oh te kiapadhatlan kutfeje az igaz gyönyörnek, oh te égbôl szállott édes enyhülés, látogass meg engem, és ne vesd meg az én lelkemet, mely téged mindenek fölött szeret.

Oh Jézusom! kérlek mindazon imádság erejével, mely valaha szentséges szívedbôl származott, méltóztassál az én szívem hajlékába kegyesen beszállani. Amen.

RÖVID FOHÁSZOK JÉZUSHOZ.

Oh Jézusom! hiszem mindazt, mit te kijelentettél; különösen hiszem, hogy az Oltáriszentségben valóságosan jelen vagy; hiszem, mert te mondottad, ki csalhatatlan örök igazság vagy.

Oh Jézusom! reménylek tebenned, és ezen Oltáriszentség ereje által reménylem megnyerhetni az örök üdvösséget, és mindazt, mi annak elnyerésére szükséges és hasznos, mert te, ki mindenható, irgalmas és hûséges Isten vagy, ezt megigérted.

Oh Jézusom! szeretlek téged teljes szívembôl mindenek fölött, mert te a legnagyobb és szeretetre legméltóbb jóság vagy. Teéretted szeretem embertársaimat is úgy, mint enmagamat.

Oh Jézusom! imádlak téged az Oltáriszentségben, mint Uramat és Istenemet, mint Megváltómat és Üdvözítômet.

Oh Jézusom! töredelmes szívembôl szánom és bánom minden bûnömet, melyekkel téged, Istenemet megbántottalak.

Oh Jézusom! nem vagyok méltó, hogy szívem hajlékába jôjj, hanem csak egy szóval mondjad, és meggyógyul az én lelkem.

Oh Jézusom! én Üdvözitôm és Megváltóm, Istenem és mindenem! epedve várlak tégedet, jôjj, szállj szívembe, erôsíts és tarts meg kegyelmedben. Amen.

BOLDOGSÁGOS SZÛZ MÁRIÁHOZ.

Szent Gertrúd három fohásza.

Oh legtisztaságosabb szûz Mária! kérlek a te szeplôtelen ártatlanságodra és tisztaságodra, mely által az Isten Fiának szûz szíved alatt kedves lakhelyet készítettél; segíts meg, hogy esedezésed által minden bûn szennyétôl tiszta legyek. Amen.

Oh legalázatosabb szûz Mária! kérlek a te mély alázatosságodra, mely által az angyalok és szentek minden kara fölött felmagasztaltatni méltó lettél: segíts meg, hogy esedezésed által ki legyen pótolva minden elégtelenségem. Amen.

Oh szeretetteljes szûz Mária! kérlek ama kimondhatatlan szeretetre, mely téged az Istennel elválaszthatlanul egyesít; segíts meg, hogy a te szerelmed gazdagsága pótolja az én szegény szívem szeretetét. Amen.

AZ ÚR VÉTELEKOR.

Irgalmazzon nekem a mindenható Isten, és megbocsátva bûneimet, vezéreljen az örök életre. Amen.

Vétkeimnek elengedését, föláldozását és bocsánatát adja meg nekem a mindenható és irgalmas Úr. Amen.

Ime az Isten Báránya! ki elveszi a világ bûneit.

Uram! nem vagyok méltó, hogy bejôjj hajlékomba, hanem csak egy szóval mondjad, és meggyógyúl az én lelkem.

(Háromszor mondandó.)

A mi Urunk Jézus Krisztus szent teste ôrizze meg az én lelkemet az örök életre. Amen.

ÁLDOZÁS UTÁN.

Krisztus lelke! szentelj meg engem. Krisztus teste! üdvözíts engem. Krisztus vére! részegíts meg engem. Krisztus oldalából kifolyó víz! tisztíts meg engem. Krisztus kínszenvedése! erôsíts meg engem. Oh kegyes Jézus! hallgass meg engem. A te sebeidbe rejts el engem. Ne engedj magadtól elszakasztatni engem. A gonosz ellenségtôl oltalmazz engem. Halálom óráján hívj magadhoz engem: hogy szenteiddel és választottaiddal örökké dicsérhesselek téged. Amen.

Uram Jézus! hiszek benned, mint örök igazságban. Uram Jézus! reménylek benned, mint végtelen irgalmasságban. Uram Jézus! teljes szívembôl szeretlek téged, mint legfôbb jóságot.

Uram Jézus! imádlak téged, mint Uramat és Istenemet, mint Megváltómat és Üdvözítômet. Uram Jézus! lelkem mélyébôl hálát adok neked, hogy hozzám bejôni méltóztattál. Uram Jézus! fölajánlom neked testemet, lelkemet és mindenemet a te szent szolgálatodra. Uram Jézus! maradj nálam kegyelmeddel, és erôsíts meg a te szent tested és véred ereje által most és halálom óráján. Amen.

A mit lelkem oly buzgón óhajtott, elértem; a miért szívem annyira epedett, megnyertem; alázatos és bizalmas könyörgésem meghallgattatott... Krisztus Jézus él bennem, és én ôbenne. Egygyé lett velem ez órában, valamint ô egy az Atyával. Elérzékenyûlve olvad el egész valóm a szent szeretetben; szívem az üdvözülés elôízében részesült az Úr vétele által; most ismerem igazán Istenemet és Megváltómat; most tudom valóban: mit tesz kereszténynek lenni, Isten kegyelmében élni, s a mennyei üdv boldog örökségét reményleni. Mily hiúknak és szánandóknak tûnnek föl elôttem most mindazon örömnapok, melyeket a világnak élve töltöttem! Ennek minden kábító élvezete mily messze van ama boldog érzelmektôl, melyeket az Üdvözítô vétele most támasztott kebelemben. Lelkem szabadon emelkedik föl hozzád a béke galambszárnyain, oh Jézusom! ne engedd, hogy a világ azt ismét lebilincselje és megfoszsza boldog szabadságától. Ne hagyd elhülni és elaludni az ájtatosság szent tüzét, mely szívemet most melegíti. Ne engedd, hogy azon édes örömet, a Szentlélek örömét, melynek most részesévé lettem, ismét elcseréljem oly örömekért, melyeknek vége keserûség.

Istenem! örök hála neked e boldog pillanatokért, melyeket most elérnem engedtél; hála neked mindazon szent érzelmekért, melyeket bennem most ébresztettél; mindazon erôsítô vigasztalásért, melyet gyarló és szenvedô szívemnek adtál. Hála neked a kimondhatlan jótéteményekért, melyeket lelkemnek e nagy ünnepe élénkebben elém tüntetett; hála neked bátorságért és bizodalomért, melylyel életem pályáját folytathatom, s nyugodtan mehetek eléje a halálnak. Az én Uram Istenem asztalánál az angyalok kenyerében részesûltem: oh bár ne kivánnám többé ízlelni a világ csalétkeit! bár a világban élve, ne a világnak, hanem az égnek, Istenemnek élnék! bár fölemelkednék lelkem azon nemes önérzetére, hogy többé a vétket magához méltatlannak tartaná, s azon jellemszilárdságra, hogy miután Istennel egyesûlt, és szövetségre lépett, tôle nemtelenûl elpártolni oly szégyennek tartaná, a mily kárhozatos valósággal.

Oh bár mindhalálig megmaradna bennem az a nemes érzület, az a magasztos hangulat, mely most egész valómat lelkesíti! A világ nem veszté el jogát tevékenységemhez, szünet nélkül érezteti velem az élet terheit és szenvedéseit, bebonyolít küzdelmeibe. Azért kérlek, oh Jézusom! légy segítségemre, hogy e nemes érzületbôl legalább annyi megmaradjon bennem, mennyi arra szükséges, hogy a bûntôl ôrizkedjem, jó cselekedetekben gyarapodjam, s magamnak a lelki nyugalmat és kedélyvidámságot biztosítsam. Add, hogy a most nyert jó benyomások mindig mélyebben hassanak belsômbe, s mindig jótékonyabban nyilatkozzanak külsô cselekvésemben. Add, hogy szívemnek jámbor eltökélései és szent szándékai minden életviszonyaimban kisérjenek, s minden foglalkozásomon kitûntessék erejöket, mindinkább egyesítsenek veled, Uram Istenem! s minden erényre hathatósan ösztönözzenek. Add, hogy a szeretet mindinkább hatalmába vegye szívemet, az önzés bûnös hajlamait elnyomja, s mindig bôvebb gyümölcsét teremje meg az irgalmasság testi és lelki cselekedeteinek. Add, hogy igaz hitem vigasztalásai fönntartsanak az élet viszontagságai és szenvedései között, melyekkel engem még meglátogatni kegyeskedel. Add, hogy a reménynek, az örök életnek fénye világítson elôttem a keservek sötét óráiban.

Szent föltételeim voltak az áldozat, melyet mély hálám neked, isteni Megváltó, szent tested ünnepélyes vételekor bemutatott; add, hogy azok mindig emlékezetemben maradjanak, azok szent ihletét érezzem, és adj erôt, hogy azokat foganatosítsam. Minden reggel megújítom azokat, és minden este számot vetek magammal azokról: te föl fogsz világosítani, hogy az igazságot megismerjem. Ismét a világba lépek, melynek kisértetei oly számtalanok, melyek már annyiszor megingatták szívemet, és hûtlenné tettek szent föltételeimhez. Oh Jézusom! ments meg azon kisértetektôl, melyek eddig megejtettek; ôrizz meg a könnyelmûségtôl; ints, figyelmeztess, fenyíts annak idején. Ereszsz rám bánatot, szenvedést, ha látod, hogy a fájdalom inkább biztosít a bûn ellen; légy velem erôs küzdelmeimben a végsô gyôzelemig, midôn megszabadítasz minden gonosztól; hogy valamint most híveiddel összegyûltünk asztalod körûl, úgy környezzük egykor mennyei trónodat az üdvözûltekkel az örökkévalóságban. Még egyszer fogadom neked, Uram, Istenem! hogy az igazság és erény útján hív és engedelmes leszek minden törvényed iránt. Egyedûl a te dicsôségedre akarok mindvégig élni; segíts meg, hogy soha el ne fáradjak a neked tetszô cselekedetek gyakorlásában, és örömest kész legyek mindazon önmegtagadásra, melyet te kivánsz tôlem. A te szereteted kisérjen engem egész életem útain; ne engedd, hogy a test, világ és gonosz lélek elcsábítsa tôled a lelket, melyet te drága szent véred által váltottál meg. Gyorsan röpûlnek napjaim és csakhamar bekövetkezik az éj, melyben senki sem munkálkodhatik... oh Jézusom! neked élek, Jézusom! neked halok, oh Jézusom! élve s halva tied vagyok. Amen.

TELJES BUCSÚ ELNYERÉSEÉRT.

Örök, mindenható Isten! Teremtôje és Atyja minden híveidnek! én szegény méltatlan bûnös leborúlok végtelen Fölséged trónja elôtt, s neked igaz élô Istennek engesztelô áldozatúl a te egyszülött Fiadat, az én Üdvözítô Jézus Krisztusomat mutatom be, kit irgalmadból a szent áldozásban most magamhoz vettem; imádva kérlek az ô végtelen érdeme, szentséges öt sebe és drága vére által, melyet a kereszt oltárán kiontott, hogy a te gyermekeidet bûneiktôl megtisztítva, s egy igaz anyaszentegyházban egyesítve, ezt magának tiszta, szent és szeplôtelen aráúl válaszsza, ô lévén isteni vôlegénye és feje... tartsd meg ez anyaszentegyház minden tagjait, kikért ô, az élet Ura, kínos halált szenvedett, tartsd meg az igaz hitben, élô szeretetben, neked tetszô erényes életben mindhalálig. Amen.

Mi Atyánk stb. Üdvözlégy stb.

Úr Isten! engedj a te anyaszentegyházadnak folytonos virágzást és gyarapodást; térítsd meg ellenségeit és üldözôit; írtsd ki a hibás tanítmányokat és szakadásokat: világosítsd meg tévelygô atyánkfiait, kik még sötétségben és a halál árnyékában bolyonganak; hogy megismerjék világosságodat, a te egyetlen, szent, csalhatlan és örök igazságodat, melyet nekünk egyszülött Fiad kijelentett, s az ô igaz, egyetemes és apostoli anyaszentegyháza által elénk adsz, hogy ezen hitben mindnyájan hozzád térjenek, a földön egy érzelem, egy béke uralkodjék, s mindnyájan megismerjenek téged, és a kit te küldöttél, a mi Urunk Jézus Krisztust. Amen.

Mi Atyánk stb. Üdvözlégy stb.

Úr Isten! a te szent Fiad érdeméért, ki drága vére által a földet az éggel kiengesztelte, és mennybôl isteni békét hozott... add, hogy a keresztény fejedelmek és uralkodók valódi békességben és egyetértésben éljenek. Világosítsd meg ôket szent kegyelmeddel: hogy a gondjaikra bízott országokat pártviszályok és pusztító háborúk nélkûl, keresztény egyetértésben kormányozzák, s egykor tôled, ki uralkodók Ura és királyok Királya vagy, az örök jutalom koronáját megnyerhessék. Amen.

Mi Atyánk stb. Üdvözlégy stb.

Irgalom Istene! könyörûlj a mi felebarátinkon, kik hitben és szeretetben múlván ki a világból, vétkeik maradványaiért, hogy isteni igazságodnak eleget tegyenek, még a tisztító helyen szenvednek. Szent Fiad drága vérének harmata enyhítse és szüntesse meg kínaikat. Vezesse át ôket irgalmadból a te örök nyugalmad és békeséged lakhelyeibe; hogy ott egykor mindnyájan egyesûlve, téged, oh dicsôség Atyja, a te egyszülött Fiadat, a mi megváltó Jézus Krisztusunkat, a Szentlélekkel egyetemben, szent színed boldog látásának örvendezve áldhassunk és magasztalhassunk mindörökkön örökké. Amen.

Mi Atyánk stb. Üdvözlégy stb. Hiszek egy stb.


Adventi fohászok
Adventi fohászok.

Egek! harmatozzatok onnan felül, és a föllegek csöpögjék az igazat; nyilatkozzék meg a föld, és teremje az Üdvözitôt. Izai. 45,8.

Isten! idônek, örökkévalóságnak Ura! anyaszentegyházad ismét új évbe lép az adventi szent napok kezdetével, hogy megújítsa emlékezetét amaz isteni jótéteményeknek, melyekben az emberiséget különösen Jézus Krisztus által részesítetted, kit Üdvözítôûl már az elsô emberpárnak megigértél, kit az ôskor jámbor lelkei epedve vártak, s ki az idôk teljességében megérkezett a világ váltságára.

Uram Jézus! te vagy az, kit a sötétségben bolyongó világ négyezer évig epedve várt. E négyezer év emlékezetét az adventi négy hét hajnalaiban üljük meg, a jámbor ôsatyák buzgó óhajtásával könyörögve hozzád: Jôjj el, édes Üdvözítônk! szabadíts ki a bûn rabságából, melybe többszörös ígéretünk után is megint visszaestünk. Tudjuk, hogy már itt az óra az álomból fölkelnünk, mert most közelebb vagyon a mi üdvösségünk. A tudatlanság és tévelygés éjjele elmúlt, az igazság napja feltûnt benned, Uram Jézus! Áraszd ránk kegyelmedet, hogy elvetvén a sötétség cselekedeteit, a világosság fegyvereibe öltözzünk; mint nappal tisztességesen járjunk, szeplôtelen érzéssel, irigykedés nélküli szeretetben. Ah mert te vagy az, ki egykor el fogsz jôni a felhôkben nagy hatalommal és dicsôséggel, mikor jelek lesznek a napban és holdban és csillagokban, és a földön a népek szorongatása, a tenger zúgása- és a habok fölháborodásakor; mikor elszáradnak az emberek azok félelme és várása miatt, mik az egész világra következnek. Te mondottad ezt, kinek beszédei az ég és föld elmúltával sem múlnak el.

Uram Jézus! tudjuk, hogy te vagy a világnak megigért váltsága, ki eljövendô valál, s így mást nem kell várnunk. Imádva ismerjük el isteni erôdet, te vagy az, ki által a vakok látnak, a sánták járnak, a poklosok tisztúlnak, a siketek hallanak, a halottak föltámadnak, a szegényeknek az evangélium hirdettetik. Oszlasd el elménk vakságát, hogy tisztán láthassuk igazságod mennyei fényét; segítsd föl gyarlóságunkat, hogy útaidon ingadozás nélkül járhassunk; nyisd meg füleinket! hogy igédet mindenkor szívesen hallgassuk; tisztíts meg minket a vétek szennyétôl; támaszd föl lelkünket, ha talán a bûn halálába sülyedett volna; add híven követnünk evangéliumodat, melyet üdvözítésünkre hirdetsz nekünk, kik isteni Fölséged elôtt mindnyájan oly szegények vagyunk. Ôrizz meg a könnyelmûségtôl, hogy ne legyünk ingadozó nádszálak, melyeket az indulatok szele mindenfelé hajt; ne keressük a kényelem megrontó puhaságait, hanem mint elôköveted, keresztelô szent János, önmegtagadással, kereszteink szíves elviselésével készítsünk neked utat szíveinkbe.

Közel vagy, Uram, hozzánk, azért örvendünk benned mindenkor, igen örülünk, semmin sem aggódva, hanem minden imádságban és könyörgésben kéréseinket hálaadással terjesztjük isteni színed elé; hogy a te békességed, mely felûlhalad minden értelmet, oltalmazza meg szíveinket és elménket tebenned, Uram Jézus Krisztus! kit a próféták megjövendôltek, kit a pusztában kiáltó szent hírnököd oly szívrendítve és alázatossággal hirdetett, arra sem tartva magát méltónak, hogy sarud kötelékét megoldja. Ô a bûnbánat keresztségét hirdette a bûnök bocsánatára; add kegyelmedet, Uram Jézus! hogy kik a te szent keresztséged által új teremtmények lettünk, de lelkünk tiszta ártatlanságát bûneinkkel elvesztettük, töredelmes bûnbánat által méltólag elkészítsük útadat, egyenesekké tegyük ösvényeidet, betöltve minden hiányt, megalázva a kevélység minden hegyét, elegyengetve a gyarlóság minden göröngyeit, és szívünk darabos útait simákká téve: hogy megláthassunk és méltán elfogadhassunk téged, Isten Üdvözítôjét. Jôjj el, jôjj el, édes Üdvözítônk, s maradj nálunk mindörökké. Amen.

AZ ANYASZENTEGYHÁZ IMÁDSÁGA

az adventi négy vasárnapra.

I. Éleszd föl, Uram! kérünk, a te hatalmadat: hogy bûneink fenyegetô veszélyébôl, általad oltalmaztatva, kimenekedni, és általad megszabadítva, üdvözülni méltók legyünk. Amen.

II. Éleszd föl, Uram! szíveinket a te Egyszülötted útainak elkészítésére: hogy az ô eljövetele által neked tisztúlt lélekkel szolgálni méltók legyünk. Amen.

III. Fordítsd, Uram! füleidet a mi könyörgéseinkre; és elménk sötétségét a te látogatásod malasztjával világosítsd föl. Amen.

IV. Éleszd föl, Uram! kérünk a te hatalmadat, és jôjj, s a te nagy erôddel gyámolíts minket; hogy malasztod segítségével a mit bûneink akadályoznak, a te könyörülô irgalmad siettesse. Ki élsz és uralkodol az Atyával és Szentlélekkel egyetemben mindörökkön örökké. Amen.


Karácson ünnepén
Karácsony ünnepén.

Az Ige testté lô, és miköztünk lakék. János 1,14.

Szeretet Istene! hála neked, hogy megérnünk engedéd a nagy ünnepet, melyben az örök Ige megtestesülésének és születésének szentséges titkát imádva ünnepli anyaszentegyházad a váltságra méltatott emberiség legnagyobb örömére.

Megjelent a mi Üdvözítô Istenünk kegyelme minden embernek, oktatván minket, hogy lemondván az istentelenségrôl és a világi vágyakról, józanúl, igazán és ájtatosan éljünk a világon, várván a boldog reményt, és a nagy Isten, s a mi Üdvözítô Jézus Krisztusunk dicsôségének eljövetelét. E várakozásunk teljesedett, boldog reményünk valósúlt a te örvendetes születéseddel, üdvözítô Jézus Krisztusunk! ki tenmagadat adtad értünk, hogy minket minden gonoszságtól megválts, és magadnak belôlünk kedves, tiszta népet készíts, mely a jó cselekedeteket gyakorolja. Nekünk is föltünt a hit szent fénye, mely jámbor pásztorokat imádásodra hítta; nekünk is szól az angyali szózat, mely örömet, váltságot hirdet az emberiségnek. Mély imádással járulunk szent oltárodhoz, melyen, mint erôsen hiszszük, te vagy jelen, kit a betlehemi jászolban pólyákban takart szeplôtelen szûz Anyád, a pásztorokkal együtt imádva a gyönge kisded alakjában elrejtett Istenséget. Öröm- és hálatelt kebellel zengedezzük mi is: Dicsôség a magasságban Istennek! Engedd oh kis Jézus! hogy az angyalok öröm-énekét angyali tisztasággal zengedezvén, ez által érzésünk és akaratunk megszenteltessék, s így méltók legyünk részesûlni ama békeségben, melyet születéseddel hoztál a jóakaratú embereknek. Legyen kedves elôtted a mai nagy ünnepen szívünk áldozata, hogy kegyelmed által hasonlóknak találtassunk tehozzád, ki fölvevén az emberi természetet, hasonlóvá akartál lenni mihozzánk, hogy az elesett emberiséget fölemeld és fölmagasztald.

Hódolva ismerjük el e nagy ünnepen, hogy megjelent a mi Üdvözítô Istenünk kegyessége és emberisége, nem az igazság cselekedeteiért, melyeket mi tettünk, hanem az ô irgalmából üdvözített minket az újjászületés fürdôje és a Szentlélek megújítása által; kit bôségesen árasztott ránk a mi Üdvözítô Jézus Krisztusunk által, hogy megigazúlván az ô kegyelme által, reményünk szerint örökösei legyünk az örök életnek a mi Urunk Krisztus Jézusban. Engedd, oh kegyes Jézus! hogy a kik ezen isteni jótéteményeidrôl különösen a mai ünnepen megemlékezünk, azok emlékét szüntelen magunk elôtt hordozván, cselekedeteinket nagy irgalmadhoz méltólag intézzük, s így szent születésed áldásaira érdemesek legyünk.

Születésed isteni fényénél, oh kisded Jézus! fölemelkedik lelkünk, s imádva elmélkedik a nagyjelentôségû szent titkokról, melyeket csalhatlan hitünk eléád. Te vagy az, oh Jézus! kirôl sokszor és sokféleképen szólt hajdan Isten az atyákhoz a próféták által; te vagy az, kit mennyei Atyád a mindenség örökösévé rendelt, ki által a világot is teremtette. Te vagy az ô dicsôségének fénye, valójának képmása, hatalmad igéjével fenntartván mindent, s a bûnöktôl megtisztulást eszközölvén; ki az ô Fölségének jobbján ülsz a magasságban, királyi széked fönnáll mindörökkön örökké, kormánypálczád az igazság, melylyel mint az Isten fölkentje uralkodol. Te vagy az, kirôl a szent elragadtatás sasszárnyain fölemelkedett látnok-apostol mondá: Kezdetben vala az Ige, és az Ige Istennél vala, és Isten vala az Ige. És az Ige testté lôn, és miköztünk lakék... Te vagy Uram Jézus! a testté lett Ige, ma ünnepeljük megtestesülésed és világra jöveteled szentséges emlékezetét. Tulajdonodba jösz hozzánk, add, hogy téged örömtelve fogadván, részesülhessünk e kegyelemben, melynél fogva Isten fiaivá lehetünk. Látjuk a te dicsôségedet, mint az Atyától egyszülöttnek dicsôségét. Te vagy az igaz világosság, mely e világra jövô minden embert megvilágosít; add, hogy ennek vezérfényét kövessük az élet homályos tömkelegében. A kegyelem és igazság isteni kútfejét imádjuk benned jászol-bölcsôdnél; add, hogy igazságodat követve, méltók legyünk részesûlni kegyelmed gazdagságában, melynek te vagy kiapadhatlan forrása, ki isteni Fölséged gazdagságát születésedkor a jászol szegénységében rejtetted el. De azért hiszszük és imádjuk Istenségedet, s gyermeki bizodalommal kérünk: kisded Jézus! áldj meg minket. Kisded Jézus! vigasztalj minket. Kisded Jézus! üdvözíts minket. Amen.

AZ ANYASZENTEGYHÁZ IMÁDSÁGA.

KARÁCSON ÉJFELÉN.

Úr Isten! ki e szentséges éjszakát az igaz világosság fényével tetted dicsôvé: engedd kegyelmesen, hogy a ki világosságának titkait e földön megismertük, annak örömeit élvezhessük az egekben. Amen.

KARÁCSON HAJNALÁN.

Adjad, kérünk, mindenható Úr Isten, hogy kik a megtestesûlt Igének új fényével elárasztatunk, az ragyogjon vissza cselekedeteinkben, mi hit által világoskodik elménkben. Amen.

KARÁCSON NAPJÁN.

Engedd, kérünk, mindenható Úr Isten! hogy bennünket a te egyetlen Fiadnak test szerinti új születése megszabadítson, kiket a bûnnek igájában régi szolgaság tart. Ugyanazon mi Urunk Jézus Krisztus által. Amen.


Karácson másodnapján
Karácson másodnapján.

SZENT ISTVÁN, ELSÔ VÉRTANÚ ÉS MINDEN SZENT VÉRTANÚK EMLÉKEZETE.

Minden, a ki megvall engem az emberek elôtt, én is megvallom ôt Atyám elôtt, ki mennyekben vagyon. Máté 10,32.

Uram Jézus Krisztus! jászol-bölcsôdtôl, melynél az ártatlan kisded alakjában elrejtett istenségedet erôs hittel imádjuk, anyaszentegyházad a mai ünnepen elsô hitbajnokod küzdelem helyére vezet, ki vérét elôször ontotta érted, megtestesült örök igazságért, s egyszersmind megemlékezik egyetemben mindazon hû bajnokaidról, kik a te szent nevedért, irántad holtig tartó hûségök bizonyságaúl, véröket ontották, életöket feláldozták. Szent István, teljes lévén Szentlélekkel, az égbe tekintett, látta Isten dicsôségét, és látott téged az Isten jobbja felûl állani. S midôn a felbôszült sokaság, mely bedugta füleit, hogy ne hallja az általa hirdetett igazságot, kôzáporral rohant rá: ô tehozzád sohajta föl, mondván: Uram Jézus! vedd hozzád az én lelkemet; a végsô szava is könyörgés volt azokért, kik ôt halálra kövezték, hogy ne tulajdonítsd ezt nekik vétkûl. Az elsô szent vértanú példáját követték mindazon sok ezer és százezer keresztény bajnokok, kik rang, nem és kor különbség nélkül, vérök és életök feláldozásával tettel vallást azon hitrôl, melynek isteni bizonysága csak ugy ragyogott jászolodnál, mint késôbb piroslott a keresztfán kiontott szent véredben. Irántad, embertársaik és üldözôik iránt égô szeretettel végezték ôk dicsô pályájokat; s így lett az ô vérök a kereszténység termékeny magva; így nyertek tôled hervadatlan gyôzelmi koszorút ott, hol téged, Uram Jézus! szent István az Isten jobbja felûl látott állani.

Isteni Megváltó! te most tôlünk, kik szent neved miatt nem üldöztetünk, ily áldozatot nem kivánsz, hanem csak hogy hitünket istenes élet által állhatatosan valljuk, a bûningerek és az üdvösség minden ellenei és akadályai ellen elszántan harczoljunk, keresztény kötelességünk és lelkiismeretünk ellen való cselekedetekre magunkat elcsábíttatni a világon semmi által ne engedjük. Ehhez kérem, Uram! a te kegyelmedet, hogy azzal erôsíts meg, ki szent vértanúidat a sokkal nagyobb küzdelemre megerôsítetted. Távol minden képmutatástól soha nem fogom szégyenleni keresztény létemet, ha ezért gúnyt, üldözést, vagy bármi földi veszteséget kellene szenvednem is. Kész vagyok méltatlan igaztalanságot inkább ezerszer tûrni, mint egyszer elkövetni. Ellenségeim iránt írts ki szívembôl minden ellenséges indulatot, hogy ôket szeretettel, szelídséggel és jótékonysággal megnyerni igyekezzem. Segíts meg, hogy keresztény kötelességeimet állapotom szerint mindenkor híven teljesítsem, és ha már nem kell ontanom vért szent hitemért, legalább ereimben azért folyjon a vér utolsó lüktetéseig, hogy hitemet jó cselekedetekben tüntessem ki. Igy akarok felôled vallást tenni, oh Jézusom! Adj erôt és elhatározott akaratot, adj türelmet és állhatatosságot, hogy a dicsôségesen kivívott harcz után, méltó legyek azon erôs lelkek boldog társaságába eljutni, kiknek emlékezetét ma szenteljük, s kiknek, oh Jézus! te adtad meg a gyôzelmi koszorút, melyet irgalmadból szinte várunk és esdekelve kérünk.

AZ ANYASZENTEGYHÁZ IMÁDSÁGA.

Adjad, Uram! hogy kövessük, a mit tisztelünk, és ellenségeinket is szeretni tanúljuk meg, mert annak születését ünnepeljük, ki az ô üldözôiért is kérte a te szent Fiadat, a mi Urunk Jézus Krisztust.

Úr Isten, ki minden szent vértanúid emlékezetét ünnepelnünk megengeded: add, hogy az örök boldogságban az ô társaságuknak örvendhessünk. A mi Urunk Jézus Krisztus által. Amen.


Az év utolsó estéjén
Az év utolsó estéjén.

Uram! te kezdetben alapítád a földet és kezeid alkotmányai az egek; azok elenyésznek, te pedig megmaradsz. Zsolt. 110,26,27.

LITANIA JÉZUS NEVÉRÔL.

Lásd e szentséges Név ünnepén 243. lapon.

KÖNYÖRGÉS.

Mennyei szent Atyánk! kinek végtelen kegyességébôl ez évet eltöltöttük, hálát adunk neked mindazon kegyelemért, melylyel isteni gondviselésed a lefolyt évben minket elárasztott; egyszersmind irgalmadban bízva, alázatosan kérünk: legyen velünk szent malasztod jövendôre is; hogy életünk hátralevô idejét a te dicsôségedre, embertársaink javára és lelkünk üdvösségére fordítsuk, s így e rövid élet czélját, a boldog örök életet tôled megnyerhessük. A te szent Fiad, a mi Urunk Jézus Krisztus által. Amen.

SZÁMVÉTEL.

Mindeneknek mindenható Teremtôje, oh nagy Isten, néhány pillanat múlva vége lesz ismét egy esztendônek. Elenyészett ez minden viszontagságaival, melyek elviselésére magunkat gyakran elégteleneknek gondoltuk; elenyészett minden örömeivel, melyekben nem tudjuk, mily állandó boldogságot képzeltünk. Most már, kegyes Isten! idônek és örökkévalóságnak Ura, számot adunk neked, mire fordítottuk az esztendôt, melynek végét ezer meg ezer embertársunk el nem érte. Rettegünk e számadástól, és belsôkép érezvén, hogy ismételten vétkeztünk, elôre bocsánatért esedezünk.

Oh kevés oly napja volt az esztendônek, mely majd halálos ágyunkon megnyugtató visszaemlékezést fog bennünk gerjeszthetni! ellenben mily számtalan nap fog minket vádolni elôtted, rettenetes igaz Biró! hogy azokat a világ hiúságaiban töltvén elvesztettük, és szent parancsaid megszegésével, megbántásodra, lelkünk kárára s felebarátink sérelmére fordítottuk.

Oh nagy Isten! ha elkövetett bûneinket és mulasztásainkat összehasonlítod azon kevés jóval, melyet talán csak magunknak hízelegve vittünk végbe; pirulva kell megvallanunk, hogy érdemetlenebbek voltunk ez éven át kezeidbôl vett ajándékaidra, mint más számtalanok, kiket ez évben a sír elnyelt. És mégis nagyobb volt a te türelmed, mint a mi hálátlanságunk. Élni hagytál, noha meg nem érdemeltük. Kegyelmeidet nyujtottad, ámbár azokkal visszaéltünk.

Irgalmas Úr Isten! mit mondjunk mi, gyümölcstelen fák, kiket kertedben mai napiglan megszenvedtél?! -- Elismerjük, hogy azon javak, melyekben ez éven át részesûltünk, mind a te ajándékid, s jóvoltodból szállottak ránk. Te, mint legjobb Atya, szüntelen gondunkat viselted, te ôrizted életünket, egészségünket, jólétünket, te adtad mindennapi kenyerünket; te adtál kegyelmet; Te világosítottad meg elménket, gyúlasztottad szívünket, hogy téged megismerjünk, benned higyjünk, benned bízzunk, téged szeressünk. Te adtál kegyelmet, hogy a bûnt távoztathassuk, hogy elkövetett bûneinkbôl hozzád visszatérhessünk. Szent Fiad, a mi kegyes közbenjárónk, sokszor emelte föl elôtted kezeit, hogy vétkeinkért ne büntess, sokszor esdeklett bûneink bocsánatáért az ô szentséges vére; többször nyertük meg fölszentelt szolgád, a lelkiatya által bûneink bocsánatát, mivel azt igértük, hogy életünket megjobbítjuk. Elismerjük, Uram! hogy mindazon szerencsétlenség és veszedelem, melyektôl megmenekedtünk, a tûz, víz, jég és egyéb károk, a te atyai kegyes gondviselésed által fordíttattak el tôlünk.

És mi ennyi jótéteményedet hálátlansággal viszonoztuk; mi állhatatlan teremtmények, számtalanszor tett fogadásunkról számtalanszor elfeledkeztünk; azok maradtunk, a kik voltunk, vagy épen roszabbakká lettünk; és csak nagy irgalmasságod ôrzött minket, hogy bûneinkben el nem vesztünk.

Oh Uram! ne szállj velünk itéletre, mert ha gonoszságainkat tekinted Uram! Uram! ki állhat meg elôtted? Töredelmesen bánkodó szívvel folyamodunk irgalmasságodhoz: töröld el számtalan vétkünket az ártatlan Bárány vérével, mely a kereszt oltárán az egész emberi nemért kiontatott. Úr Isten! könyörûlj rajtunk! Ime örömest kívánunk veled megbékülni, készek vagyunk elôtted új szövetségre lépni s az új évben új életet élni jámborságban.

De mégis mit adjunk viszont neked, oh nagy Isten! azon különféle jótéteményekért, melyekben a lenyugvó esztendôn át a te kegyelmedbôl résztvettünk?! Oh vajha most, midôn elôtted térdelünk, keresztûl járná lelkünket irántunk való isteni szeretetednek egész nagysága, és szívünk örökös háladatossággal telnék meg! De mivel ezen hála-érzést is egyedûl atyai kezed adományából várhatjuk... ime szent oltárodhoz futottunk, hol a te szent Fiad, a mi Urunk Jézus Krisztus jelen van a kenyér színe alatt; hogy szívünket, lelkünket és mindenünket szent oltárodra tévén, neked, mint jótevô Atyánknak, Urunknak és Istenünknek hálaáldozatúl fölajánljuk, leborúlva téged imádjunk, dicsérjünk, magasztaljunk és esdekelve kérjünk: ne vond el tôlünk, méltatlanoktól, oh ne vond el szent kegyelmedet; hanem segíts, hogyha eddig az üdvösség napjait elvesztegettük, legalább végéhez közeledô életünk hátralevô részét üdvösségesen tölthessük el, e szempillanattól fogva neked mindenkor híven szolgáljunk, s ez élet után hozzád juthassunk. A mi Urunk Jézus Krisztus által. Amen.


Új esztendô reggelén
Új esztendô reggelén.

Te, Uram, ugyanaz vagy és esztendeid el nem fogynak. Zsid. 1,12.

Lelkem ez új év reggelén elôször is tehozzád emelkedik, oh Isten! idônek és örökkévalóságnak Ura, kiben változás és változandóságnak árnyéka nincs. Elôtted ezer esztendô, mint a tegnapi nap, mely elenyészett, mi emberek a pillanat gyermekei vagyunk, életünk mint a mezôk virágáé, mely imént virúlt, s a szellô fúvására nyoma is végképen eltûnt.

Az évfordulat téged juttat eszembe legelôször, kit tér és idô be nem foglal, ki mint mindenható és bölcs, szent és irgalmas Istenség uralkodol mennyben és földön. Imádlak téged, uralkodók Ura! királyok Királya! imádlak téged, életem és sorsom Istene! mennyei kegyes Atyám! Mily sokan alusszák a sír álmát, kik ma egy éve vidáman és reményteljesen köszöntötték az új esztendô reggelét, hosszú életpályát igérve magoknak, mely azonban csakhamar véget ért. Engemet, oh Atyám! megtartottál; életemmel megtartottad egészségemet és erômet; kegyelmed ajándéka ez új év reggele, melyet elérnem engedtél; szívem elsô kötelessége a hódoló hála-érzet, melylyel elôtted imádva leborúlok.

Hála neked, hogy idôt engedtél, magasztalnom isteni Fölségedet, élveznem és áldanom atyai jóságodat, könyörögnöm irgalmadért. Hála neked, hogy idôt engedtél helyrehoznom, mit a mult évben elmulasztottam; jóvátennem, mit roszúl cselekedtem; lelkem ügyét tisztába hoznom, mire talán több új évet nem nyerek életemben. Teljesen átadom neked magamat, mint gyermek legjobb Atyjának, mint teremtmény mindenható Teremtôjének, mint önmagában gyarló tehetetlen lény az örök isteni Gondviselésnek. Szeretetet és hûséget, minden jóra kész buzgalmat és engedelmességet fogadok neked, oh Atyám, ez új évben; s megújítom ünnepélyesen mindazon szent föltételeket, melyeket isteni színed elôtt valaha csak tettem. Erôs szándékom megbecsûlni és használni a drága idôt, melybôl eddig mulandó hiúságra annyit fecsérlettem; fôkép, hogy nem tudom, melyik perczben szólítasz számadásra birói széked elé.

Istenem! te örök bölcseségednél fogva a jövendôt jónak láttad befödni sürû fátyollal a halandók szemei elôtt. Mi sors vár rám ez új évben, nem tudom: hanem azt tudom, hogy akaratod és megengedésed nélkül semmisem fog rajtam történni! azért teljes bizodalommal sorsomat atyai kezedbe teszem le, melyben az események szálait tartod; bár remélhetem, hogy kötelességeim hû teljesítése, valamint sok kellemetlenséget és szenvedést elhárít, úgy sok örömnek nyitja meg forrását a földön is. Atyai kegyességed ez évben is részesíteni fog ily drága örömben, csak ôrizd meg szívemet, hogy pillanatnyi kéjért a valódi örömeket el ne játszam. A rám jövendô szenvedés is szereteted adománya lesz, hogy a jólétben rólad el ne feledkezzem, hogy a könnyelmûségtôl megóvjad lelkemet. Teljesen rád bízom életem útját, annak minden eseményeit és viszontagságait. Ha egész világ elhagy is, te tudom nem hagysz el, nem taszítasz el atyai szívedtôl.

Atyám! hallgasd meg a gyermeki bizodalom könyörgését; ôrizz meg parancsaid megszegésétôl, távolítsd el tôlem a bûnalkalmakat; adj kedvet és erôt minden jóhoz, adj sikeres véget a jó kezdethez; szenteld meg örömeimet, enyhítsd meg fájdalmaimat s az életviszontagságok legsürûbb homályában is engedd látnom atyai kegyes arczod vidámságát. Add, hogy mindenekelôtt a te országodat és igazságodat keressem! jól tudom, ha lelkemre fordítom fôgondomat, te testi szükségeimrôl sem fogsz elfeledkezni. Áldd meg a föld terményét, ments meg a kártékony idôjárástól, háborútól, éhségtôl, drágaságtól, veszélyes betegségektôl és mirígyhaláltól. Szent gondjaidba ajánlom azokat is, kiket te különösen gondjaimra bíztál, és szívemhez közelebb rendeltél. Áldd és tartsd meg ôket igaz szeretetben. Könyörülj az egész emberiségen, és gyógyítsd meg e nagy beteg nagy sérveit. Segítsd föl az elhagyottakat, rendelj a szegényeknek jámbor jótevôket, az eltiport igazságnak bátor szószólókat, az ártatlanságnak erôs védôket. Tanítsd meg a tudatlanokat, vezéreld a tévedôket, térítsd meg a bûnösöket, gyámolítsd az ingadozókat, emeld föl az elesteket, gyógyítsd meg a betegeket, adj boldog kimulást a halandóknak, üdvösséget mindnyájunknak.

Mindezt Annak közbenjárása és érdemei által kérem, kinek nevét anyaszentegyházad ez új év ajtajára irta... a te szentséges neved ez, oh Jézusom! A te szent neved legyen jelszavam ez évben; e zászló után indúlva akarom lefutni ez évi pályát; ez útlevéllel akarok átzarándokolni földi életem vándor útján, hogy e szent név oltalma alatt töltvén el életem esztendeit, Jézus nevére fölnyíljanak elôttem az örök ajtók, kiben élni boldogság, halni üdv és örökélet. Segítsen meg erre a mindenható Atya, Fiú és Szentlélek Isten. Amen.


Vizkereszti hódolat
Vizkereszti hódolat.

Hol vagyon, a ki született, a zsidók királya? mert láttuk csillagát napkeleten, és imádni jöttünk ôt. Máté 2,2.

Isten, világosság szent Istene! nekem is föltûnt hitemben a ragyogó csillag, mely a keleti jámbor bölcseket a Világüdvözítô jászolához vezette. Ime már teljesedett, minek a nagyjelentôségû tény kezdete volt. Századok folytán a föld igaz bölcsei és hatalmas fejedelmei hódolva járúlnak színed elé, oh emberiség Szabadítója! hogy téged mint megnyugtató igaz világosságot imádjanak; s a földi hatalom legfôbb polczain is leborulva ismerjék meg benned Azt, kinek minden hatalom adatott mennyben és földön.

Te, ki e világra születvén, a szegény jászolt választottad fejedelmi bölcsôdûl, nem csupán a bölcseket és hatalmasokat hívod hódolatra. Uram Jézus! igaz világosság kútfeje! te az egész emberiség világosítására és váltságára jöttél; a te csillagod ragyogó tiszta fénye mindenkit oly szeretettel hí tehozzád, kinek lelke az igazság után eped. Kész engedelmességgel követem a vezérfényt, mely hozzád biztosan elvezet, hogy elôtted imádásom hódolatát kifejezzem. A keleti szent bölcsek ajándékúl aranyat vittek neked mint királynak, tömjént mint Istennek, mirrhát mint embernek. Add Uram Jézusom! hogy ez ajándékok jelentôségét fölfogva és átérezve, hasonló értékû adományokkal hódoljak színed elôtt. Vedd kedvesen tôlem a tiszta szeretet aranyát, melynél drágább kincset nem adhatok neked, de mely nélkül ha az egész világ kincsét adnám is, nem nyerhetném meg tetszésedet; vedd szent akaratodon megnyugvó engedelmességemet, melylyel neked oh mennyei Királyom! föltétlenûl hódolok. Vedd kedvesen buzgó imádásom tömjénét, mely mint jó illatú áldozatfüst szálljon föl isteni trónodhoz azon alázatos hódolat jelentéseûl, melylyel a semmiséget érzô teremtmény tartozik végtelen fölségû Teremtôjének. Vedd kedvesen az önmegtagadás és a könyörûlet mirrháját, melynélfogva midôn szíves önmegtagadással akarom viselni az élet terheit és szenvedéseit, embertársaim iránt az irgalom testi és lelki cselekedeteit gyakoroljam, jól tudván, hogy azt oly kedvesen veszed, mintha neked cselekedném. Oh Isten-ember, király! oh örök fény! oh édes Jézus! add, hogy irántad e hódolatban mindhalálig megmaradhassak. Amen.

AZ ANYASZENTEGYHÁZ IMÁDSÁGA.

Úr Isten! ki e mai napon egyszülött Fiadat csillag vezérlésed által a pogányokkal megismertetted: engedd kegyelmesen, hogy a kik téged hit által megismertünk, Fölséged szemlélésére vezéreltessünk. Ugyanazon mi Urunk Jézus Krisztus által. Amen.


Jézus neve ünnepén
Jézus neve ünnepén.

LITÁNIA E SZENT NÉVRÔL.

Nem adatott más név az ég alatt az embereknek, melyben üdvözülnünk kellene. Apost. cs. 4.12.

Uram irgalmazz nekünk.

Krisztus! kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz minekünk.

Megváltó Fiú Isten!

Irgalmazz minekünk.

Szentlélek Ur Isten!

Irgalmazz minekünk.

Szentháromság egy Isten!

Irgalmazz minekünk.

Jézus! élô Istennek Fia!

Irgalmazz minekünk.

Jézus, Istennek örök Igéje.

Irgalmazz minekünk.

Jézus, minden tökéletességnek szekrénye.

Irgalmazz minekünk.

Jézus! Dávidnak kulcsa.

Irgalmazz minekünk.

Jézus, örök világosságnak fényessége.

Irgalmazz minekünk.

Jézus, minden nemzet kivánsága.

Irgalmazz minekünk.

Jézus, életnek kútfeje.

Irgalmazz minekünk.

Jézus, szegletbeli kôszikla.

Irgalmazz minekünk.

Jézus, életnek zöld fája.

Irgalmazz minekünk.

Jézus, békességnek fejedelme.

Irgalmazz minekünk.

Jézus, betegeknek orvossága.

Irgalmazz minekünk.

Jézus, elestek gyámola.

Irgalmazz minekünk.

Jézus, tévelyedettek útja.

Irgalmazz minekünk.

Jézus, isteni dicsôségnek fényessége.

Irgalmazz minekünk.

Jézus, erôsségnek tornya.

Irgalmazz minekünk.

Jézus, világ csodája.

Irgalmazz minekünk.

Jézus, minden örömnek kútfeje.

Irgalmazz minekünk.

Jézus, békességnek és tisztaságnak szeretôje.

Irgalmazz minekünk.

Jézus, szerelmünk czélja.

Irgalmazz minekünk.

Jézus, örök életnek gyümölcse.

Irgalmazz minekünk.

Jézus, minden jóságos cselekedetek tüköre.

Irgalmazz minekünk.

Jézus, alázatos engedelmességnek mestere.

Irgalmazz minekünk.

Jézus, nagy tûrésnek és szenvedésnek példája.

Irgalmazz minekünk.

Jézus, lelkünknek buzgó szeretôje.

Irgalmazz minekünk.

Jézus, nyavalyánk vigasztalója.

Irgalmazz minekünk.

Jézus, nyomorultak kincses ládája.

Irgalmazz minekünk.

Jézus, keseredettek öröme.

Irgalmazz minekünk.

Jézus, juhaidnak jó pásztora.

Irgalmazz minekünk.

Jézus, tengeren evezôk fényes csillaga.

Irgalmazz minekünk.

Jézus, zarándokságunk kalaúza.

Irgalmazz minekünk.

Jézus, setétben járók világossága.

Irgalmazz minekünk.

Jézus, gyámoltalanok oltalma.

Irgalmazz minekünk.

Jézus, tudatlanok bölcsesége.

Irgalmazz minekünk.

Jézus, benned bízóknak gyámola.

Irgalmazz minekünk.

Jézus, neked könyörgôknek meghallgatója.

Irgalmazz minekünk.

Jézus, betegek orvosa.

Irgalmazz minekünk.

Jézus, árvák, özvegyek táplálója.

Irgalmazz minekünk.

Jézus, urnak ura, királyoknak királya.

Irgalmazz minekünk.

Jézus, angyalok öröme.

Irgalmazz minekünk.

Jézus, patriarkák királya.

Irgalmazz minekünk.

Jézus, próféták tanitója.

Irgalmazz minekünk.

Jézus, apostolok bölcsesége.

Irgalmazz minekünk.

Jézus, evangelisták doktora.

Irgalmazz minekünk.

Jézus, martyrok erôssége.

Irgalmazz minekünk.

Jézus, konfeszszorok világossága.

Irgalmazz minekünk.

Jézus, szûzek vôlegénye.

Irgalmazz minekünk.

Jézus, minden szentek koronája.

Irgalmazz minekünk.

Isten! Irgalmazz nekünk.

Uram! kegyelmezz nekünk.

Isten! Irgalmazz nekünk.

Uram! hallgass meg minket.

Minden qonosztól,

Ments meg minket, Jézus!

Minden bûntôl,

Ments meg minket, Jézus!

Minden veszedelemtôl,

Ments meg minket, Jézus!

A te haragodtól,

Ments meg minket, Jézus!

Az ördögnek incselkedésitôl,

Ments meg minket, Jézus!

Döghaláltól, éhségtô1 és hadaktól,

Ments meg minket, Jézus!

A te parancsolatidnak megszegésétôl,

Ments meg minket, Jézus!

Mindennemû gonosztól,

Ments meg minket, Jézus!

Megtestesülésed által,

Ments meg minket, Jézus!

Világra jöveteled által,

Ments meg minket, Jézus!

Születésed által,

Ments meg minket, Jézus!

Körülmetéltetésed által,

Ments meg minket, Jézus!

Sok fáradságod és éhezésed által,

Ments meg minket, Jézus!

A te fájdalmid által,

Ments meg minket, Jézus!

Ostoroztatásod által,

Ments meg minket, Jézus!

Szent halálod által,

Ments meg minket, Jézus!

Mennybemeneteled által,

Ments meg minket, Jézus!

Szerelmes anyádnak és minden szenteknek esedezése által,

Ments meg minket, Jézus!

Isten Báránya! ki elveszed a világ bûneit.

Jézus! kegyelmezz minekünk.

Isten Báránya! ki elveszed a világ bûneit.

Jézus! hallgass meg minket.

Isten Báránya! ki elveszed a világ bûneit.

Jézus! irgalmazz minekünk.

Krisztus! hallgass meg minket.

Krisztus! hallgass meg minket.

Uram! irgalmazz nekünk.

Krisztus! kegyelmezz nekünk.

Uram! irgalmazz nekünk.

Mi Atyánk stb. Üdvözlégy stb.

Legyen áldott az Úr neve

Most és mindörökké.

KÖNYÖRÖGJÜNK.

Örök mindenható Úr Isten! igazgasd cselekedeteinket tetszésed szerint, hogy méltók legyünk szent Fiad nevében jó cselekedetekkel bôvelkedni.

Szent nevedet, Uram! add félnünk és szeretnünk mindörökké: mert azokat soha sem hagyod el, kiket szeretetben megerôsítesz.

Úr Isten! ki szent Fiadnak a mi Urunk Jézus Krisztusnak dicsôséges szent nevét híveid szívében szerelmessé és gyönyörûségessé, a gonosz lelkeknek pedig iszonyúvá és rettenetessé tetted; engedd kegyelmesen: hogy valakik Jézus szent nevét ájtatosan tisztelik e földön, vigasztalásidnak édességét megkóstolván ez életben, kimúlásuk után a véghetetlen boldogság örömeire jussanak. Ugyanazon mi Urunk, Jézus Krisztus által. Amen.


Nagybôjti imádságok
Nagybôjti imádságok.

Ime most van a kellemes idô, ime most az üdvösség napjai. Korint, II.6.4

BÔJT KEZDETÉN.

Irgalom Istene! anyaszentegyházad komoly idôszakba vezet át minket, hogy lemondván a világ hiú örömeirôl, magunkba szálljunk, s nagyobb figyelmet fordítsunk lelkünk ügyére, melyrôl a földi érdekek, a világi gondok között annyiszor elfeledkezünk. Hamuval hinti be homlokunkat, emlékeztetvén a halandó embert, hogy por és porrá leszen.

Hallgass meg minket, Úr Isten! mert jótékony a te kegyelmed; határtalan könyörületességed szerint tekints reánk.

Örök mindenható Úr Isten! ki a hamuban és szôrzsákban bánkodó ninivei lakosoknak megkegyelmeztél: engedd kegyelmesen ôket külsôleg úgy követnünk, hogy mi is bocsánatot nyerhessünk. A mi Urunk Jézus Krisztus által. Amen.

Jézus Krisztus által kérünk kegyelmet és bocsánatot, ki a pusztába vonúlván, negyvennapi bôjtölés által készült kínszenvedéséhez és halálához, végbeviendô a váltság nagy munkáját, hogy a kegyelembôl kiesett emberiséget a mennyei Atyával kiengesztelje, s neki az elvesztett mennyei örökséget visszaszerezze. Isteni Megváltó! a bôjti idôszak különösen kínszenvedésed és halálod emlékezetének van szentelve. Emléke ez isteni szeretetednek, de egyszersmind emléke bûneinknek, melyek szenvedésedet és halálodat okozták. Oh ártatlan Bárány! ki magadra vetted a világ bûneit, áraszd ránk kegyelmedet, hogy váltságod isteni jótéteményeirôl méltóképen elmélkedjünk, s kínszenvedésed és halálod érdemét, a mennyire tôlünk telik, megismerjük. Add, hogy követôid legyünk a béketûrésben és mennyei Atyád akaratján való megnyugvásban, melynél fogva engedelmes valál mindhalálig és pedig a kereszthalálig, annyira szeretvén az embereket, hogy még elleneidért és megfeszítôidért is könyörögtél. Te, kiben az Isten irgalma és hosszú várakozása megtestesült; add, hogy váltságáldozatod üdvözítô gyümölcseiben részt vehessek, s értem ontott drága szent véred által megtisztúlva bûneim szennyétôl, isteni szeretetedet oly szeretettel viszonozzam, melynélfogva kész legyek magamat egészen neked áldozni, mint te föláldoztad magadat értünk, méltatlan bûnösökért, hogy bocsánatot, kegyelmet és örök életet nyerhessünk. Oh erôtlenek ereje! tüntesd ki rajtam irgalmad mindenhatóságát. Engedj meghalnom a bûnnek, mint te meghaltál a bûnért, hogy részese lehessek a bûn és halál fölött nyert diadalmadnak, a te szent feltámadásodnak a megdicsôülés boldog hazájában. Amen

A SZENVEDÔ MEGVÁLTÓHOZ.

Szent keresztedhez járúlok, isteni Megváltóm! mint a váltság-áldozat oltárához mint a bölcseség székéhez, melybôl te, mint Atyádnak bölcsesége, kínszenvedésed, kiontott véred, és halálod által leghathatósabban szólsz az én szivemhez, mely hozzád imádva közeledik, hogy elôtted háláját és hódolatát kifejezze.

Megilletôdve emelem föl hozzád szemeimet, s egész valóm megrendül a szörnyû látványra. Te legszebb vagy az emberek fiai között, te dicsôség királya, Isten Fia, Uram, Istenem, te világ váltsága vagy... s ime megostorozva, tövissel koronázva, vérbe borítva, sebekkel rakva, szegekkel átverve, látlak téged a keresztfán függeni, mint az emberek legutolsóját, mint fájdalmak férfiát. Te vagy a legfenségesebb mindenek felett: s mennyire meggyaláztattál. Te vagy a legnemesebb: s mennyire meggyaláztattál. Te vagy a legszépségesebb: és megpökdöstettél. Te vagy a legbölcsebb: és mint esztelen kigúnyoltattál. Te vagy a legengedelmesebb: és mint lázító elitéltettél. Te vagy a mindenható: és megkötöztettél. Te vagy az örök szentség: és a gonosztevôk közé számíttattál. Te vagy az ég és föld királya: és a világ töviskoronával sértette fejedet, csúfságból biborpalástot adott rád, és nádszálat kezedbe. Te vagy a megtestesült szelídség: s veled a legkegyetlenebbûl bántak. Kezedben van az egész mindenség: és te bûnös kezek által verettél. Te vagy a kifogyhatlan jótékonyság: és mindentôl megfosztattál. Te vagy az égi gazdagság: és a világ annyi helyet sem adott hol fejedet lehajthattad volna. Te vagy a szeplôtlen tisztaság: és megmezteleníttettél. Téged imádnak az angyalok: s itt a bûnös emberektôl káromoltattál. Te egy vagy az Atyával: és a gonoszság téged, mint ördöngöst szidalmazott. Te vagy az örök jóság: és úgy bántak veled, mint az emberiség szemetjével. Te vagy az isteni szeretet: és ördögi irígységgel és gyûlölséggel üldöztettél. Te vagy az Atya bölcsesége: és itt szavaidban gáncsoskodtak, Te vagy az örök igazság: és itt megtagadtattál. Te vagy az ártatlanság: és itt halálra itéltettél. Te vagy a gyógyító orvos: és itt megsebesíttettél. Te vagy az Isten Fia: és itt keresztre feszíttettél. Te vagy a halhatatlan Isten: és itt megölettél. Te vagy a mindenek Ura: és itt a hálátlan szolgákért meghaltál. A dicsôség királyának szent fejét itt töviskoronával veszik körül. A minden látó szemek fénye, midôn a nap elsötétedett, a halál homályában megtörik. Az angyalok énekét halló szent fülek itt a zsidók szidalmát, és káromlását kénytelenek hallani. Az Isten igéjét hirdetô kegyes száj itt epével és eczettel itattatik. A lábak, melyeknek zsámolyul csillagzatok szolgálnak, itt szegekkel átverettek. A kezek, melyek az egeket alkották, kifeszítvék a keresztfán. A szív, mely az elesett emberiségért oly szeretettel dobogott, át van szúrva. A vállak, melyek az elveszett juhokat hordozták, a keresztviseléstôl vérzenek. Szóval egész tested, melyet, oh Jézus, üdvösségünkért fölvettél, nem egyéb, mint egy nagy seb... s ez mind... miérettünk.

A bûnök eltörlése, az ördög rabságából való kiszabadulás, sebeink gyógyulása, szeretetünk fölgerjesztése, a béke visszaszerzése, minden jóra való ösztönzés, a mennyország megnyitása... ime ezek mind a te kínszenvedésed eredményei. Ezek által eltörölted a bûnt, és széttépvén adósságlevelünket, a keresztfára függesztetted azt; kiszabadítottál a gonosz lélek hatalmából, s ôt lábaink alá vetetted; meggyógyítottad lelki sebeinket; a mennyei orvos vére kiontatott, s ez nekünk gyógyszerünk lett; szívünket felgyulasztottad isteni szereteted lángjával; szenvedésed kiengesztelt az Istennel, s mind az ideig, mind az örökkévaló békét megszerzetted szíveinknek. A kínpohár, melyet fenékig kiürítettél, fölbuzdít, ösztönöz és erôsít minden jóra. Drága véred által bemenetünk van a szentek szentébe; a te kereszted a paradicsom kulcsa lett nekünk.

A te szenvedésed, oh megfeszített Jézus! követésre és szívbeli szánalomra, csodálatra, szeretetre és hálára int bennünket; a türelem iskolája az, édes vigasztalás a keserûségben, oltalom a bûn ellen, gazdag tárgy töredelemre és buzgó ájtatosságra, biztos eszköz a kétségbeesés ellen, bátorító kezesség a bûnbocsánatra nézve; védelem, ha bántanak; szószólás, ha rágalmaznak; ez gyôzi le a bûningert és kisérteteket, ez töri meg az akarat kevélységét, ez ösztönöz igaz életjobbúlásra, ez a mennyei béke gazdagon áradó forrása, könnyebbség az élet fáradalmaiban, vigasztalás a halál óráján, egyenes út a boldog örökkévalóságra.

Uram Jézusom! add, hogy mindezeket szívemre vegyem, elmémben forgassam, nyelvemen hordozzam, cselekedeteimben gyakoroljam; s így méltó legyek részesûlni kínszenvedésed és halálod üdvözítô gyümölcseiben.

Anyaszentegyházad igéivel kiáltok hozzád Uram Jézus Krisztusom! ki Atyád kebelébôl e földre szállottál az egekbôl, és bûneink bocsánatáért drága véredet ontottad, alázatosan kérünk téged: engedd hallanunk itélet napján jobbod felôl ezen hívást: Jôjjetek Atyámnak áldottai! Te, ki az Atyával és Szentlélekkel egy Istenségben élsz és uralkodol mindörökkön örökké. Amen.

JÉZUS HÉT SZAVAIRÓL.

Jézus! élô Istennek szent Fia! a keresztfán mondott szentséges szavaidat úgy veszem, mint háladatos gyermek végrendeletet tevô kegyes Atyjának utolsó intéseit. Megtestesûlt, és értünk a keresztfán szenvedett örök Ige! tudom, hogy minden szavad igazság, mely az ég és föld elmultával sem fog elmúlni; de most, midôn keserves kínszenvedésed és halálod emlékezetét ünnepli anyaszentegyházad, különösen meghatólag hangzanak fülembe és lelkembe azon igéid, melyeket a keresztfáról, mint az igazságnak véreddel festett szószékérôl, ég és föld hallatára mondottak fájdalomban elepedt ajkaid. Add, hogy azok hatása szívemben állandóan megmaradjon, s érzéseimet és akaratomat mindazon cselekedetek véghezvitelére bírják, mikre e nagy jelentôségû szavak tartalma int. Segíts meg erre kínszenvedésed és halálod által. Amen.

*

Uram Jézus Krisztus! ki a keresztfán függvén, ellenségeidért mennyei Atyádnak könyörögtél, mondván: Atyám bocsáss meg nekik, mert nem tudják mit cselekesznek... írts szívembôl minden ellenséges indulatot, mely a felebaráti szeretet törvényével ellenkezik és keblembôl az emberiség szelíd érzelmét s ezzel együtt a nyugalmat is elûzi. Oltsd ki bennem a bosszúvágy lángjait és minden szikráját, melynek tüze lelkemet égetné meg legfájdalmasabban; adjad, hogy én is minden ellenségemnek és roszakarómnak teljes szívembôl megbocsássak, érettök imádkozzam, és velök jót tehessek. Amen.

Mi Atyánk stb. Üdvözlégy stb.

Uram Jézus Krisztus! ki a megtért latornak üdvösséget igértél, mondván: Ma velem leszesz a paradicsomban... adj szívemnek igaz töredelmet, szemeimnek bánkódó könyhullatást, hogy én, ki a keresztség által visszanyert ártatlanságot elvesztettem, de lelkemnek boldogság után epedô vágyánál fogva, szeretnék veled lenni a paradicsomban, egész életem vétkeit igazán megsirassam, szívembôl megbánjam, jobbulásomat erôsen fogadjam és megtartsam, föloldozásért az általad rendelt kegyelemszerhez alázatosan járúljak, s eleget tenni törekedjem, míg a kegyelem ideje tart, nem halasztva a megtérést bizonytalan végórámra; hogy így halálomkor ezen vígasztaló hívásodra én is méltó lehessek. Amen.

Mi Atyánk stb. Üdvözlégy stb.

Uram Jézus Krisztus! ki Jánost szûz Anyádnak ajánlottad, mondván: Asszony! ime a te fiad... és Szûz Anyádat Jánosnak: Ime a te anyád!... add, hogy a gondjaimra bizottakról én is oh szeretettel gondoskodjam, s a vérség kötelét, melyet te példáddal és drága véreddel megszenteltél, szeretetlenség által soha szét ne szaggassam. Add a te fájdalmas szûz Anyádat nekem is anyámúl, hogy hozzája oly igaz tisztelettel és szeretettel viseltessem, mint te viseltettél végórádig; az ô hív pártfogása vezessen mindenkor szent keresztedhez, és tartson meg híveid között mindhalálig; engedd tapasztalnom nálad érettem esedezô hathatós szószólását egész életemben, de különösen halálom óráján. Amen.

Mi Atyánk stb. Üdvözlégy stb.

Uram Jézus Krisztus! ki elhagyatottságodban mennyei Atyádhoz kiáltottál, mondván: Én Istenem! Istenem! miért hagytál el engem?... add, hogy minden szükségemben és inségemben én is mennyei Atyádhoz folyamodjam, kinek isteni gondviselése fenntart, kinek jóságos irgalma ereszti rám gyakorta a szenvedést és csapásokat, hogy a világ múlandó hiúságaitól elvonjon; vagy itt büntet vétkeimért, hogy a síron túl örökre üdvözítsen; elhagyatni enged az emberektôl és minden földi vigasztalástól, hogy annál szorosabban vonjon magához, s éreztesse velem közelléte vigasztalását, melyhez oly ritkán folyamodom. Ha egész világ elhagy is, csak te ne hagyj el én Istenem! csak te légy velem, én Jézusom! Amen.

Mi Atyánk stb. Üdvözlégy stb.

Uram Jézus Krisztus! ki a keresztfán iszonyú kínaid közt elepedve enyhülésért sohajtottál, mondván: Szomjuhozom!... add, hogy én is szünet nélkül a te szeretetedet és malasztodat, mint üdvözülésem kútfejét, oly epedve szomjúhozzam, mint te szomjúhoztad az emberek üdvösségét. -- Ôrizz meg minden bûntôl, mely által csak úgy keserítenélek, mint hálátlan kínzóid, kik eczettel és epével itattak szomjúságodban. És ha az élet különféle viszontagságaiban elfáradva, a szenvedések által lesújtva, én is enyhületért szomjúhoznám: az embertelen világ pedig enyhítés helyett eczettel és epével keserítene... add, hogy te éretted ezt is oly nyugodtan tûrjem, mint a mily béketûréssel te fogadtad el a szomjúságnál kínzóbb keserû italt: Keserítsenek itt bár az emberek, csak vigasztalásod édességét ne vond meg epedô szívemtôl. Amen.

Mi Atyánk stb. Üdvözlégy stb.

Uram Jézus Krisztus! ki végperczeid közeledését érezvén, fölkiáltottál: Atyám! a te kezeidbe ajánlom lelkemet... ajánld föl mennyei Atyádnak az én lelkemet is, melyet szent véred és halálod drága árán megváltottál. Add, hogy szíverôsítô példádat követve, az élet minden küzdelmeiben mennyei Atyádnak ajánljam lelkemet; fôkép pedig, midôn elközelget azon óra, melyben az élet hiú reményei elenyésznek, az emberek vigasztalása és segítsége meg nem menthet, a világot rideg valójában tünteti föl a halálküzdelem, a lélek elválni készül a testtôl, a sír kitárja felém sötét kebelét, s azontúl a mindentudó igaz Bíró itélôszéke elé kell állanom... Oh Jézusom! add, hogy ekkor mennyei Atyád kezébe ajánlván lelkemet, reményem legyen, hogy azt föl fogja venni az örök dicsôségbe. Amen.

Mi Atyánk stb. Üdvözlégy stb.

Uram Jézus Krisztus! ki a váltság nagy munkáját bevégezvén, végsôt sóhajtottál, mondván: Beteljesedett! add, hogy isteni törvényedet malasztod szentségével mindenben oly készséggel teljesítsem, mint teljesítetted mennyei Atyád akaratát mindhalálig. Te szent véreddel és haláloddal pecsételted meg égbôl hozott tanításod igazságát, add, hogy ahhoz rendíthetlen hûséggel ragaszkodjam, csak úgy az élet örömeiben, mint a lesujtó viszontagságokban; add, hogy isteni törvényednek nemcsak betûjét, hanem fôképen szellemét híven teljesítvén, s az Istent és embereket, mint te, oly igazán szeretvén, kínszenvedésed és halálod érdemeiben méltó legyek részesûlni; segíts meg, hogy ez által üdvözítô igéreted rajtam beteljesedvén, én is az a megtért szerencsés bûnös lehessek, ki felett öröm van az Isten angyalai elôtt. Oh Jézusom! te vagy a kezdet és vég... add, hogy üdvözülésemnek általad elkezdett munkája általad bevégeztetvén, halálom óráján azon megnyugvással adjam ki lelkemet: hogy rajtam szent akaratod beteljesedett. Amen.

Mi Atyánk stb. Üdvözlégy stb.

Litánia

KRISZTUS KÍNSZENVEDÉSÉRÔL.

Uram! irgalmazz nekünk!

Krisztus kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz minekünk.

Megváltó Fiú Isten!

Irgalmazz minekünk.

Szentlélek Úr Isten!

Irgalmazz minekünk.

Szentháromság egy Isten!

Irgalmazz minekünk.

Jézus! ki érettük harmincz ezüst pénzen eladattál.

Irgalmazz minekünk.

Jézus! ki érettünk vérrel verítékeztél.

Irgalmazz minekünk.

Jézus! ki Júdas csók-jele által megfogattál.

Irgalmazz minekünk.

Jézus! ki mint gonosztevô megkötöztettél.

Irgalmazz minekünk.

Jézus, ki Annás fôpap elôtt arczúl verettél.

Irgalmazz minekünk.

Jézus! ki Pétertôl háromszor megtagadtattál.

Irgalmazz minekünk.

Jézus! ki Pilátus elôtt hamisan vádoltattál.

Irgalmazz minekünk.

Jézus! ki fehér ruhában Herodestôl megcsúfoltattál.

Irgalmazz minekünk.

Jézus! ki érettünk megostoroztattál.

Irgalmazz minekünk.

Jézus! ki érettünk Barabásnál alább becsültettél.

Irgalmazz minekünk.

Jézus! ki a zsidóktól keresztre kérettél.

Irgalmazz minekünk.

Jézus! ki kereszthalálra itéltettél.

Irgalmazz minekünk.

Jézus! ki érettünk a kereszt vitelével terheltettél.

Irgalmazz minekünk.

Jézus! ki érettünk a keresztfához szegeztettél.

Irgalmazz minekünk.

Jézus! ki érettünk a latrok között megfeszíttettél.

Irgalmazz minekünk.

Jézus! ki a gonosz latroktól káromoltattál.

Irgalmazz minekünk.

Jézus! ki érettünk eczettel és epével itattál.

Irgalmazz minekünk.

Jézus! ki érettünk a keresztfán nagy kínokban meghaltál.

Irgalmazz minekünk.

Jézus! ki érettünk lándzsával átverettél.

Irgalmazz minekünk.

Isten! Irgalmazz nekünk.

Jézus! kegyelmezz nekünk.

Isten! Irgalmazz nekünk.

Jézus hallgass meg minket.

Minden gonosztól.

Ments meg minket Jézus.

Minden bûntôl.

Ments meg minket Jézus.

Döghaláltól, éhségtôl és hadaktól.

Ments meg minket Jézus.

A te keserves, kínszenvedésed és halálod által.

Ments meg minket Jézus.

A te hét szavad által, melyeket a keresztfán mondottál.

Ments meg minket Jézus.

A te vérrel csepegô öt szent sebed által.

Ments meg minket Jézus.

A te szûz szent Anyád fájdalmai által.

Ments meg minket Jézus.

Mi bûnösök!

Kérünk Jézus, hallgass meg minket.

Hogy a te szenvedésednek és halálodnak emlékezetét a mi szíveinkben megtartani méltóztassál.

Kérünk Jézus, hallgass meg minket.

Hogy minket és minden keresztény híveket a te kegyelmedben megtartani méltóztassál.

Kérünk Jézus, hallgass meg minket.

Hogy nekünk igaz bûnbánatot, és üdvösséges kimulást engedni méltóztassál.

Kérünk Jézus, hallgass meg minket.

Hogy minden megholt hívek lelkeinek; örök nyugodalmat adni méltóztassál.

Kérünk Jézus, hallgass meg minket.

Isten Báránya! ki elveszed a világ bûneit.

Jézus! kegyelmezz minekünk.

Isten Báránya! ki elveszed a világ bûneit.

Jézus! hallgass meg minket.

Isten Báránya! ki elveszed a világ bûneit.

Jézus! irgalmazz minekünk.

Krisztus! hallgass minket.

Krisztus! kegyelmezz minekünk.

Uram! irgalmazz nekünk.

Mi Atyánk stb. Üdvözlégy stb.

Imádunk téged, Krisztus! és áldunk téged.

Mert a te szent kereszted által megváltottad a világot.

KRISZTUS KÍNSZENVEDÉSÉRÔL.

Örök mindenható Isten! engedd az Úr kínszenvedésének szentséges titkait úgy tisztelnünk, hogy bûnbocsánatot nyerni méltók legyünk. Ugyanazon mi Urunk Jézus Krisztus által. Amen.

KRISZTUS KERESZTJÉRÔL.

Úr Isten! ki egyszülött Fiadnak drága vérével akarád az életadó keresztnek zászlóját megszentelni; engedd kérünk: hogy a kik a szent keresztet tisztelve, örvendenek, a te oltalmadat mindenütt érezhessék. --- Ugyanazon mi Urunk Jézus Krisztus által. Amen.

KRISZTUS TÖVISKORONÁJÁRÓL.

Engedd, kérünk, mindenható Úr Isten! hogy kik a mi Urunk Jézus Krisztus kínszenvedésének emlékezetére, az ô töviskoronáját tiszteljük a földön, tôle dicsôséggel és tisztességgel megkoronáztatni méltók legyünk az egekben. Ugyanazon mi Urunk Jézus Krisztus által. Amen.

KRISZTUS LÁNDZSÁJÁRÓL ÉS SZEGEIRÔL.

Úr Isten! ki fölvevén a gyarló emberi testet, szegekkel megfeszíttetni, és oldaladon átveretni akartál! engedd kegyelmesen, hogy a kik ugyanazon szegeknek és lándzsának emlékét szenteljük a földön, gyôzedelmed dicsôséges diadalának örvendhessünk az egekben. Ki élsz és uralkodol mindörökkön örökké. Amen.

KRISZTUS ÖT SEBÉRÔL.

Úr Isten! ki egyszülött Fiad kínszenvedésével és öt szent sebének vére hullásával a bûn által megromlott emberi természetet helyre állítottad; adjad kérünk: hogy kik az általa fölvett sebeket tiszteljük a földön, az ô drága vére hullásának gyümölcsét elnyerni méltók legyünk az egekben. Ugyanazon mi Urunk Jézus Krisztus által. Amen.

KRISZTUS DRÁGA VÉRÉRÔL.

Örök mindenható Úr Isten! ki egyszülött Fiadat rendelvén világ Megváltójának, az ô drága vérével akartál megengeszteltetni; adjad kegyelmesen, üdvösségünk drága árát ünnepélyesen úgy tisztelnünk: hogy erejével az élet minden balesetei ellen megoltalmaztassunk e földön, s annak örök gyümölcseit élvezhessük az egekben. Ugyanazon mi Urunk Jézus Krisztus által. Amen.

KRISZTUS SZENT HALÁLÁRÓL.

Tekints, Uram! kérünk, a te népedre, melyért szent Fiad, a mi Urunk Jézus Krisztus nem kételkedett az üldözôk kezeibe adatni, s a kereszt kínos halálát szenvedni. Ki teveled és a Szentlélekkel egyetemben él és uralkodik mindörökön örökké. Amen.


Virág-vasárnapon
Virág-vasárnapon.

Ime fölmegyünk Jeruzsálembe, és beteljesednek, mik a próféták által megirattak az ember Fiáról. Lukács, 18,31.

Hosanna Dávid Fiának! Áldott, ki az Úr nevében jô! Oh Izrael Királya! Hosanna a magasságban!

Úr Isten! a kit tisztelni és szeretni -- igazság, sokasítsd bennünk a te kimondhatlan malasztod ajándékait; és a ki szent Fiad halála által eszközléd, hogy reméljük is a mit hiszünk: az ô föltámadása által segíts oda jutni, a hová törekszünk. Ki teveled és a Szentlélekkel egyetemben él és uralkodik mindörökkön örökké. Amen.

Úr Isten! ki végzésed csodálatos rende szerint, érzéketlen dolgok által is akartad jelenteni üdvösségünk megszerzését; adjad, kérünk, hogy híveid ájtatos szíveikben megértsék annak titkos értelmét, mit a sokaság mai napon, mennyei világosság által ihlettetvén, cselekedett: midôn a megváltó elé menvén, pálma-, és olajfa-ágakat terített lépései alá. A pálma-ágak tehát a halál fejedelme fölötti közeledô diadalt jelentik; az olajfa sarjadékok pedig mintegy kiáltva kiáltják, hogy lelki kenetésünk már megérkezett. Megértette ugyanis már akkor azon emberek boldog sokasága, hogy megváltónk könyörülvén az emberi nem nyomoruságain, az egész világ életeért a halál fejedelmével harczolni, és halála által rajta gyôzedelmeskedni fog. Azért engedelmeskedvén, olyanokat cselekedett, mik ô benne mind a gyôzelem diadalát, mind az irgalom bôségét jelentenék. Mi is teljes hittel hívén, hogy ezek így és ez értelemben történtek, alázatosan kérünk téged, örök, mindenható, szent Atya Úr Isten! ugyanazon mi Urunk Jézus Krisztus! által: hogy ô benne s ô általa, kinek tagjaivá rendeltél minket, a halál országa felett gyôzedelmeskedvén, az ô dicsôséges föltámadásának is részesei lehessünk. Ki teveled és a Szentlélekkel egyetemben él és uralkodik mindörökkön örökké. Amen.

Emberek Megváltója! örökkévalóság áldott Királya! imádva ünnepeljük fényes diadalmadat, melyet kereszted által véghezvittél. Diadalmaskodjál az által, oh Isten! diadalmaskodjál különösen anyaszentegyházadban, a valódi Jeruzsalemben; szent halálod ereje által, írtsd ki belôle mindazt, mi országoddal ellenkezik. Diadalmaskodjál és uralkodjál a fejedelmekben és népekben, a pásztorokban és nyájakban, a gazdagokban és szegényekben. Diadalmaskodjál szíveink felett, hogy tanításodnak engedelmeskedve s tégedet híven követve, készüljünk második eljöveteledre, midôn mint élôk és holtak Birája, nagy hatalommal és dicsôséggel fogsz megjelenni: hogy akkor eléd azon diadal pálmájával mehessünk, melyet a bûn és halál felett nyertünk, s te minket bevezess az örök békesség országába, a mennyei Jeruzsalembe, melynek elzárt ajtait a te szent kereszted nyitotta fel. Segíts meg erre, ég és föld diadalmas Királya! Amen.


Nagycsütörtökön
Nagycsütörtökön.

Példát adtam nektek, hogy a mint én cselekedtem veletek, ti is úgy cselekedjetek. János 13.15.

Oh Jézus! Isteni Megváltóm! te mind végig szeretted híveidet, s az utolsó vacsorán szent testedet és véredet adtad nekik eledelül. És hogy az általad égbôl hozott kegyelemnek egész teljessége világ végezetéig megmaradjon híveid között, a szeretet örök emlékét szerzetted az Oltáriszentségben, hogy ott elrejtett szent tested és véred áldásaiban mindnyájan részesüljünk. Hála neked, Uram! e kimondhatlan jótéteményedért, melyet az új szövetség nagy áldozatában adtál az emberiségnek. Add, hogy valahányszor ez megújíttatik a te emlékezetedre, üdvözítô halálodról mindenkor imádó hálaadással megemlékezzünk. Engedj mindenkor méltó készülettel járúlnunk szent tested és véred vételéhez. Vizsgáljuk meg magunkat gondosan, és úgy együnk e kenyérbôl és igyunk e pohárból; ah, mert jól tudjuk, hogy a ki méltatlanúl eszik és iszik: vétkezik a te szent tested és véred ellen, itéletet eszik és iszik magának, nem különböztetvén meg az Úr testét. Azért van közöttünk sok beteg és gyenge, és sok alvó. Oh Jézus! halhatatlanságnak orvossága! gyógyíts meg minket. Oh Jézus! erôtlenek gyámola! erôsíts meg minket. Oh Jézus! halottak föltámasztója! a bûn álmából ébreszsz föl minket. Amen.

Ô tegye kedvessé elôtted, örök mindenható Atya Úr Isten! ez áldozatot, ki az ô emlékezetére a mai meghagyás által tanítványainak azt tenni parancsolta... a te szent Fiad, a mi Urunk Jézus Krisztus. Amen.

Megerôsödvén az éltetô táplálék által, kérünk téged, Urunk Istenünk! hogy a mit halandóságunk idejében ünnepelünk, halhatatlanságod ajándékából megnyerjük. A mi Urunk Jézus Krisztus által. Amen.

OLTÁR-FOSZTÁSKOR.

Uram Jézus Krisztusom! szent oltáraid lefosztása ama jövendölést juttatja eszembe, mely terajtad teljesedett, midôn kínzóid elosztották magok között ruháidat, és öltönyödre sorsot vetettek. Add, hogy a fájdalmas elérzékenyülés, melyet bennem elhagyottságod ébreszt, töredelmes bûnbánatra indítsa szívemet azon vétkeim miatt, melyek által könnyelmûen elfeledkezve rólad, ruháidtól, az irgalom cselekedeteitôl megfosztatni hagytalak: holott inkább arra kellett volna törekednem, hogy befödözzelek. Add, hogy érted kész legyek mindent föláldozni, mindent szenvedni: és ha arra kellene jutnom, hogy irígyeim mindenemet eloszszák egymás között, és utolsó ruhámra is sorsot vessenek: add ezt is békével szenvednem teéretted, ki értem annyit szenvedtél. Ha minden elhagy is, csak te ne hagyj el, oh Jézusom! ha mindentôl megfosztanak is, csak a bûn tôled meg ne foszszon, csak te ne foszsz meg kegyelmedtôl, ki életem, reményem és mindenem vagy. Amen.

LÁB-MOSÁSKOR.

Új parancsot adtak nektek, hogy szeressétek egymást, a mint én szeretlek titeket, úgymond az Úr.

A hol a szeretet, ott van az Isten.

Krisztus szeretete gyûjtött egybe minket.

Örüljünk és örvendezzünk benne.

Féljük és szeressük az élô Istent, és egymást ôszinte szívvel kedveljük.

Szünjék meg az egyenetlenség és versengés. Legyen közöttünk Krisztus, a mi Istenünk.

Fogadd el kérünk, Uram! szolgálatunk tartozását; és minthogy te tanítványid lábait megmosni méltóztattál, ne vesd meg kezeidnek e cselekvényét, melyet szolgáid által megtartatni parancsoltál: hogy valamint itt a külsô szenny lemosatik, úgy te bensôleg vétkeink szennyjét mosd le mindnyájunkban. Mit te méltóztassál velünk megcselekedni, ki élsz és uralkodol mindörökkön örökké. Amen.


Nagypénteken
Nagypénteken.

Krisztus szenvedett érettünk, nektek példát hagyván, hogy az ô nyomdokait kövessétek. Péter. I. 2.21.

Mély megindulással és buzgó ájtatossággal szenteld meg, oh lelkem, e nagy napot, mint ünnepélyes emléknapját Jézus Krisztus váltságáldozatának, mely által az ég a földdel kiengeszteltetett, Isten az emberrel kibékíttetett, az Isten Báránya keserves kínszenvedése és halála által elvevé a világ bûneit.

Istenem és Üdvözítôm! a porba borúlva imádlak téged megfoghatlan nagy szeretetedért, melylyel üdvösségemet oly fáradhatlanúl kerested és eszközlötted. Hálát adok neked minden szenvedésedért, drága véred hullásaért, a testi és lelki nagy kínokért s a legkínosabb halálért, mely által váltságunkat véghez vitted. Áraszd, rám, oh Jézus! a te keserves kínszenvedésed és halálod érdemét; segíts meg, hogy ezt magamon foganatosítva, elérhessem a czélt, melyért életedet föláldoztad. Add, hogy igaz élô hittel imádjalak, önts belém irántad égô szeretetet, és benned teljesen megnyugvó bizodalmat. Adj nekem bûnbocsánatot, állandó szívnyugalmat, irántad hódoló engedelmességet, neked tetszô életet, veled és Atyáddal boldog egyességet. Add, hogy mindenkor ezen érzéssel, ily szándékkal elmélkedjem a te keserves kínszenvedésedrôl és halálodról, oh Jézusom! én üdvözítôm! én Istenem és mindenem! -- Leborulok szent kereszted elôtt, mint véres oltára elôtt a legnagyobb önfeláldozó szeretetnek, melyet te, oh Jézusom! az egész emberiségre kiterjesztettél. Ezen isteni szeretettôl áthatva, kiterjesztem én is szeretô könyörgésemet az egész emberiségre, anyaszentegyházad példáját követve, mely senkit sem zár ki anyai szeretetébôl, ki arra magát méltóvá akarja tenni, s ma különösen könyörög az emberiség minden rendeért.

Legelôször is anyaszentegyházadért könyörgök, oh istenem! adj neki békét, egyességet és védelmet az egész föld kerekségén, ôrizd meg irgalmasságod mûvét, hogy az egész világon elterjedt anyaszentegyházad állhatatos hittel maradjon a te szent neved vallásában.

Tartsd meg anyaszentegyházad látható fejét erôben, egészségben az Isten népének igazgatására, hogy ez hitének érdemében növekedjék. Te, kinek lelke által az anyaszentegyház egész testülete megszenteltetik és kormányoztatik, add, hogy malasztod segedelme által minden renden levôk neked híven szolgáljanak.

Mindenható Isten! kinek kezében vannak a hatalmasságok és minden országok jogai, tekints kegyelmesen világi elôljáróinkra és országunkra, áraszd rá mindennemû áldásodat, hogy igazságban és szeretetben bôvelkedjék.

Nyisd meg az igazságért epedôk szíveit, nyisd meg nekik irgalmasságod kapuját, hogy általad, ki egyházadat mindig új meg új magzatokkal szaporítod, újakká születvén a keresztség kútforrásában, a te fogadott fiaid számába fölvétessenek.

Könyörgünk, Uram! tisztítsd meg a világot minden tévelygéstôl, távoztasd el a betegségeket, ûzd el az éhséget, oldozd fel a bilincseket; adj az utazóknak szerencsés visszaérkezést, a betegeknek gyógyulást, a hajósoknak biztos révpartot. Jussanak el hozzád, oh kesergôk vigasztalása és fáradozók erôssége! bármely viszontagságban könyörgôk esedezései, hogy minden szükségökben érezvén irgalmasságodat, örvendezhessenek.

Oh Isten! ki azt akarod, hogy mindenki üdvözüljön, és senki el ne veszszen, tekints a gonosz lélek álnoksága által megcsalatott lelkekre, szüntesd meg a szakadásokat, hogy a tévelygôk szívei kijózanulván, igazságod egységére visszatérjenek. Vedd le a homály leplét azok szemeirôl is, kik szent Fiadat megismerni nem akarták, hogy megismervén benne az igaz világosságot, sötétségökbôl kiemelkedjenek. Szabadítsd meg azokat is, kik még a bálványozás éjjelében, a halál árnyékában ülnek; vedd fel ôket anyaszentegyházadba, a te szent neved dicséretére. A mi Urunk Jézus Krisztus által.

A kereszt leleplezésekor.

Leborulok a te szent kereszted elôtt, oh Jézusom! s mély megilletôdéssel kiáltom:

Ime a kereszt fája! melyen a világ váltsága függött ... Imádlak téged, oh Jézusom! ki a váltság nagy munkáját véghez vitted; s elérzékenyülve zengem:

Szent keresztfa! fák királya!

Nemes tôbôl származott,

Nincs fa erdôn, melynek ága

Ily gyümölcsöket hozott.

Oh a szent fa! oh mi drága

Édes terhet hordozott.

Szent kereszt! ily áldozatra

Méltó csak magad valál!

Benned a föld a bûn árja

Közt mentô bárkát talál;

Melyet, a szent vérbe mártva,

Át nem járhat a halál.

Mondjunk a szent Háromságnak

Háladást magasztalót.

Az Atyával és Fiúval

Áldjuk a Vigasztalót.

Áldva áldjuk mind a hármat,

Mint egy szent örök Valót.

*

AZ ÚR KOPORSÓJÁNÁL.

Isteni Megváltóm! e szent emlék mély imádásra és hálára ébreszti lelkemet, eszembe juttatván ama szent sírt, melynek üregébe a váltság oltáráról levett holttested letétetett. Látom, lelkem szemeivel halvány ajkaidat, bezárt szemeidet és szentséges öt mély sebedet összeroncsolt testeden. Értem volt elsô sírásod a jászol-bölcsôben, értem végsóhajtásod a keresztfán, értem tétettél le a sírboltba nyugalomra. Értünk és a mi üdvözítésünkért feszíttettél és haltál meg a keresztfán; értünk és a mi váltságunkért temettettél el; mindenben az én isteni Üdvözítôm vagy. Harmadnapos síri nyugalmadban is hitemnek, szeretetemnek és imádásomnak tárgya vagy, oh Jézusom!

Utolsó csöppig kiürítetted a keserû poharat, végét érte szenvedésed azon utolsó kínnal, mely lelkedet elválasztotta testedtôl. Legmélyebb megaláztatásoddal kezdôdik a váltság; alig hangzott el az utolsó káromlás ellened halálod óráján: ime meghallgat téged mennyei Atyád; ô szól, és az egész természet elismeri benned az Istent és Megváltót. Az ég és föld meghajol elôtted Golgota bérczén, s bizonyságot tévén, hirdeti: Ez valóban Isten fia volt! A nap elsötétedik, a kôsziklák megrepednek, a sírokból halottak kelnek ki, hirdetvén: Ez valóban Isten fia volt! Én is leborúlok sírod elôtt, s erôs hittel az élô Isten Fiának vallak imádlak tégedet, oh Jézusom!

Halálod után szentséges lelked a kiengesztelt földrôl az alvilágba ment, hogy az ott váró jámbor lelkeknek is megvigye a váltság örömhirét. Oh mily öröm, mily boldogság a jámborokra nézve a te megjelenésed, oh Jézusom! ôk látnak téged, s általad megnyitva látják a mennyországnak rég elzárt kapuit, s így meghajolnak elôtted azok térdei is, kik a föld alatt vannak. Szentséges lelked vigasztalást és enyhületet visz a bûneik maradványaiért a tisztító helyen szenvedô lelkeknek is; fogságukban ôk is meghallják váltság örömhirét, hogy a bánatkönyek a te kereszthalálodban megszenteltetnek és kedvesen fogadtatnak; s a megengesztelt mennyei Atyát egykoron ôk is színrôl színre láthatják.

Oh Jézusom! kérlek azon nagy szeretetre, melylyel testedtôl elvált szentséges lelked a rád várakozó lelkekhez alászállott; hogyha majd az én lelkem is, elválva testétôl, átlép az örökkévalóság határaiba, add hogy elsô megjelenése elôtted, birája elôtt, kegyelmet találjon; s láthassa megváltója elsô tekintetébôl, hogy isteni szeretete ôrája nézve nem volt hasztalan. És ha a gyarlóság csekélyebb hibái miatt lelkem azonnal nem léphetne az üdvösség boldog országába: add, hogy legalább a tisztitó helyen szenvedô jámborokkal várhassa mielôbbi vigasztalásodat, s méltó legyen tôled hallani: Ismerlek téged, nem vetlek el örökre szemeim elôl; még egy kis idô... és színem elôtt fogsz állani mindörökké. -- És midôn holttestem halványan, a tiédhez hasonlólag leplekbe borítva fog feküdni a koporsóban, add, hogy e fölött is azon szent béke és nyugalom lengjen, mely a te sírod körül lengedezett. Egész életedben föladatod, eledeled volt, mennyei Atyád akaratját teljesíteni; halálod óráján is az ô kezeibe ajánlottad lelkedet: s ô a kín- és gyalázatteljes halál után is dicsôvé tette sírodat, mint profétája által megjövendöltette. Add, oh Jézusom! hogy én is életem föladatául tûzzem ki, mennyei Atyád akaratját teljesíteni; s halálom óráján az ô kezeibe ajánlva lelkemet, a te szent nevedben szálljak le síromba, hol poraim boldog reményben válják a föltámadás dicsô hajnalát. Add meg ezt, világ megváltója, üdvözítô Jézus Krisztusom! a te kínszenvedésed és halálod végtelen érdeme által. Amen

Befejezésül mondandó öt Mi Atyánk stb., öt Üdvözlégy stb. s egy Hiszek egy stb.


Nagyszombaton
Nagyszombaton.

FÖLTÁMADÁSRA.

Ébredj föl... Miért aluszol el. Uram! Ébredj föl és ne vess el minket örökre. Miért fordítod el arczodat! El fogod-e feledni nyomorúságunkat?

CXXXVIII. ZSOLTÁR.

Istenem! te megvizsgáltál,

És jól ismersz engemet;

Jól tudod, hová visz útam,

Látod keltem- s fektemet.

Még nyelvemre sem jön a szó,

Már elôtted tudva van,

És minden részrôl bezárva

Tart kezed minduntalan.

E tudásod meghaladja

Elmémet, s csodálkozom:

Hova menjek, merre fussak

Színed elôl? nem tudom.

Hogyha fölhatok az égbe,

Ott talállak tégedet;

Ha leszállnék a pokolba,

Látnám jelenlétedet.

És ha messze tengeren túl

Szállnék hajnal-szárnyakon:

Oda is jobbod visz engem,

S az tart fenn mindenkoron.

És ha mondom: a sötétség

Tôled elföd engemet...

Nem föd el... mert a sötét éj

Fényes napvilág neked.

Áldalak, mert bámulandó

Mind a mit kezed mível:

Alkotóm vagy, -- már anyámnak

Te rejtél méhében el.

Láttad testem mint szövôdött,

Irva könyvedben vala

Éltem minden napja, melynek

Messze volt még hajnala.

Oh mi végtelen felôled

Eszméimnek serege!

Megszámlálnám, ámde több az

Mint a tenger fövénye.

Hogyha az elmélkedésben

Már végkép elfáradok, --

És elalszom; -- felébredvén,

Mégis csak veled vagyok.

Oh! bár messze távoznának

Mindazok, kik ellened

Gôgösen szólnak, halmozván

A vétkekre vétkeket.

Nem tartok többé azokkal,

Kik téged káromlanak;

Egyedûl neved' dicsérje

Itt minden szív és ajak.

És azért, Uram! figyelj rám,

Ki jól ismersz engemet,

S szent törvényed régi útján

Vezesd minden léptemet.

Föltámadtam...

És mégis veled vagyok. Alleluja. Rám tevéd a te kezedet. Alleluja. Csodálatos lett tudományod. Alleluja.

Békesség nektek: én vagyok! Alleluja.

Tehát ne féljetek. Alleluja.

Feltámadt Krisztus e napon!

Alleluja! hála legyen az Istennek!

Hogy az ember vígadozzon.

Alleluja! hála legyen az Istennek!

REGINA COELI.

Mennynek Királyné Asszonya stb.

(Lásd a bold. szûz Mária négy karéneke között.)

BEFEJEZÉSÜL.

Áldjuk az Atyát a Fiúval és Szentlélekkel. Alleluja.

Dicsérjük és magasztaljuk ôt mindörökké. Alleluja.

Könyörögjünk. Úr Isten! kinek irgalmassága megszámlálhatlan és jóságának kincse véghetetlen; hálákat adunk szent Fölségednek minden ajándékodért, kegyességed elôtt szüntelen esdekelvén: hogy ki a hozzád folyamodók könyörgését meghallgatod, ôket soha el nem hagyván az örökké tartó jutalmakra elrendeljed. A mi Urunk Jézus Krisztus által. Amen.


Húsvét vasárnapján
Húsvét vasárnapján.

A megfeszített názáreti Jézust keresitek?... Föltámadott. Márk, 16,6.

Alleluja! Ez a nap, melyet az Úr szerzett nekünk, örvendezzünk azon és vigadjunk. Alleluja! hála legyen az Istennek: hogy a legnagyobb gyôzelem ünnepét megérnünk engedte.

Uram Jézusom! a te megdicsôült sírodnál, melybôl föltámadtál, diadalmi fényben ragyog a gyôzedelmes ártatlanság. A gyalázat, melylyel az emberi gonoszság elhalmozott, megszégyenûlve elnémúlt. Az iszonyú kínzás, a mély sebek fényes diadaljelekké lettek. Az áldozat-bárány, ki száját meg nem nyitotta, midôn gyilkosaitól halálra vitetett: most mint Isten ártatlan Báránya, elvevén a világ bûneit, dicsôséges diadalt ül. Alleluja! hála neked, Jézusomban föltámadott ártatlanság! te biztos védelme az itt üldözött ártatlanságnak, mely benned kezességet és reményt nyert, hogy bármi viszontagságok és üldözések utan végre is gyôznie kell.

Dicsôséges föltámadásod, oh Jézusom! legfényesebb igazolása tenmagadnak és rendeltetésednek. Imádva ismerem el, hogy az vagy, minek a próféták hirdettek, mire az emberiségnek szüksége volt, minek magadat mondottad, minek tanításod, csodatételeid és egész életed hirdetett: az élô Isten Fia vagy, az emberek csalhatlan tanítója, az emberiség irgalmas Üdvözítôje vagy, oh Jézusom! Mély alázattal, csodálva és hálatelt kebellel borúlok le Istenséged elôtt; benned helyezem minden reményemet, tôled várok vigasztalást, tôled kérem mindazt, mi lelkem megmentésére és üdvözítésére szükséges.

Mennyei Atyád elfogadta a nagy áldozatot, melyet a keresztfán drága véredet ontva és lelkedet kiadva, bemutattál engesztelésûl az elesett emberi nem bûneiért. Széttörve a halál bilincseit, melyek sírodban tartottak, mint az új szövetség isteni közbenjáróját tûntet fel dicsô feltámadásod. A mit vérrel festett keresztfád mit a halálodkor elsötétedett nap, a megrepedt kôsziklák, az egész megrendûlt természet hirdetett... diadalmasan hirdeti most a sirodból kisugárzó gyôzedelmi fény, föltámadásod dicsô hajnala: hogy te, oh Istenember! a váltság nagy munkáját végbevitted, az eget a földdel, az emberiséget az Istenséggel megbékéltetted, s nekünk, kik már-már elveszendôk valánk, bocsánatot, kegyelmet szerzettél. Vétkeim bilincseit sírodnál levetve, örömmel és megvigasztalódva tekintek föl mennyei Atyámhoz, kinek kegyelmét számomra visszanyerted, s kinél a bûnöm által elvesztett örökséget visszaszerzetted.

Alleluja! örömmel és hálával üdvözöllek téged, oh Jézusom! kinek föltámadásában a szent igazság fényes diadalát üli az erôszakoskodó gonoszság fölött. A bûnös hatalom szentségtelen lábbal tiporta le benned az isteni jogot; az igazság ellen tusakodó bûnösök keresztre feszítették az igazságot, azt hivén, hogy midôn szentséges ajkaid végsôt sóhajtva, elhidegûltek, az igazság is elnémult. Követ hengerítettek sírodra, bepecséltették azt, balgatagúl hivén, hogy veled az igazságot is eltemették. De ime a sírból, mennyei fénynyel körülvéve diadalmasan kilép az eltiport igazság; megnyitja erôszakkal bezárt ajkait... és szózata szerte hangzik egész világon, vigasztalva, és bátorítva mindnyájunkat: hogy ha itt a földön gyakran elnémíttatni s eltiportatni látjuk az igazságot gonoszság által... el ne csüggedjünk, hanem az igazság mellett harczolva küzdjünk mindhalálig, benned bízva, oh Jézus! kiben az igazság föltámadott, ki igazság vagy... jól tudván, hogy az igazság megszabadít minket.

Az élet üli diadalünnepét a halál fölött, oh Jézusom; a te szent feltámadásodban. Mennyei Atyád akaratának engedelmeskedve, az emberi nem váltságáért te is alávetetted magadat ama zordon hatalomnak, mely minden élôt elragad; de téged nem tarthatott meg bilincsein. Meghaltál  a keresztfán, csendesen nyugodott a sírüregben holttested: de harmadnapra az élet Ura életet adott az elhidegûlt szentséges tagoknak; az élô Istennek szent Fia legyôzte a halált, s diadalmaskodva kérdezheté: Hol van oh halál: a te gyôzedelmed? hol van a te fullánkod? -- A merre csak szemeimet vetem a földön, mindenfelé látom a halál uralmát, mindenütt szemembe tûnik az élethalál-küzdelem; és hogy nincs virágzó kor, nincs életerô, nincs hatalom, mely a halállal diadalmasan megvívott volna... Csak te vívtál meg vele, csak te gyôzted le a halált, Juda dicsôséges oroszlánja! Szent feltámadásod biztos kezességet nyujt a semmisedéstôl rettegô halandónak: hogy van élet a síron túl, van boldog örök élet, tebenned és te általad, ki meghaltál, hogy nekünk ez életet megszerezd.

Oh ártatlan Bárány! ki meghalván elvetted a világ bûneit, s föltámadván megtörted a gonosz lélek és bûn hatalmát: add, hogy ez legyen rám nézve fôeredménye diadalodnak: hogy a bûn ellen én is folyvást harczoljak; te föl fogod segíteni küzdelmében a jó szándéku, de magában tehetetlen gyarlóságot. Adj hû kitartást, adj állandóságot e harczon, hogy a bûnnek meghalván, kivívhassam azon diadalt, melynek koronája örök élet, s melyrôl feltámadásod biztosítja híveidet. Amen.

AZ ANYASZENTEGYHÁZ IMÁDSÁGA.

Úr Isten! ki nekünk mai napon egyszülött Fiad által, miután ô a halált legyôzte, az örökkévalóság kapuit megnyitottad: add, hogy fogadásainkat, melyekre megelôzô malasztod által gerjedtünk, kisérô segedelmeddel teljesíthessük. Ugyanazon mi Urunk Jézus Krisztus által. Amen.


Húsvét hétfôjén
Húsvét hétfôjén.

Isten föltámasztá (Jézust) harmadnapon, és nyilván megjelenté öt... az eleve rendelt tanuknak. Apost. cs. 10,40.41.

Isteni Megváltóm! imádva fejezem ki örvendezésemet dicsôséges föltámadásodon, melyrôl híveidet személyes megjelenésed által a mily kétségtelenül, szintoly vigasztalva meggyôzted. Erôsíts meg ezen örvendetes hitemben, hogy ne legyek késedelmes szívû mind azok elhivésére, miket a próféták jövendöltek. Add, hogy én is oly készséggel figyeljek igéidre, mint az Emausba menô két tanítvány, kiknek az irásokból fejtegetéd mindazt, mik rólad szólottak. A te igéd igazság, Istentôl származott tiszta igazság; mirôl teljesen meggyôznek engem szent életed csodatettei, isteni mûködésed, tanításod fölséges és megnyugtató tartalma, mely az elmét, szívet s szóval az egész embert teljesen kielégíti, ha hozzád híven ragaszkodik. De mindezt legünnepélyesebben megerôsiti szent feltámadásod, s így nem hiú a mi hitünk, nem hasztalan a te anyaszentegyházad prédikálása, midôn föltámadásodra támaszkodik, mint csalhatatlan igéid legfényesebb igazolására.

Téged, ki azzal foglalkoztál, hogy az embert legfontosabb ügyeirôl felvilágosítsd és megtanítsd, föltámasztott az Isten; mikép tehette volna ezt, hacsak egyetlen tévtant hirdettél volna? Téged, ki magadat Isten küldöttének vallottad, diadalmasan kiemelt a sírból; te, ki föltámadásodra, mint magasabb küldetésed igazolására hivatkoztál, halálod után harmadnapra megjelentél tanítványidnak; mindez csak ugy történhetett meg, hogy igazán te vagy az Atya Isten küldöttje, te vagy az Isten Fia, egy igaz Isten az Atyával.

Uram! kihez menjünk máshoz, mikor nálad vannak az örök élet igéi? Nem lehet ott kétség többé, a hol te szólsz, nem tévedhetek ott, hol a te igéidet követem. Rendíthetlenül hiszem, Uram Jézus! tanításodat, még azon részben is, melyet elmém meg nem foghat; örömmel cselekszem, mit parancsolsz, mert javamra szolgál az és üdvömre, ha itt azért folytonos szenvedés lenne is osztályrészem. Te híven teljesíteni fogod, a mit igérsz; errôl föltámadásod kezeskedik. Add, hogy bennünk is gerjedezzen a szív, mint tanítványidban, midôn anyaszentegyházad a te csalhatatlan igéidet hirdeti. Add, hogy a te csalhatatlan igéid üdvös foganatát jó cselekedetekben tûntessük ki, s vendégszeretôleg híjjuk, kényszerítsük hozzánk bejôni azokat, kik iránt, oh irgalmas Üdvôzítônk! az irgalom testi és lelki cselekedeteit gyakorolni parancsoltad, mit oly kedvesen veszesz, mintha neked személyesen tenné szeretetünk; ne engedd, hogy valaha érzéketlen hidegséggel zárjuk el szívünket embertársainktól; ah mert csak a szeretet nyithatja föl lelki szemeinket, hogy téged igazán megismerjünk. Add, hogy megismerjünk téged a mennyei kenyér szegésében, melyet az Oltáriszentségben nyujtasz nekünk. Maradj velünk, Uram! hogy a tévelygés homálya be ne esteledjék fölöttünk, s el ne takarja tôlünk az igazság napját, mely föltámadásodban oly diadalmi fénynyel ragyog. Add, hogy mindig szeressük a világosságot, mindig kövessük az igazságot, a te segítségeddel, világ Megváltója! ki igaz világosság és örök igazság vagy. Amen.

AZ ANYASZENTEGYHÁZ IMÁDSÁGA.

Úr Isten! ki a húsvéttel a világnak orvosságot készítettél; ápolgasd, kérünk, mennyei ajándékoddal a te népedet, hogy tökéletes szabadságot nyerni, és az örök életre gyarapodni méltó legyen. A mi Urunk Jézus Krisztus által. Amen.


Áldozó csütörtök
Áldozó csütörtök.

Fölmegyek az én Atyámhoz és a ti Atyátokhoz, az én Istenemhez és a ti Istenetekhez. János 20,17.

Nyiljatok föl mennyei fényes ajtók! emelkedjetek föl örökkévalóság kapui, hogy bemenjen a dicsôség királya, az erôs és hatalmas Úr, a hatalmas Úr a harczon, az erôk ura, a dicsôség királya.

Te benned imádom, oh Jézusom! a dicsôség királyát, a harczon diadalmaskodó hatalmas Urat, az erôk Urát, ki elôtt mai napon megnyíltak a mennyei fényes ajtók, kit a mennyei seregek örvendezése között fogadtak be az örökkévalóság kapui. Elérzékenyülve gondolok ama megható jelenetre, midôn te, isteni Megváltóm, az égre emelvén szemeidet, így szólottál: Atyám! eljött az óra, dicsôitsd meg Fiadat, hogy Fiad megdicsôitsen téged; a mint hatalmat adtál neki minden test fölött, hogy mindannak, kit neki adtál, örök életet adjon. Ez pedig az örök élet, hogy megismerjenek téged, egyedül az igaz Istent, és a kit te küldöttél Jézus Krisztust. Én téged megdicsôitettelek a földön, elvégeztem a munkát, melyet rám bíztál, hogy megcselekedjem. És most dicsôits meg engem, oh Atya! tenmagadnál azon dicsôséggel, mely, mielôtt e világ lett volna, enyém volt tenálad. Oh Jézusom! mennyei Atyád meghallgatta könyörgésedet; megdicsôitett téged, miután a váltság nagy munkáját elvégzetted, fölmentél öröktôl fogva bírt dicsôségedbe, s ott ülsz Atyádnak jobbján, hol teljes fényben ragyog Istenséged. Emlékezzél meg rólunk és áraszd ránk áldásodat dicsôséged országából, hova te fölmentél, hogy nekünk lakhelyet készíts. Oh mily boldogság vár azokra, kik tégedet, mint Megváltójokat, osztatlan szeretettel imádván, és a te érdemeid által bûnbocsánatot nyervén, e siralom völgyébôl vigasztaló reménynyel tekintenek utánad az égbe; hol a benned és általad megdicsôitett teremtmény egykor veled lehet, menten minden bûntôl és bûnös hajlamtól, minden kisértettôl és küzdelemtôl; hol azon tiszta fény és boldogság kútfeje van, mely az elmét az isteni titkok ismeretébe vezeti, a szívet azon tiszta élvezettel árasztja el, mely Isten örök imádásában találja legméltóbb kifejezését, midôn az angyalok seregével zengi: Szent, Szent, Szent a seregek Ura Istene! Oh Jézus! emeld föl hozzád szíveinket; engedj az életpályán úgy áthaladni, hogy egykor oda juthassunk, hová te dicsôségesen fölmentél, hogy híveidnek helyet készíts. Amen.

AZ ANYASZENTEGYHÁZ IMÁDSÁGA.

Engedd, kérünk, mindenható Úr Isten! hogy a kik mai napon a te egyszülött Fiad a mi Megváltónk mennybemenetelének ünnepét szenteljük, elménkkel magunk is mennyekben lakjunk. Ugyanazon mi Urunk Jézus Krisztus által. Amen.


Pünkösd vasárnapján
Pünkösd vasárnapján.

A vigasztaló szentlélek, kit az atya küld az én nevemben, megtanit titeket mindenre. János 14,26.

Isten, világosság szent Istene! ki lélek vagy, és azt óhajtod, hogy az ember lélekben és igazságban imádjon tégedet, hálával és örömmel, lélekben és igazságban imádva hódolok szent Fölségednek, a mai fényes ünnepen, emlékét szentelvén amaz isteni ténynek, melynélfogva a Szentlelket elküldötted.

Igaz és hûséges vagy te igéreteid teljesítésében. Jézus Krisztus megigérte apostolainak, hogy elküldi a Szentlelket, ki ôket minden igazságra megtanítsa... íme áldva hirdeti a kereszténység ez isteni igéret teljesedését.

Uram! te az ó-törvényt villámlás és mennydörgés között hirdetted egykoron a füstölgô Sinai-hegyen, melynek minden alapja rengett az isteni jelenés nagyszerûsége miatt: a te Szentlelked, hogy az új törvényt lángbetûkkel irja be a megváltott emberiség szívébe, erôs szélvész zúgásában s lángnyelvek alakjában szállott Jézus egybegyült apostolaira. Nem hagytad tehát árván híveidet, oh kegyes Megváltó! kiárasztottad rájok a te Szentlelkedet, hogy általa azzá legyenek, a mivé te rendelted ôket, az isteni igazság csalhatlan hirdetôivé, életed, halálod és dicsôséged rendíthetlen jellemû tanúivá. A te szent nevedet és az igazságot gyûlölô világtól elvonúlva, remegô szívvel, buzgó imádságban egyesülten várták a fényt, mely ôket vezesse, az erôt, mely ôket bátorítsa... s íme a Szentlélek leszálltával megtörtént rajtok a csodálatos változás, mely ôket nagyszerû hivatásuk teljesítésére képesekké tette; a halandó testben Jézus mennyei élete, az emberi gyarlóságban az isteni erô tûnt elé. Új fény új szellem, új élet lelkesíté ôket. Kiléptek a magányból a tudatlan szegény halászok, s közbámulatra különféle nyelven hirdették és csodákkal erôsítették, hogy te, megfeszített Jézus! te vagy az Úr Krisztus, a világ Üdvözítôje. S a szellemnek és bölcseségnek, mely belôlök szólott, senki sem állhatott ellen; a mit beszéltek, szellem és élet volt; a mit írtak, igazság és erô volt. Isten, kit a csecsemôk néma ajkai is hirdetnek, ki a gyengéket választja ki sokszor az erôsek megszégyenítésére, -- általok eszközlötte, mit soha emberi ékesszólás és bölcseség véghez nem vihetett: meg lett alapítva az isteni intézmény, melynek az emberi vakságtól megvetett szegletköve Jézus Krisztus; gyökeret vert a mustármagból kelt, s Jézus drága vérével öntözött áldásos fa, mely enyhe árnyai alá az egész emberiséget várja, hogy egyszersmind szívet és lelket tápláló gyümölcseivel éltesse; rendíthetlen kôszálra építtetett az uj Sion, mely ellen a pokol kapui sem fognak diadalmaskodni.

Hála, örök hála neked, oh Jézus! hogy híveidnek elküldötted a Szentlelket, ki a te igaz, egyetemes és csalhatatlan anyaszentegyházaddal marad mindörökké; s így biztosítva vagyunk, hogy a váltság nagy mûve, melyet te világ végezetéig évszázadokra és ezredekre alapítottál, mindaddig terjeszteni fogja áldásait, míg egy szív lesz a földön, mely feléd dobog, míg egy lélek lesz, mely hozzád emelkedik. A te Szentlelked fölavat minket igaz híveiddé, igaz anyaszentegyházad tagjaivá a szent keresztségben; oh bár soha el ne vesztenôk az ott nyert kegyelmet! vagy ha már bûn által beszennyeztük egykori ártatlanságunk tiszta köntösét, melyet a Szentlélek által nyertünk: oh legyen velünk ugyanazon Szentlélek malasztja, s gerjeszsze szívünket igaz bûnbánatra, hogy töredelmes könyhullatásunk és a te drága szent véred által visszanyerhessük az eredeti tisztaságot. Te Szentlelket adsz, Uram Jézus! mindazoknak, kik téged e nagy kegyelemért kérnek; a kegyelem kiáradásának e nagy ünnepén különösen kérlek: ne vond meg tôlem Szentlelkedet, ne hagyj engem árván, ki apostolaidat nem hagytad el; világosíts és szentelj meg az ô malasztja által, hogy mindig bôvebb ismeretére jussak isteni fönségednek, s gyarapodjam szeretetedben.

Oh Szentlélek Isten! malasztod által eszközölj bennem is oly változást, mint mely által Jézus apostolait az igaz hit fölkent bajnokaivá tetted. Ûzd ki belôlem az emberi tekintettôl remegô félelmet, és önts belém oly bátorságot, melynélfogva legfôbb dicsôségemnek tartsam, magamat Jézus hivéül vallani, s e hitvallásomért, ha szükség, kész legyek életemet is föláldozni. Te, ki láng alakban szállottál az apostolokra, gyulaszd föl az én szívemet is az Isten és embertársaim szeretetére; add, hogy kövesselek, mint vezérfényt az élet vándor útain; oh igaz világosság! ûzz el tôlem minden homályt, de fôleg a bûn homályát, mely az örök halál éjjelébe taszíthat. Te, ki lángnyelvek alakjában jelentél meg, szenteld meg az én nyelvemet is, ôrizd meg minden hiú, vétkes beszédtôl, hogy az egyedül Isten dicsôitésére és embertársaim javára szolgáljon. Szenteld az én testemet méltó templomoddá, hogy így testben és lélekben megszentelve, sugallásaidat követve, vígasztalásod által gyámolítva, s kegyelmedben mindhalálig megmaradva, dicsérjem és áldjam veled az Atyát, kitôl küldettél megszentelésünkre és üdvözítésünkre; kikkel egy Istenségben élsz és uralkodol mindörökön örökké. Amen.

AZ ANYASZENTEGYHÁZ IMÁDSÁGA.

Úr Isten! ki mai napon a hívek szivét a Szentlélek világosítása által tanítottad: engedd ugyanazon Szentlélek által az igazat szeretnünk, és az ô vigasztalásában szüntelen örvendeznünk. A mi Urunk Jézus Krisztus által. Amen.


Pünkösd hétfôjén
Pünkösd hétfôjén.

Én kérem az Atyát, és más Vigasztalót ád nektek, hogy örökké veletek maradjon. János 14,16.

Jôj el, Szentlélek Isten! és áraszd ránk a te kegyelmed ajándékait.

Jôj el, oh bölcseség Lelke! oktasd az én szívemet, hogy a mennyei javakat becsülni és szeretni tanuljam a föld minden mulandó javai fölött. Vezérelj az igaz utra, melyen amazokat megnyerni és mindörökké bírni méltó legyek. Amen.

Jôj el, oh értelem Lelke! Világosítsd föl lelkemet, hogy az isteni hit szent titkairól örömest elmélkedjem, s egykor te benned meglátván az örök világosságot, teveled együtt az Atya és Fiu teljesebb ismeretére juthassak. Amen.

Jôj el, oh tanács Lelke! légy velem e változandó élet minden ügyében; hajtsd jóra szívemet és rettentsd el a gonosztól. Az isteni törvény igaz utján vezess engem óhajtott czélomra, az örök boldogságra. Amen.

Jôj el, oh erôsség Lelke! adj erôt az én szívemnek, ôrizz meg az elcsüggedéstôl, vígasztalj e viszontagságos élet minden szenvedéseiben; adj erôt belsô és külsô ellenségeim legyôzésére, hogy tôled, oh legfôbb jó! soha el ne szakadjak. Amen.

Jôj el, oh tudomány Lelke! világosíts föl és taníts megismerni a mulandó földi dolgok hiúságát, hogy azokat értéköknél többre ne becsüljem, hanem a te dicsôségedre, embertársaim javára és lelkem üdvére használjam. Amen.

Jôj el, oh ájtatosság Lelke! indítsd az én szívemet valódi buzgóságra és az én Uram Istenem szent szeretetére; hogy minden imádságomban ôt keressem s igazán szeretve föltaláljam. Amen.

Jôj el, oh isteni félelem Lelke! öntsd belém az üdvös, gyermeki, szent félelmet; lebegjen elôttem szüntelen isteni jelenléted, s ez tartson vissza minden oly lépéstôl, mely által kegyelmedbôl kieshetném; hogy midôn rettegem Fölségedet, méltó legyek irgalmadra és szeretetedre. Amen.

AZ ANYASZENTEGYHÁZ IMÁDSÁGA.

Úr Isten! ki apostolidnak Szentlelket adtál, engedj a te néped ájtatos kérésének foganatot, hogy a kiknek adtad a hit ajándékát, azokat békeségedben is részeltetni méltóztassál. A mi Urunk Jézus Krisztus által. Amen.

Legyen segítségünkre, kérünk, Uram, a Szentlélek ereje, mely kegyelmesen szíveinket is megtisztítsa, és minden balesettôl is oltalmazzon. A mi Urunk Jézus Krisztus által. Amen.


Szent-háromság vasárnapján
Szent-háromság vasárnapján.

Hárman vannak, kik bizonyságot tesznek mennyben: az Atya, az Ige és a Szentlélek; és e három egy. János I. 5. 7.

Dicsôség az Atyának és Fiunak és Szentléleknek! miképen kezdetben vala, most és mindörökön örökké. Amen.

Szentháromság egy Isten! Atya, Fiú és Szentlélek! legmélyebb alázattal hozom isteni Fölséged színe elé hódolatom és imádásom áldozatát, az angyalok seregével zengedezve: Szent, Szent, Szent a seregek Ura, Istene! teljes az ég és föld a te dicsôségeddel. Hosanna a magasságban!

Oh Isten bölcseségének és tudományának mélysége! ki foghatja meg ezen isteni titkot, midôn te, oh megfoghatlan istenség! megközelíthetlen világosságban lakozol, s a mennyei tiszta lelkek is elfödvén orczájokat, csak szeretetök imádásával szólhatnak veled. De te nem is azért teremtettél engem, hogy téged megfogjalak: hanem hogy téged szeresselek, törvényedet megtartsam és egykor üdvözüljek. A te szent igéd kijelentette nekem mindazt, mennyit Istenséged megfoghatlan titkairól tudnom szükséges, hogy üdvözüljek. Erôs hittel hiszem mindazt, s ezen hitben akarok élni és meghalni.

Hiszem, hogy te valóban kegyes Atyja vagy mindazoknak, kik gyermekeidnek hivatnak mennyben és a földön. A te szent nevedben vagyok megkeresztelve, oh Atya Isten! hála neked, hogy mint gyermekedet, új életre avattál föl a keresztség szentségében.

Hiszem, hogy te, oh Jézusom! a mennyei Atyának egyszülött Fia hozzája minden tökélyben hasonló, s vele egy Isten vagy, s az idôk teljességében emberré lettél, eljövén keresni és üdvözíteni, a mi elveszett. A te szent nevedben vagyok megkeresztelve, oh isteni Megváltó! hála neked, hogy a bûn rabságából az Isten fiainak szabadságára vezérlettél, nekem bûnbocsánatot, minden jóra kegyelmet és örök életet szerzettél.

Hiszem, hogy te, oh Szentlélek Isten! az Atyától és Fiútól származván és küldetvén, mind a kettôvel egyenlô tökélyû, valóságú, egy Istenség vagy; s minket világosítva, megszentelve és vigasztalva, Isten templomaivá akarsz tenni. A te szent nevedben vagyok megkeresztelve, oh Szentlélek Isten! hála neked, hogy e kegyelemszerben hivatva lettem, részt vehetni bölcseségedben és erôdben, képessé tettél az örök élet örökségéhez.

Neked vagyok a keresztség által szentelve, oh imádandó Szentháromság! egészen tied akarok lenni, ôrizz meg, hogy karjaidból, oh legjobb Atyám! a csábítás karjaiba soha többé ne fussak; az Isten fiainak szabadságából, melyet, oh Megváltóm, te szereztél meg, a bûn rabságába vissza ne essem; az Isten Lelke szerinti életet a világ szerint való s pusztán érzéki élet halálával soha föl ne cseréljem.

Oh Szentháromság Isten! te mindent tudsz: tudod, hogy én szeretlek, de ismered gyarló erôtlenségemet is: azért gyermeki bizodalommal kérlek: gyámolítsd erôtlenségemet, segítsd föl gyarlóságomat, s jó szándékomhoz add meg az erôs akaratot és véghezvitelt; hogy itt a földön neked hív szeretettel szolgálhassak, s egykoron, téged végtelen fölségû Atya! a te imádandó, igaz, egyetlen Fiaddal s a vigasztaló Szentlélekkel együtt örökké áldhassalak és dicsérhesselek. Amen.

AZ ANYASZENTEGYHÁZ IMÁDSÁGA.

Örök mindenható Úr Isten! ki szolgáidnak az igaz hit vallásában az örök Háromság dicsôségét megismerniök, és a fönség hatalmában az Egységet imádniok adtad: kérünk téged, hogy ugyanazon hit erejével minden rosztól mindenkor oltalmaztassunk. A mi Urunk Jézus Krisztus által. Amen.


Úr napján
Úr napján.

Ez a kenyér, mely az égbôl szállott alá. János 6,59.

Imádlak téged, Uram Jézus Krisztus! mély alázatossággal hajtok térdet és fejet a legméltóságosabb Oltáriszentség elôtt, melyben te a kenyér színe alatt testestûl, lelkestûl, istenségeddel és emberségeddel egyetemben, valósággal, igazán és mivoltilag jelen vagy. Szemeimmel ugyan nem láthatom itt jelenlevô isteni Fölségedet; emberi testedet, mint hajdan Tamás, nem érinthetem; sem elmémmel fölérni nem tudom, miként lehetsz jelen a kenyér színe alatt, te, ki az ég és föld Ura vagy? de azért rendíthetlenûl hiszem és vallom, mert te mondottad, hogy higyjem, ki a kereszt oltárán érettem meghalván, véreddel és életeddel pecsételted meg mondásod igaz voltát. Örömmel viszem fogva elmémet a hit szolgálatára, s téged, oh láthatatlan Istenség! leborúlva imádlak az Oltáriszentségben.

Imádlak és magasztallak téged, oh Jézusom! különösen ma, mint diadalmad fényes ünnepén, melyen megmutatod, hogy a világot legyôzted. Te, ki szolgai alakot vevén magadra a betlehemi istállóban születtél, sok sanyaruság, szorongatás és üldöztetés között éltél, s mintha gonosztevô lettél volna, a keresztfán meghaltál... te, ki ámbár körüljárván, mindenekkel jól tettél, ámbár isteni hatalmadat számtalan csodatételekkel bebizonyítottad: mégis a világ csúfjává tétettél, kigúnyoltattál, lealáztattál, arczúl verettél... te tartod ma, oh Jézus! diadalmi körútadat a világ minden részében, tengereken innen és túl, mindenütt, a hová keresztedet idáig eljuttatni örök bölcseséged jónak látta. Uralkodásodat, melyet a keresztfán kezdettél, folytatod, nem isteni fönséged fényözönében: hanem az egyszerû kenyér alázatos színében. Így akarván megmutatni, hogy te, ki szolgai alakot választottál, hogy a világot megváltsad, ki a gyengéket választottad ki, hogy az erôseket megszégyenítsed: most is az alázatosságot választod, hogy a kevély világot meghódítva tartsad.

Imádunk téged, Uram Jézus Krisztus! mint Királyt az Oltáriszentségben. Itt a te trónod, a te Fölséged szentélye. Te vagy itt királyok Királya, a menny és föld mindenható Ura. A sötétség fejedelmei hasztalan szegûlnek ellene uralmadnak, te meggyôzted a világot; mennyei Atyád téged rendele királyúl az új Sion fölött, s birodalmad határaivá a földkerekség határait tette. Te vagy az erôk Ura, a dicsôség Királya, az erôs és hatalmas király, a rettenetes és szelid Király, a béke és igazság Királya, az örökkévalóság Királya. Kormányvesszôd az igazság vesszeje. Lelki nemesség és hatalom, bölcseség és minden mennyei javak bôsége kiséri mindenható Fölségedet. Oh Jézus! légy tehát a mi szívünk királya, uralkodjál azon teljes hatalmaddal és kegyelmeddel. Oh Isten Báránya! engedd, hogy a trónodat környezô öregekkel színed elôtt leborúlva, koronák helyett királyi székedhez szíveinket letéve, mély imádással mondhassuk: Méltó vagy Urunk Istenünk, dicsôséget és tiszteletet venni. Elrejtett Isten és Üdvözítô! dicsôség és áldás, hála és imádás neked, mindörökön örökké. Amen.

ELSÔ ÁLDÁSKOR.

Áldunk téged, oh angyali kenyér!

Váltságunkért adatott drága bér!

Szent vagy, szent vagy, szent vagy,

Te mindennél szentebb vagy,

Légy áldott e Szentségben

Elrejtve kenyér színében.

MÁSODIK ÁLDÁSKOR.

Kérünk téged, irgalmas nagy Isten!

Szükségünkben hallgass meg kegyesen.

Szent vagy, szent vagy, szent vagy,

Te mindennél szentebb vagy,

Légy áldott e Szentségben

Elrejtve kenyér színében.


Litánia az Oltári Szentségrôl
Litánia.

AZ OLTÁRI SZENTSÉGRÔL.

Uram! irgalmazz nekünk.

Krisztus kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz minekünk.

Megváltó Fiú Isten!

Irgalmazz minekünk.

Szentlélek Úr Isten!

Irgalmazz minekünk.

Szentháromság egy Isten!

Irgalmazz minekünk.

Eleven kenyér, ki az égbôl szállottál alá.

Irgalmazz minekünk.

Elrejtett Isten és Üdvözítô.

Irgalmazz minekünk.

Választottak gabonája.

Irgalmazz minekünk.

Szûzeket nevelô bor.

Irgalmazz minekünk.

Kövér kenyér, királyok gyönyörüsége.

Irgalmazz minekünk.

Szüntelen való áldozat.

Irgalmazz minekünk.

Tiszta áldozat.

Irgalmazz minekünk.

Makula nélkül való Bárány.

Irgalmazz minekünk.

Angyalok eledele.

Irgalmazz minekünk.

Elrejtett manna.

Irgalmazz minekünk.

Isteni csodáknak emlékezete.

Irgalmazz minekünk.

Természet fölött való kenyér.

Irgalmazz minekünk.

Testté lett Ige.

Irgalmazz minekünk.

Velünk lakozó szent ostya.

Irgalmazz minekünk.

Áldásnak pohara.

Irgalmazz minekünk.

Hitünknek titka.

Irgalmazz minekünk.

Fölséges, tisztelendô Szentség.

Irgalmazz minekünk.

Elevenek és holtak békéltetôje.

Irgalmazz minekünk.

Bûntôl oltalmazó mennyei orvosság.

Irgalmazz minekünk.

Minden csodáknak csodája.

Irgalmazz minekünk.

Az Úr halálának szentséges emlékezete.

Irgalmazz minekünk.

Minden bôséget meghaladó ajándék.

Irgalmazz minekünk.

Isteni szeretetnek kiváltképen való emlékezete.

Irgalmazz minekünk.

Isteni ajándékoknak bôsége.

Irgalmazz minekünk.

Szent és fölséges titok.

Irgalmazz minekünk.

Halhatatlanságnak orvossága.

Irgalmazz minekünk.

Éltetô rettenetes Szentség.

Irgalmazz minekünk.

Az Igének mindenható erejével testté vált kenyér.

Irgalmazz minekünk.

Vérontás nélkül való áldozat.

Irgalmazz minekünk.

Étel és vendég.

Irgalmazz minekünk.

Gyönyörüséges lakodalom, melyben az angyalok szolgálnak.

Irgalmazz minekünk.

Kegyességnek szentsége.

Irgalmazz minekünk.

Szeretetnek kötele.

Irgalmazz minekünk.

Bemutató és bemutatott ajándék.

Irgalmazz minekünk.

Tulajdon kútfeje minden édességnek.

Irgalmazz minekünk.

Ájtatos lelkek táplálása.

Irgalmazz minekünk.

Az Úrban megholtaknak úti eledele.

Irgalmazz minekünk.

Jövendô dicsôségünknek záloga.

Irgalmazz minekünk.

Isten! irgalmazz nekünk.

Uram! kegyelmezz nekünk.

Isten irgalmazz nekünk.

Uram! hallgass meg minket.

Szent tested és véred méltatlan vételétôl.

Ments meg Uram minket.

A testi kivánságoktól.

Ments meg Uram minket.

Szemeink kivánságitól.

Ments meg Uram minket.

Életünk kevélységétôl.

Ments meg Uram minket.

Minden bûnre vivô alkalmatosságoktól.

Ments meg Uram minket.

Azért a kivánságért, melylyel kivántad a husvétet tanítványiddal enni.

Ments meg Uram minket.

Nagy alázatosságodért, melylyel tanítványaid lábait megmostad.

Ments meg Uram minket.

Buzgó szeretetedért, melylyel ezt a Szentséget rendelted.

Ments meg Uram minket.

Drága szent véredért, melyet az oltáron hagytál.

Ments meg Uram minket.

Ennek a te szent testednek öt sebéért, melyeket érettünk fölvettél.

Ments meg Uram minket.

Mi bûnösök!

Kérünk téged, hallgass meg minket.

Hogy ennek a csodálatos Szentségnek hitét, becsületét és ájtatosságát bennünk megtartsad és öregbítsed.

Kérünk téged, hallgass meg minket.

Hogy a bûneinknek igaz gyónása által minket az Oltáriszentségnek gyakori vételére vezérelj.

Kérünk téged, hallgass meg minket.

Hogy minket a tévelygéstôl, hitetlenségtôl és szívünk vakságától megoltalmazz.

Kérünk téged, hallgass meg minket.

Hogy ennek a dicsôséges Szentségnek drága mennyei gyümölcsében részeltess.

Kérünk téged, hallgass meg minket.

Hogy halálunk óráján ezzel a mennyei úti eledellel bátoríts és erôsíts.

Kérünk téged, hallgass meg minket.

Istennek szent Fia!

Kérünk téged, hallgass meg minket.

Isten Báránya! ki elveszed a világ bûneit.

Kegyelmezz minekünk.

Isten Báránya! ki elveszed a világ bûneit.

Hallgass meg minket.

Isten Báránya! ki elveszed a világ bûneit.

Irgalmazz minekünk.

Krisztus! hallgass meg minket.

Krisztus! hallgass meg minket.

Uram! irgalmazz nekünk.

Krisztus! kegyelmezz nekünk.

Uram irgalmazz nekünk.

Mi Atyánk stb. Üdvözlégy stb.

Kenyeret adtál mennybôl nekik.

Minden gyönyörûség lévén abban.

Könyörögjünk. Úr Isten! ki nekünk a csodálatos Oltáriszentségben kínszenvedésed emlékezetét hagytad; adjad kérünk, a te szent tested és véred szentséges titkát úgy tisztelnünk, hogy megváltásod gyümölcsét szüntelen érezzük. Ki élsz és uralkodol az Atyával és Szentlélekkel mind örökön örökké. Amen.

KÖSZÖNTÉS AZ OLTÁRI SZENTSÉGHEZ.

Üdvözlégy, örökké áldott légy az Oltáriszentségben jelenlevô isteni Fölség! Isten és ember, Krisztus Jézus, minden áldás élô kútfeje, menny és föld Ura Istene! kit az angyalok, mint odafenn az egekben, úgy imádnak az Oltáriszentségben. Én is méltatlan teremtményed, leborulván, imádom szent Fölségedet, és teljes szívembôl hálát adok neked, hogy te mennyei Fölség! lelkünk eledelére tenmagadat adtad az Oltáriszentségben. Kérlek, Uram! ne vegyelek soha itéletemre, hanem az üdvösség e Szentsége legyen nekem is üdvösségemre. Amen.


A boldogságos szûz Mária tisztelete
A boldogságos szûz Mária tisztelete.

Áldott vagy te az asszonyok között. Lukács, 1,38.

A tisztelet és kegyelet legtisztább hódolatával emelkedik föl az én lelkem tehozzád, oh boldogságos szûz Mária! kit az Isten végtelen jósága minden angyalok és szentek fölött felmagasztalván, valamint benned a nônem legdicsôbb példányát tüntette fel, úgy téged a nônem leghathatósabb oltalmává és szószólójává rendelt.

Fogadd kegyesen tisztelô szolgálatodra kész leányod hódoló köszöntését, melylyel téged mindenek elôtt mint Isten Anyját örvendve üdvözöl. E czimed fejezi ki legjobban a te nagy méltóságodat, ezért hirdetnek téged boldognak a föld minden nemzetei, hogy öröktôlfogva Annak szülôjévé választattál, s az idôk teljében Az vett benned emberi testet magára, kiben a föld minden népei megváltatnak, megáldatnak. Te vagy a dicsô hajnali csillag, te vagy az igazság hajnala, mely után az igazság napja a te szent Fiadban, Jézus Krisztusban földerült a világosságért epedô emberiségnek. Az ô érdemei tekintetébôl szeplôtelenül fogantatva, egyedül te voltál kivéve Éva szülöttei között az ôsi bûn átka alól; te törted meg szent Fiad ereje által a pokolbeli kigyó fejét, kinek irigysége által jött a bûn a világra. Midôn e kiváltságodon szívem szívébôl örvendezek, midôn nagy méltóságod csodálva magasztalom, egyszersmind alázatosan kérlek, ôrizd meg szívem érzelmeit, hogy azok szeplôtelen lánggal lobogjanak, szent Fiad imádására és a te tiszteletedre; légy segítségemre, hogy én is megtörhessem a bûn kigyófejét, mely lelkem nyugalmát fölháboríthatná, életemet megmérgezhetné. Légy velem, hogy kiírthassam szívembôl a bûn töviseit és burjánait, mert csak így lehet kedves elôtted szolgálatom, oh tisztaságnak szeplôtelen lilioma!

Mennyit köszönhet neked a megváltott emberiség, oh Megváltónk szent Anyja! hogy te ôt szülvén és nevelvén, vele fáradván és szenvedvén, váltságunk nagy munkáját az anyai szeretet teljes részvétével és gondjaival kisérted. Fogadd el az én legmélyebb hálámat is, melyet azáltal akarok leginkább kitüntetni, hogy szent Fiad kegyelmével az ô váltsága érdemeit lelkem üdvére gyümölcsöztetni óhajtom. Oh kegyes Anya! kisérd e jószándékomat anyai szereteted részvevô gondoskodásával, hogy azt valósíthassam.

Te, ki oly részvéttel követted szent Fiadat minden lépten, minden cselekedetében: most részese vagy az ô dicsôségének is mennyországban; a kegyelem isteni kútfejénél vagy most te, ki által a kegyelem e földön megtestesült az emberek váltságára. A te szent Fiad igaz híveit te is tieidnek ismered; kik szent Fiad útján járnak, kik az ô kereszténél veled állnak: azok nálad biztos oltalmat találnak. Ebben nyilik erôs bizodalmunk alapja, ezért futnak oltalmad alá, oh Istennek Szülôje! mint kegyes anyjokhoz, a te könyörgô leányaid. Példád a legtisztább tükör, melybôl a legszebb erények szeplôtelen fényben ragyognak felénk, és követésedre intenek.

Erényeid alapja, az alázatosság szégyeníti meg hiú nagyravágyásomat, s magambaszállásra int. Az Úr megtekinté benned szolgáló leánya alázatosságát, s fölmagasztalt tégedet. Segíts engem is azon igaz alázatosságra, mely megvetve a mulandó világ hiúságait, érezve az emberi gyarlóság tehetetlenségét, azon kegyelemre tesz méltóvá, melyet Isten az alázatosoknak megad, míg a kevélyektôl azt megtagadja, kiket letaszít magas székeikrôl, míg az alázatosokat fölemeli. Segíts azon alázatosságra, mely igaz boldogságra vezérel.

De ehhez csak úgy lehet reményem, ha Isten akaratján teljesen megnyugodva, egészen oly bizodalommal átadom neki magamat, mint a minôvel te hódoltál mindenben az ô szent akaratjának. A megnyugvó szív imája lett engedelmességed szózata, melylyel az Ige megtestesûlésének titkát fogadtad, mondván a téged üdvözlô angyalnak: Ime az úr szolgáló leánya: legyen nekem a te igéd szerint. Segíts meg, oh szûz Anyám! hogy én is minden körülményben, melybe Isten jósága helyez, minden viszontagságban, melyet az ô bölcsesége rám ereszt, teljes megnyugvással és gyermeki bizodalommal mondhassam: Ime az Úr szolgáló leánya: legyen nekem az ô igéje szerint.

Te csendes elvonultságban, tisztán megôrizve szívedet lelkedet, egyedül Isten tetszését keresve, szolgáltál neki életed napjaiban; légy velem, oh Anyám! hogy a szerény elvonúlásban szent példád szerint én is megôrizzem a nôiség legszebb kincsét, a szemérmet, melyet a világ égetô szele oly könnyen elhervaszt, a mindennapiság pora oly hamar belep, a veszélyes alkalmak oly hirtelen megrontanak; ôrizz meg mindezen veszedelmektôl, ha hivatásom szerint a világba ki kell lépnem, hogy szerény viseletem és jó cselekedeteim megnyerjék ama tekintélyt, mely a tolakodó szerénytelenséget, vagy az incselkedô bûnös szándékot visszataszítja, mely nem akar kérkedô lenni, hanem csak egyedûl Istennek tetszeni.

Légy velem, oh Anyám! hogy megelégedjem azon állapottal, melybe Isten bölcs gondviselése helyezett. A te názáreti hajlékod szerény körében kezdé meg Isten ama nagy munkát, mely a világtörténet legnagyobb eseményévé vala fejlendô, s az emberiséget jobb utra vezérlendô. Távolítsd el tôlem, oh Anyám! az elégedetlenség emésztô mérgét, a hiú nagyravágyás csábító ördögét, mely elrabolhatná szívnyugalmamat. Isten kezében van életem sorsa, ô számíthatja ki a szerény körben mûködô nônem tevékenységének hatását; enyim legyen a hivatásszerû kötelességek hû teljesítése bármi kis körben: a siker, a számítás, az áldás azé legyen, ki az események szálait mindenható kezeiben tartja. Erre tanít engem szent példád, oh Mária! segíts meg e szerint intézni egész életemet.

Öröktôl fogva a legnagyobb méltóságra, Istenanyaságra voltál választva, hogy boldognak hirdessen a földön minden nemzedék, ki áldott vagy az asszonyok között... és mégis... valamint szent Fiad a kínszenvedés kelyhét fenékig kiürítvén, kereszthalál után jutott dicsôségébe: úgy te neked is, oh Mária! ki tenger csillaga vagy, fájdalom tengerévé, vértanúk asszonyává kellett lenned, mielôtt dicsôség királynéjává, örömünk okává lehettél. Mint te, oly méltán senki nem sóhajthatta a próféta szavaival keseregvén: Oh ti mindnyájan, kik átmentek az útakon, figyelmezzetek és lássátok, ha van-e fájdalom, mint az én fájdalmam? Ki szeretett úgy, mint te? ki birt oly drága kincset, mint te? ki vesztett annyit, mint te? Oh mennél nagyobb volt a te szereteted, mennél fönségesebb volt ennek tárgya a te szent Fiad, mennél nagyobb a méltatlanság, melylyel a hálátlan világ ôt megfeszítette: annál nagyobb volt a te fájdalmad, oh Mária! De épen ezáltal lettél a szomorúak vígasztalójává, a keseredett szívek enyhítôjévé. Tudom, hogy a szenvedésbôl mindnyájunknak kijut az osztályrész; de azt is tudom, hogy erején fölül az Isten jósága senkit sem látogat meg csapásokkal; azért ha elborúl szerencsém napfénye, ha rám jô a szenvedés éjjele, ha föltornyosúlnak a hullámok életem zajgó tengerén: ragyogj akkor felém vígasztaló fényeddel, oh tenger csillaga! hogy a sötétben el ne tévedjek, a küzdelemben el ne lankadjak. A szenvedések bármely nemében lebegjen elôttem szüntelen azon lelki nagy erôsséged, melylyel a kereszt alatt állottál; én is a keresztnél keresek mindenkor menedéket, példádból látván, hogy a mely szenvedô ott veled áll, a kín bármi nagy súlya alatt sem fog leroskadni. A váltság vére megszentelte benned a fájdalmat, mely által ez az örök üdv egyik utja lett. Segíts meg oh fájdalmas szûz Anyám! hogy a szenvedést én is úgy tekintsem, mint az üdv útjára vezetô egyik eszközt, mint keserû gyógyszert, mely gyógyít, mint az elégtétel egyik módját, mely által itt a bûneimért érdemlett büntetést némileg leróhatom. Légy velem az élet minden viszontagságaiban és küzdelmeiben. Különösen kérem pedig anyai pártfogásodat ama nagy küzdelemhez, melyet akkor kell vívnom, midôn a lélek bucsút vesz földi porsátorától. Te ott állottál a kínteljes keresztfánál, melynél soha nem volt gyötrelmesebb halálos ágy; s midôn szent Fiad a hû tanítványban az egész emberiséget anyai gondviselésedbe ajánlotta, a haldokló Isten-ember téged, oh szûz Anya! a haldoklók szeretetteljes pártfogójává rendelt. Ne hagyj el tehát azon órán, midôn halálharczom bekövetkezik; ments meg az elcsüggedô félelemtôl, önts belém bizodalmat szent Fiad kegyelme és végtelen érdemei iránt, segíts fôleg arra, hogy az ô kegyelmét töredelmes bûnbánatom által megérdemeljem. Most, midôn még egészséges vagyok, add úgy tekintenem a világ mulandó hiúságait, mint halálos ágyamon fogom tekinteni; most szálljak magammal gyakorta itéletre, hogy akkor könnyebb legyen a számadás, mely rám az igazságos bíró itélôszékénél vár. Segíts úgy töltenem az életet, hogy halálküzdelmem könnyû, reményem vigasztaló, kimulásom boldog legyen. Oh irgalmasságnak Anyja! vezess engem az irgalom isteni kútfejéhez, mely a te szent Fiad drága vére hullásában csörgedez üdvözülésünkre. Itt keressek enyhülést, itt találjak vígasztalást és üdvösséget a te szeretô anyai pártfogásod által. Amen.

MÁRIA SZEPLÔTELEN FOGANTATÁSÁRÓL.

December 8-án.

Úr Isten! ki a boldogságos Szûz szeplôtelen fogantatása által szent Fiadnak méltó lakhelyet készítettél: az ô esedezése által engedd, hogy Neked, ki ôt minden bûntôl megôrzötted, szívünket és testünket szeplôtelenûl híven megôrizzük. Ugyanazon mi Urunk Jézus Krisztus által. Amen.

GYERTYASZENTELÔ BOLDOG ASSZONY ÜNNEPÉN.

Február 2-án.

Örök mindenható Úr Isten! Fölségedet alázatosan kérjük: hogy miként egyszülött Fiad mai napon testünk természetében a templomban bemutattatott, mi is megtisztúlt lélekkel bemutattassunk. Ugyanazon mi Urunk Jézus Krisztus által. Amen.

GYÜMÖLCSOLTÓ BOLDOG ASSZONY ÜNNEPÉN.

Martius 25-én.

Úr Isten! ki akartad, hogy angyali izenettel a boldogságos szûz Máriának méhében a te Igéd testté legyen: engedd nekünk könyörgôknek, hogy a kik ôt igazán Isten anyjának lenni hiszszük, az ô közbenjárásával megsegíttessünk. Ugyanazon mi Urunk Jézus Krisztus által. Amen.

SZÛZ MÁRIA HÉT FÁJDALMÁRÓL.

Virágvasárnap elôtti pénteken és sept. 3-ik vasárnapján.

Úr Isten! kinek szenvedésekor Simeon jövendölése szerint, a dicsôséges szûz anyának Máriának szentséges lelkét a fájdalom tôre átjárta: engedd kegyelmesen, hogy kik az ô fájdalmait tisztelettel ünnepeljük, a te kínszenvedésed boldog eredményében részesûljünk. Ki élsz és uralkodol mindörökkön örökké. Amen.

SARLÓS BOLDOGASSZONY NAPJÁN.

Julius 2-án.

Egyszülött Fiad emberisége legyen Uram! segítségünkre, hogy a ki Szûztôl születvén, anyja épségét nem sértette, hanem megszentelte, az ô látogatásának ünnepén minket vétkeinkbôl kitisztítván, áldozatunkat tegye kedvessé elôtted a mi Urunk Jézus Krisztus. Ki teveled él és uralkodik mindörökkön örökké. Amen.

NAGY BOLDOGASSZONY ÜNNEPÉN.

Augusztus 15-én.

Bocsásd meg Uram! kérünk, a te szolgáidnak vétkeit: hogy a kik néked magunk cselekedeteinél fogva nem tetszhetünk, a te szent Fiad, a mi Urunk szûz Anyjának könyörgése által üdvözüljünk. Ki teveled és a Szentlélekkel egyetemben él és uralkodik mindörökön örökké. Amen.

KISASSZONY ÜNNEPÉN.

September 8-án.

Szolgáidnak add meg, Uram! kérünk, égi malasztod ajándékát, hogy kiknek a boldogságos Szûz szülése üdvösség kezdete lôn, az ô születésének ünnepe adja meg a békesség növekedését. A mi Urunk Jézus Krisztus által. Amen.

MÁRIA NEVE ÜNNEPÉN.

Kisasszony-nap utáni vasárnap.

Engedd kérünk, mindenható Úr Isten! a te szolgádnak, kik a szentséges szûz Mária nevében és pártfogásában örvendenek: hogy az ô kegyes közbenjárása által minden gonosztól megszabadúljanak a földön, és az örökkévaló örömekre juthassanak az egekben. A mi Urunk Jézus Krisztus által. Amen.

A BOLDOG SZÛZ SZENT OLVASÓJÁNAK ÜNNEPÉN.

Október elsô vasárnapján.

Úr Isten! kinek egyszülött Fia az ô élete, halála és föltámadása által nekünk az örök üdvösség ajándékait megszerzette; engedd kérünk, hogy a kik ezen titkokat a boldogságos szûz Máriának szent olvasójával tiszteljük, követhessük a mit magokban foglalnak, és a mit igérnek elnyerhessük. Ugyanazon mi Urunk Jézus Krisztus által. Amen.

A BOLDOG SZÛZ AKÁRMELY ÜNNEPÉN.

Engedd Úr Isten! nekünk, te szolgáidnak, hogy mindenkor lelki és testi egészségnek örvendhessünk, és a dicsô boldogságos szûz Mária esedezése által, mind a jelenvaló szomorúságtól megszabaduljunk, mind az örökkévaló örömöt élvezhessük. A mi Urunk Jézus Krisztus által. Amen.

AZ ANGYALI ÜDVÖZLET.

Az Úr angyala köszönté Máriát, s ez méhébe fogada a Szentlélektôl. Üdvözlégy Mária! malaszttal teljes stb.

Ime az Úr szolgálóleánya, legyen nekem a te igéd szerint. Üdvözlégy Mária stb.

Az ige testté lôn, és mi  köztünk lakozék. Üdvözlégy Mária stb.

Imádkozzál érettünk, Istennek szent Anyja!

Hogy méltók lehessünk a Krisztus igéretére.

Kérünk Uram! öntsd lelkünkbe szent malasztodat, hogy a kik angyali izenet által szent Fiadnak, Krisztus Jézusnak megtestesûlését megismertük, az ô kínszenvedése és keresztje által a föltámadás dicsôségébe vitessünk. Ugyanazon mi Urunk Jézus Krisztus által. Amen.

Esti harangszókor hozzá teendô.

A megholt hívek lelkei Isten irgalmasságából békességben nyugodjanak. Amen.


Lauretomi litania
Lauretomi litania.

Uram! irgalmazz nekünk.

Krisztus! kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz minekünk.

Megváltó Fiú Isten!

Irgalmazz minekünk.

Szentlélek Úr Isten!

Irgalmazz minekünk.

Szentháromság egy Isten!

Irgalmazz minekünk.

Szentséges szûz Mária!

Könyörögj érettünk.

Istennek szent anyja!

Könyörögj érettünk!

Szûzeknek szent szûze!

Könyörögj érettünk!

Krisztusnak szent anyja!

Könyörögj érettünk!

Isteni malasztnak anyja!

Könyörögj érettünk!

Tisztaságos anya!

Könyörögj érettünk!

Szeplôtelen szûz anya!

Könyörögj érettünk!

Makula nélkül való anya!

Könyörögj érettünk!

Szûz virág szent anya!

Könyörögj érettünk!

Szeretetre méltó anya!

Könyörögj érettünk!

Csodálatos anya!

Könyörögj érettünk!

Teremtônk szent anyja!

Könyörögj érettünk!

Üdvözítônknek anyja!

Könyörögj érettünk!

Nagy okosságú szûz!

Könyörögj érettünk!

Dicsérendô szent szûz!

Könyörögj érettünk!

Nagy hatalmú szent szûz!

Könyörögj érettünk!

Kegyes és irgalmas szûz!

Könyörögj érettünk!

Hívséggel teljes szûz!

Könyörögj érettünk!

Igazságnak tüköre!

Könyörögj érettünk!

Bölcseségnek széke!

Könyörögj érettünk!

Örömünknek oka!

Könyörögj érettünk!

Lelki tiszta edény!

Könyörögj érettünk!

Tiszteletes edény!

Könyörögj érettünk!

Ájtatosságnak jeles edénye!

Könyörögj érettünk!

Titkos értelmû rózsa!

Könyörögj érettünk!

Dávid királynak tornya!

Könyörögj érettünk!

Elefántcsontból való torony!

Könyörögj érettünk!

Mária, aranyház!

Könyörögj érettünk!

Frigynek szent szekrénye!

Könyörögj érettünk!

Mennyországnak ajtaja!

Könyörögj érettünk!

Hajnali szép csillag!

Könyörögj érettünk!

Betegek gyógyítója!

Könyörögj érettünk!

Bûnösök oltalma!

Könyörögj érettünk!

Szomoruak vigasztalója!

Könyörögj érettünk!

Keresztények segítsége!

Könyörögj érettünk!

Magyarország oltalmazója!

Könyörögj érettünk!

Angyalok királynéja!

Könyörögj érettünk!

Patriarkák királynéja!

Könyörögj érettünk!

Próféták királynéja!

Könyörögj érettünk!

Apostolok királynéja!

Könyörögj érettünk!

Martyrok királynéja!

Könyörögj érettünk!

Konfesszorok királynéja!

Könyörögj érettünk!

Szûzek királynéja!

Könyörögj érettünk!

Minden szentek királynéja!

Könyörögj érettünk!

Isten Báránya! ki elveszed a világ bûneit.

Kegyelmezz minekünk.

Isten Báránya! ki elveszed a világ bûneit.

Hallgass meg minket.

Isten Báránya! ki elveszed a világ bûneit.

Irgalmazz nekünk.

Krisztus! hallgass minket.

Krisztus! hallgass meg minket.

Uram! irgalmazz nekünk.

Krisztus! kegyelmezz nekünk.

Uram! irgalmazz nekünk.

Mi Atyánk stb. Üdvözlégy stb.

A NÉGY KARÉNEK.

I.

Adventtôl Gyertyaszentelô Boldog Asszony ünnepeig.

Üdvözítônknek szent Anyja!

Mennyeknek megnyílt kapuja!

Tengeren evezôk csillaga!

Boldogságos szûz Mária!

Légy segítsége népednek,

Az elesett bûnösöknek,

Ki szülôje Istenednek,

Anyja lettél Teremtôdnek.

Mert angyali köszöntésre

Szálla rád az Úr Szent lelke,

S ekkor lett az örök Ige,

Szûz méhednek szûz gyümölcse.

Te azért Istennek Anyja!

Légy bûnösöknek gyámola,

Nyavalyánk vígasztalója,

Üdvösségünknek kapuja.

Adjunk hálát az Istennek,

Atya, Fiú, Szentléleknek,

Egyenlô három személynek,

Egy állatú Istenségnek.

Az Úr angyala köszönté Máriát.

És a szentlélektôl méhébe fogada.

Könyörögjünk. Kérünk Uram! öntsd lelkünkbe szent malasztodat, hogy a kik angyali izenet által szent Fiadnak Krisztus Jézusnak megtestesülését megismertük, az ô kínszenvedése és keresztje által a föltámadás dicsôségébe vitessünk. Ugyanazon mi Urunk Jézus Krisztus által. Amen.

Karácsontól Gyertyaszentelô Boldog Asszony ünnepéig.

Szülésed után szeplôtelen szûz maradtál.

Istennek szent szülôje! könyörögj érettünk.

Könyörögjünk. Úr Isten! ki a boldog Asszony gyümölcsös szûzesége által az emberi nemnek örök boldogság jutalmát adtad: engedd kérünk, hogy érezzük annak érettünk való esedezését, ki által méltók lettünk venni az élet adóját, te Fiadat, a mi Urunk Jézus Krisztust. Amen.

II.

Gyertyaszentelô Boldog Asszony ünnepétôl husvétig.

Mennyországnak királynéja!

Angyaloknak szent asszonya!

Áldott gyökér, szûz Mária!

Üdvözlégy, Krisztus szent anyja!

Te általad e világra

Új világosság virrada.

Örülj, dicsôség virága!

Kinél szebb nem jött világra.

Áldott légy drágalátos szûz;

Isten veled szép virág szûz!

Mennyben szent Fiad mellett ülsz,

S tudjuk, rajtunk is könyörülsz.

Tégy méltóvá engem szent szûz! a te dicséretedre.

Adj erôt ellenségid ellen.

Könyörögjünk. Adj Irgalmas Isten! gyarlóságunknak oltalmat, hogy kik az Isten anyjának emlékezetét tiszteljük, az ô könyörgésének segedelmével vétkeinkbôl fölkeljünk. A mi Urunk Jézus Krisztus által. Amen.

III.

Husvéttól Szentháromság vasárnapjáig.

Mennynek királyné asszonya!

Örülj szép szûz, Alleluja!

Mert kit méhedben hordozni

Méltó voltál... Alleluja!

A mint megmondotta vala,

Feltámadott. Alleluja!

Imádj Istent, hogy lemossa

Bûneinket. Alleluja!

Örülj és örvendezz szûz Mária, Alleluja!

Mert bizonynyal feltámadott az Úr, Alleluja!

Könyörögjünk. Úr Isten! ki szent Fiadnak, a mi Urunk Jézus Krisztusnak föltámadásával a világot megvígasztalni méltóztattál; adjad kérünk, hogy az ô szent anyja, szûz Mária által az örök élet örömeibe juthassunk. Ugyanazon mi Urunk Jézus Krisztus által. Amen.

IV.

Szentháromság vasárnapjától Adventig.

Mennyországnak királynéja!

Irgalmasságnak szent anyja!

Élet, édesség, reménység!

Üdvözlégy, szép szûz Mária!

Évának árva fiai

Számkivetett maradéki,

Siralminak örökösi,

Sok nyavalyának hajléki...

E siralomnak völgyében,

Kik nyavalygunk nagy inségben,

Hozzád sohajtunk mennyégbe,

Hol vagy örök dicsôségben.

Azért, szószólónk! szemedet,

Fordíts hozzánk kegyelmedet,

És a te bûnös népedet

Oltalmazzad híveidet.

Oh édes Szûz! irgalmadat

Mutasd meg kegyes voltodat.

Holtunk után szent Fiadat,

Mutasd meg boldogságodat.

Imádkozzál érettünk Istennek szent anyja!

Hogy méltók lehessünk a Krisztus igéretére.

Könyörögjünk. Örök mindenható Úr Isten! ki a dicsôséges szûz Máriának testét és lelkét, hogy szent Fiad méltó hajléka lenne, Szentlélek által fölékesítéd; add, hogy kik az Isten anyjának emlékezetében örvendezünk, az ô kegyes könyörgése által minden ránk következô veszedelemtôl és az örök haláltól megszabaduljunk. -- Ugyanazon mi Urunk Jézus Krisztus által. Amen.

SUB TUUM PRAESIDIUM.

Oltalmad alá futunk, Istennek szent Szülôje! könyörgésünket meg ne vesd szükségünk idején! hanem oltalmazz minden veszedelemtôl, mindenkoron dicsôséges és áldott Szûz! mi asszonyunk! mi közbenjárónk! mi szószólónk! engeszteld meg nekünk szent Fiadat, ajánlj minket Fiadnak, mutass be minket szent Fiadnak. Amen.

SZENT BERNÁRD KÖNYÖRGÉSE.

Emlékezzél meg, oh legkegyesebb szûz anya, Mária! mikép soha sem lehetett még hallani, hogy valaki tôled gyámolatlanul magára hagyatott volna, ki oltalmadat kérte és pártfogásért hozzád folyamodott. Én is hasonló bizodalomtól lelkesülve, hozzád sohajtok, oh szûzek szûze, angyalok királynéja, a mi Urunk Jézus Krisztusnak anyja! Hozzád tekintek föl, oh tenger csillaga! Én nyomorúlt bûnös, sírva és zokogva lábaidhoz borúlok. Ne vesd meg a könyörgésemet, oh hatalmas asszonya a világnak; és anyja az örök Igének! hanem fordítsd rám figyelmedet, és hallgasd meg kérésemet e siralom völgyében most és fôkép halálom óráján. Oh irgalmas, oh kegyes, oh édes szûz Mária!

Nyerd meg pedig, kérlek, mindenek elôtt az igaz töredelmesség és tökéletes jobbulás kegyelmét a te szent Fiadtól nekem, és a kikért könyörgésemet fölajánlottan.

Üdvözlégy Mária stb.

Oh Mária! bûnösök oltalma! könyörögj érettünk.


A szent angyalokhoz;Anyaszentegyház imádsága
A szent angyalokhoz.

Nemde mindnyájan szolgáló lelkek, azokért küldetve szolgálatra, kik az Üdv örökségét veszik? Zsid. 1,14.

Szellemek Atyja! angyalok és emberek Teremtôje! angyalaid tiszta imádásával ohajtja egyesíteni hódolatát a gyarló ember, ki véghetetlen jóságodnak és szeretetednek új jelét látja abban, látja hogy ôt majdnem angyalaidhoz tetted hasonlóvá, s ôrzésére angyalaidat rendeléd a földi életpályán. Oh miképen adjak neked, oh Isten! méltó hálát ily nagy jótéteményedért? Hogyan tiszteljelek titeket méltólag, mennyei tiszta lelkek! holott a gyarlóság, a vétek oly méltatlanná tesz gyakorta szellemi társaságtokra.

Tudom, hogy Isten akaratjánál fogva mindenkor teljes erôtök, bölcseségtek és szeretetetek szerint mûködtök az emberek javára; ôríztek látható és láthatatlan elleneinktôl, a fenyegetô veszélyektôl. Oh legyetek segítségemre, hogy legyôzhessek minden akadályt, mely a hit és erény utján elém gördül, s ellenállhassak a kisérteteknek, melyek lelkem üdvét veszedelembe ejthetnék. Legyen mindegyre élénkebb az én hitem és reményem, legyen lángolóbb szívem szeretete Isten iránt, bizalmam erôsebb, elmém fogékonyabb mindazon ismeretek megszerzésére, melyek fönséges czélomhoz közelebb vezetnek.

Segítsetek az Isten akaratját mindenben oly készséggel teljesítenem a földön, mint a mily örömmel ti teljesítitek azt mennyországban. Az önzéstelen mennyei szeretetnek legszebb jellemvonása bennetek, hogy kimondhatlan a ti örömetek a bûnös megtérésén. Könyörögjetek érettem az Istennek, hogy szívem ártatlansága és töredelmes bûnbánatom által mindenkor kedves tárgya lehessek a ti örvendezésteknek, hogy imádságomat, mint kedves áldozatillatot vihessétek az Úr trónja elé. Legyetek szószólóim az ô szent színe elôtt, ôrízzetek minden veszélytôl, különösen pedig azoktól, melyekben a szív ártatlansága s a lelkiismeret nyugalma hajótörést szenvedne, s mely a lelket megfosztaná életétôl, az Isten kegyelmétôl. Ti, kik méltók voltatok vigasztalókúl küldetni az Istenemberhez, midôn kínszenvedése elôtt a kertben imádkozva vérrel verejtékezett: jôjetek az én vigasztalásomra is a keserûség és szenvedés szomorú óráiban; különösen pedig jôjetek segítségemre halálom óráján, hogy lelkem elválva porhüvelyétôl, méltó legyen eljutni szent társaságtokba.

De nem csak hív ôreimet, hanem dicsô példányaimat is tisztelem bennetek, oh mennyei tiszta lelkek! követni akarom szent példátokat, azért kérjétek érettem a jó Istent, tegye bennem oly buzgóvá, oly tevékenynyé a felebaráti szeretetet, hogy az által én is látható ôrangyala lehessek embertársaimnak, különösen a rám bizottaknak, hogy a tudatlanokat tanítsam, az elesteket fölemeljem, a tévelygôket jó útra vezessem, a gyengéket erôsítsem, az elnyomottakat védelmezzem, a csábítás veszélyében forgókat kiragadjam.

Istenem! tégy engem erre méltóvá, s ôrízz meg, hogy soha senkinek botrányára és kárhozatára ne legyek. Add, hogy lelkiismeretem minden szózatát, életem eseményeinek és tapasztalásaimnak minden intését, ôrangyalom szózatáúl és intéseül vegyem, kit te küldesz üdvözítésemre. Engedj e földön emberi alakban angyali életet élnem, hogy egykor szent színed boldog látására eljutván, angyalaid seregében dicsérjelek és imádjalak mindörökkön örökké. Amen.

AZ ANYASZENTEGYHÁZ IMÁDSÁGA.

Úr isten! ki az angyalok és emberek szolgálatait csodálandó renddel osztod föl, engedd kegyelmesen: hogy kik az égben téged szolgálatjokkal környeznek, azok e földön életünket oltalmazzák. A mi Urunk Jézus Krisztus által. Amen.


A dicsôült szentekhez
A dicsôült szentekhez.

Az igazak lelkei az Isten kezében vannak. Bölcs. 3,1.

Szenteidben csodálandó nagy Isten! hálát adok neked, hogy az emberi gyarlóságon is kitûntetted a te kegyelmed isteni erejét, melylyel együtt mûködve, a küzdelemben mindvégig hív halandó, barátoddá lehet a mennyei dicsôségben. Hála neked, hogy bennök példát támasztottál nekünk, melyet követve, egykoron hozzád juthatunk.

A szentek is gyarló teremtmények voltak, mint én; az élet különféle viszontagságainak alávetve, mint én; szegénység és fájdalom, gúny és megvetés volt e földön osztályrészök sokkal nagyobb mértékben, mint nekem; a kisértetek ezer neme csak úgy állt velök szemben, mint velem; és ôk malasztod segélyével kivívták a diadalmat, mely ôket dicsôséged részeseivé tette. Nekem is megadod, oh Isten! az üdvözülés ugyanazon eszközeit, melyeket ôk használtak; rám is ugyanazon kötelmeket mérted, melyeket ôk teljesítettek; ugyanazon erényre kell törekednem, mely által ôk üdvözültek; ugyanoly körülmények között kell élnem, a minôk között ôk neked éltek. Ôk is emberek voltak, mint én; oh bár az üdv eszközeit úgy használva, mint ôk, én is eljuthatnék oda, hol ôk végnélkül örvendeznek.

Azért, oh Istennek dicsôült kedveltei! testvéri bizalommal folyamodom hozzátok, kiket a közös emberi állapot, az egyenlô küzdelem, a hasonló hivatás sorsosaimmá tett, s kik mindenek felett az embertársaitok iránt égô szeretetet átvittétek a jutalom országába is, hogy a kik itt a földi zarándokságban az emberiség jótevôi, minden inségben kész segédei voltatok: boldogságtokban szószólóink, pártfogóink legyetek. Ez alapja azon kegyeletnek, és tiszteletnek, melylyel a kereszténység irántatok viseltetik; ez alapja azon bizodalomnak, melylyel hozzátok folyamodom, nyerjetek nekem Istentôl kegyelmet, hogy azon szeretet-viszonyra, melyben velem ti vagytok, magamat soha méltatlanná ne tegyem. Legyetek segítségemre, hogy az igaz hitet, mely vezérfényetek volt ez életben, én is tétovázás nélkül kövessem: hogy az üdvözítô Jézus Krisztus, ki mellett közôletek számtalanok vérrel is tettek vallomást, én is örök hûséggel valljam, s ha úgy kivántatik, hûségemet életemmel és véremmel is pecsételjem; miután jól tudom, hogy az igazak lelkei Isten kezében vannak, és a halál gyötrelme nem éri ôket; ha az esztelenek szemeiben meghalni látszanak, és kimulások gyötrelemnek tartatik is: ôk békeségben vannak, az ô reményök halhatatlansággal teljes, mert Isten magához méltóknak találta ôket, mint égô áldozatot, úgy fogadja ôket.

Legyetek velem, hogy Krisztus igaz anyaszentegyházához oly szeretettel ragaszkodjam, mint a minôvel ti hódoltatok neki, az emberiség legjobb anyjának kegyelemszereit oly készséggel használjam, mint ti használtátok az élet minden viszontagságaiban; Isten akaratján megnyugodva, oly béketüréssel viseljem a rámmért szenvedéseket és csapásokat, mint ti viseltétek; s mindenben és mindenek felett az Isten országát és az ô igazságát keressem, mint ti kerestétek, és föltalálni szerencsések lehettetek.

Különösen pedig a ti pártfogástokat kérem, Isten kertjének ékes liliomai, tisztaságos szent szûzek! és ti, a nônem többi drága gyöngyei! kik az örök díjazás isteni kincstárában enyészhetlen fénynyel ragyogtok. Tapasztalásból ismeritek a nôi sziv gyengeségét, a nôi erény után incselkedô ezer veszedelmeket; azért siessetek különösen oltalmamra, hogy Jézus drága vérével megváltott lélek a csábítás tôrébe ne essék kárhozatára; hogy a félénk szív a nagy küzdelemben el ne csüggedjen; hogy az életpálya tövisei között megôrízve érzelmeim tisztaságát, a szerény elvonúltságban megedzve akaratom erejét, méltó legyek eljutni azon szeplôtlen társaságba, melyben ti magasztaló énekekkel kisérítek az Isten Bárányát, a mi Urunk Jézus Krisztust. Amen.

AZ ANYASZENTEGYHÁZ IMÁDSÁGA.

Örök mindenható Úr Isten! ki megengedted, hogy minden Szentek érdemeit egy közüneppel tisztelhetjük: kérünk, hogy miután megsokasítottad szószólóinkat, add meg ohajtott segedelmed bôségét is. A mi Urunk Jézus Krisztus által. Amen.

SZ. JÓZSEF NAPJÁN.

A te szentséges Szülôd jegyesének érdemei, kérünk Uram! segítsenek minket, hogy a mit tehetségünkkel meg nem nyerhetünk, az ô közbenjárása által nekünk megadassék. Ki élsz és uralkodol mindörökön örökké. Amen.

KERESZTELÔ SZ. JÁNOS SZÜLETÉSÉRÔL.

Úr Isten! ki e mai napot szent János születése által minekünk tiszteletreméltóvá tetted: add meg népednek a lelki örömek malasztját, s minden híveid elméjét az örök élet útjára igazgassad. A mi Urunk Jézus Krisztus által. Amen.

SZ. PÉTER ÉS PÁL ÜNNEPÉN.

Úr Isten! ki a mai napot szent Péter és Pál apostolaid vértanuságával megszentelted: adjad anyaszentegyházadnak, hogy mindenben azoknak kövesse parancsait, kik által a hit tudományát vette. A mi Urunk Jézus Krisztus által. Amen.

SZ. ISTVÁN KIRÁLY ÜNNEPÉN.

Engedd kegyelmesen mindenható Úr Isten! hogy szent István, a te hív szolgád, azon anyaszentegyháznak, melynek a földön terjesztôje volt, mennyekben dicsôséges védelmezôje legyen. A mi Urunk Jézus Krisztus által. Amen.

Ezután könyörögj ,,az ország javáért'', a 420. lap szerint.

SZ. LÁSZLÓ KIRÁLY ÜNNEPÉN.

Úr Isten! ki szent László király hitvallódat különféle csodákkal megdicsôitéd! adjad kérünk, hogy az ô érdemei által segíttetve, minden rosztól megôriztessünk, s az örökkévaló örömökben részesüljünk. A mi Urunk Jézus Krisztus által. Amen.

SZ. IMRE HERCZEG NAPJÁN.

Úr Isten! ki az ifjuság virágával ékeskedô szent Imrét szenteid társaságába fölmagasztaltad; adjad kérünk, hogy kit magad iránt buzgóvá tettél, ugyanannak nálad örökös segélyét érezzük. A mi Urunk Jézus Krisztus által. Amen.

SZ. ANNA ASSZONY NAPJÁN.

Úr Isten! ki szent Annát azon kegyelemben részesítetted, hogy egyszülött Fiad anyjának szülôjévé lenni méltónak találtassék; engedd kegyelmesen: hogy a kinek ünnepét szenteljük, nálad az ô pártfogásával segíttessünk. A mi Urunk Jézus Krisztus által. Amen.

SZ. MÁRIA MAGDOLNA NAPJÁN.

Kérünk Uram! szent Mária Magdolna esedezése által segíttessünk, kinek könyörgésére a negyednapos halott Lázárt föltámasztottad. Ki élsz és uralkodol mindörökkön örökké. Amen.

MAGYAR SZÛZ SZ. MARGIT NAPJÁN.

Úr Isten! szûzesség szeretôje ôrzôje, kinek ajándékából Margit szolgálóleányod a szûzesség tisztességét jó cselekedetek érdemével egyesítette; engedd kegyelmesen: hogy lelkünk épségét az üdvös bûnbánat szellemével megujíthassuk. A mi Urunk Jézus Krisztus által. Amen.

SZÛZ SZ. KATALIN NAPJÁN.

Úr Isten! ki Mózesnek a Sinaihegy tetején törvényt adtál, s ugyanazon helyen angyalaid által szent Katalin szûz és vértanúd testét csodálatosan eltemettetéd; adjad kérünk, hogy az ô érdemei és esedezései által azon hegyre, mely Krisztus, eljuthassunk. Ki teveled él és uralkodik mindörökön örökké. Amen.

SZÛZ SZ. BORBÁLA NAPJÁN.

Úr Isten! ki hatalmad több csodatételei között a gyöngéd nemben is megadtad a vértanuság gyôzedelmét; engedd kegyelmesen: hogy a kik szent Borbála szûz és vértanud születését ünnepeljük, az ô példája után tehozzád juthassunk. A mi Urunk Jézus Krisztus

által. Amen.

MAGYAR SZ. ERZSÉBET NAPJÁN.

A te híveid szívét, könyörülô Isten! világosítsd meg, és szent Erzsébet dicsôséges esedezésére adjad: hogy a világ javait megvessük, és mindenkor mennyei vigasztalásnak örvendjünk. A mi Urunk Jézus Krisztus által. Amen.


Nepomuki sz. Jánoshoz, a jó hírnév párfogójához litánia
Nepomuki sz. Jánoshoz, a jó hírnév párfogójához.

LITÁNIA.

Uram! irgalmazz nekünk.

Krisztus! kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz minekünk.

Megváltó Fiú Isten!

Irgalmazz minekünk.

Szentlélek Úr Isten!

Irgalmazz minekünk.

Szentháromság egy Isten!

Irgalmazz minekünk.

Szentséges szûz Mária!

Könyörögj érettünk.

Istennek szent Anyja!

Könyörögj érettünk.

Nepomuki szent János!

Könyörögj érettünk.

Szent János! ki szüleidnek a boldogságos szûzhöz nyujtott könyörgéseik által születtél e világra.

Könyörögj érettünk.

Szent János! Ki születésedkor csodálatos fényességgel tiszteltettél.

Könyörögj érettünk.

Szent János! Ki szülôidnek egyetlen örömük és vígasztalásuk voltál.

Könyörögj érettünk.

Szent János! Az Isten házának szorgalmatos szolgája.

Könyörögj érettünk.

Szent János! Buzgó apostoli férfiú.

Könyörögj érettünk.

Szent János! Az evangeliumnak buzgó hirdetôje.

Könyörögj érettünk.

Szent János! A prágai anyaszentegyháznak világossága.

Könyörögj érettünk.

Szent János! Az egyházi férfiak tüköre és példája.

Könyörögj érettünk.

Szent János! Szegények és ügyefogyottak gyámola.

Könyörögj érettünk.

Szent János! Keseredettek vigasztalója.

Könyörögj érettünk.

Szent János! Minden világi pompának és dicsôségnek megvetôje.

Könyörögj érettünk.

Szent János! Kicsinységedtôl fogva a szûz Máriának ajtatos tisztelôje.

Könyörögj érettünk.

Szent János! A lelkek üdvösségének fáradhatlan keresôje.

Könyörögj érettünk.

Szent János! A bûnösöknek igaz penitencziatartásra vezérlôje.

Könyörögj érettünk.

Szent János! A szentségnek tündöklô példája.

Könyörögj érettünk.

Szent János! Jövendölô lélekkel megáldott próféta.

Könyörögj érettünk.

Szent János! Angyali tisztaságnak edénye.

Könyörögj érettünk.

Szent János! Csodálatos béketürés formája.

Könyörögj érettünk.

Szent János! A gyónás titkainak gyôzhetetlen s állhatatos megôrzôje.

Könyörögj érettünk.

Szent János! Kegyetlen kínokban gyôzhetetlen bajnok.

Könyörögj érettünk.

Szent János! Ki minden fájdalmat s keserves halált inkább szenvedni, hogysem a szent gyónásból legkisebb vétket kinyilatkoztatni akartál.

Könyörögj érettünk.

Szent János! Ki a martyrság által való halálra szüntelen készültél.

Könyörögj érettünk.

Szent János! Ki a szent gyónás titkainak elhallgatásaért a Moldva vízébe vettettél.

Könyörögj érettünk.

Szent János! Kinek holtteste a vizen éjjel ragyogó mennyei fényességgel kijelentetett.

Könyörögj érettünk.

Szent János! Ki koporsódban is sok csodával tündöklöttél.

Könyörögj érettünk.

Szent János! Istennek kedves martyra.

Könyörögj érettünk.

Szent János! Cseheknek nagy csodatevôje és pártfogója.

Könyörögj érettünk.

Szent János! Prága városának drága kincse.

Könyörögj érettünk.

Szent János! Jó hírök s nevök veszedelmében forgandóknak hathatós pártfogója.

Könyörögj érettünk.

Isten! irgalmazz nekünk.

Uram! kegyelmezz nekünk.

Isten! irgalmazz nekünk.

Uram! hallgass meg minket.

Minden gonosztól.

Ments meg Uram minket.

Minden bûntôl.

Ments meg Uram minket.

Minden veszedelemtôl.

Ments meg Uram minket.

Az ördögnek incselkedésitôl.

Ments meg Uram minket.

Döghaláltól, éhségtôl és hadaktól.

Ments meg Uram minket.

A te parancsolatidnak megszegésétôl.

Ments meg Uram minket.

Szentségtörô kárhozatos gyónástól.

Ments meg Uram minket.

Jóhirünk s nevünk gyalázatától.

Ments meg Uram minket.

A gonosz nyelvek rágalmazásától.

Ments meg Uram minket.

Mindennemû gonosztól.

Ments meg Uram minket.

A te dicsôséges szented, nepomuki szent Jánosnak hathatós érdeme és esedezése által.

Ments meg Uram minket.

Isten Báránya ki elveszed a világ bûneit.

Kegyelmezz minekünk.

Isten Báránya ki elveszed a világ bûneit.

Hallgass meg minket.

Isten Báránya ki elveszed a világ bûneit.

Irgalmazz minekünk.

Krisztus! hallgass minket.

Krisztus! hallgass meg minket.

Uram! irgalmazz nekünk.

Krisztus! kegyelmezz nekünk.

Uram! irgalmazz nekünk.

Mi Atyánk stb. Üdvözlégy stb.

Imádkozzál érettünk dicsôséges nepomuki sz. János.

Hogy méltók lehessünk a Krisztus igéretére.

Könyörögjünk. Ah Istennek csodálatos Martyra és nagy Szentje, dicsôséges szent János! ki, hogy negyedik Venczel csehországi király gonosz kérésére sok kínzás után is a királyné gyónását ki nem akartad jelenteni, a Moldva vizébe a prágai hídról levettettél, és a folyóvizen, a hol tested elmerült, éjszaka megjelenô fényesség által, úgy mint a te ártatlanságodnak és nagy szentségednek bizonyos jele által kijelentettettél, és az egész egyházi rendtôl és néptôl nagy tisztelettel a prágai fôtemplomba vitettél és eltemettettél; Téged, ki a szent gyónás titkainak megtartásáról ily csodálatos és örökkévaló emlékezetet magad után hagytál, ezen nagy érdemeid és Istentôl neked adatott malasztid által nagy bizodalommal kérünk, nyerd meg nekünk, hogy az Istennek ellenünk fölgerjedett haragja megszünjék; hogy; ô a bûneink által érdemlett büntetéseket, döghalált, éhséget, hadakat és más testi s lelki veszedelmeket kegyelmesen tôlünk eltávoztassa: és hogy mi halálunk elôtt bûneinkrôl töredelmes gyónást és penitencziát tarthassunk, Istennek tetszhessünk, életünket szentül végezhessük, és az örök életre beléphessünk.

Figyelmezz, Uram! a mi könyörgésünkre, melyet nepomuki szent János emlékezetére hozzád bocsátunk, hogy az ô esedezése és érdeme által e jelenvaló életben minden gyalázattól, szégyenvallástól megmenekedjünk, s halálunk elôtt igaz penitencziát tartván, az örök boldogságba juthassunk. A mi Urunk Jézus Krisztus érdemei által. Amen.


Név-szentünkhöz
NÉV-SZENTÜNKHÖZ.

Születés- vagy névnapon.

Hozzád tekint föl a vándor földi pályán küzdô híved, oh dicsô Szent; ki szinte ez uton, hasonló gyarló testben, ugyanazon kisértetek és veszélyek között élve, szenvedve és harczolva nyerted meg Isten kegyelme által a dicsôség koronáját, s nagy szereteted és tündöklô erényeid által ragyogó csillaga lettél az anyaszentegyháznak. Hozzád emelem föl szívemet és kérem hatalmas pártfogásodat, mert a te neved alatt ismer és fogadott föl engem gyermekéül az egyház, s mielôtt errôl magam gondoskodhattam, vagy választhattam volna, a te neved adatott nekem a szent keresztségben, te választattál különösen védômül és követendô példányomul. Megujítom a szent fogadásokat, melyeket nevemben az ujjászületés fürdôjénél tettek; magaméivá teszem azokat, ellenmondok a gonosz léleknek, minden ármányainak és pompáinak; rendíthetlenûl hiszek a mindenható Atya, Fiú és Szentlélek Istenben; oh dicsô Védszentem! könyörgésed által jôjj segítségemre, hogy ezen fogadásaimat híven megtartsam mindhalálig; hogy hitemet Isten iránt az ô törvényeinek teljesítésével tûntessem ki; reményemrôl azon bizodalom és engedelmesség tegyen tanubizonyságot, melylyel az ô szent akaratján megnyugszom; és iránta égô szeretetemben semmi viszontagság, kisértet és szenvedés meg ne ingasson. Segíts meg, hogy ártatlanságom tiszta köntösét, melyet a szent keresztségben nyertem, szeplôtelen síromig megôrízzem; és ha a gyarlóság vagy bûn azon valami szennyet ejtene, siessek ezt tisztára mosni töredelmem könnyei s az én Jézusom drága vére által. Segíts a te szent példád után ez életpályán úgy haladnom, hogy az Isten kegyelmét javamra fordítva s pártfogásod által gyámolítva, elnyerhessem az örökélet koronáját, s egykor az égiek társaságába eljutva, magasztaljam és áldjam a jóságos Istent, ki nekem benned ily kalauzt és példát támasztott az emberi gyarlóságban az örök élet megnyerésére. Amen.


Különféle könyörgések
Különféle könyörgések.

Imádkozzatok egymásért, hogy üdvözüljetek. Jakab 5,16.

AZ ANYASZENTEGYHÁZÉRT.

Úr Isten! ki az emberiség ideig és örökkévaló boldogítására e földön anyaszentegyházadat alapítottad, s azt mennyei tanításod letéteményesévé és kegyelemszereid sáfárává tetted: ôrízd meg irgalmadnak e jótékony intézményét, melyért a te szent Fiad, a mi Urunk Jézus Krisztus drága vérét ontotta, hogy mint jó pásztor, benne az emberiséget egybegyûjtse és örök czéljára vezesse. Add, hogy mindenkor engedelmes leánya legyek e közös jó anyának, mely szeretô gondjaival bölcsômtôl a sírig oly híven elkísér, s még a síron túl akkor is megemlékezik híveirôl, midôn ôket a hálátlan világ rég elfeledte az enyészet porában. Add, hogy anyai intéseit gyermeki készséggel kövessem, törvényeit hódoló engedelmességgel teljesítsem, és hozzája minden viszontagságban törhetlen hûséggel ragaszkodjam. Ha fölzúdúlnak ellene a világesemények hullámai, engedd bizodalmamat ô benne helyeznem, ki anyaszentegyházát rendíthetlen kôszálra építette, kinek egy intésére a világrendítô események förgetege csak úgy lecsendesedik, mint egykor a háborgó tenger lecsillapodott. Ôrízd meg híveit a kárhozatra vivô szakadásoktól, vezéreld Szentlelked által világvégezetéig; hogy egy hitben, egy Krisztusban, egy igazságban egyesûlve, e földön vitézkedô anyaszentegyházad hívei egykoron mennyben diadalmaskodó anyaszentegyházadnak boldog tagjaivá lehessenek. A mi Urunk Jézus Krisztus által. Amen.

AZ EGYHÁZI ÉS VILÁGI ELÔLJÁRÓKÉRT.

Mindenható Úr Isten! ki gondviselésed eszközeiûl gyarló embereket választván, ily módon is kitünteted isteni hatalmadat a világ kormányzásában, áraszd rám kegyelmedet, hogy ki imádva elismerem benned a legfôbb hatalmasságot és minden hatalom kútfejét: annak általad rendelt egyházi és világi képviselôit köteles engedelmességgel tiszteljem, s így isteni törvényednek készséggel hódolva, teljesítsem szent akaratodat. Te, ki minden híveidnek fôpásztora és kormányzója vagy, tekints kegyelmesen fölkent szolgádra, kit anyaszentegyházad látható fejévé, Krisztus Jézus földi helytartójává rendeltél; add ôt szóval és példával alattvalóinak áldásává lenni; tartsd meg vele egyességben; támogasd és vezéreld többi egyházi elôljáróinkat is: hogy keresztény nyájad, mely általok kormányoztatik, az igaz hit érdemében folyvást növekedvén, az örök boldogságot velök együtt elnyerhesse. Áraszd ki kegyelmed áldását világi elôljáróinkra is, hogy a te szent törvényeddel megegyezôleg kormányozhassák földi ügyeinket. Lebegtesd elôttök szüntelen hivatásuk fönségét, hogy ahhoz méltólag, lelkiismeretesen teljesítsék kötelmeiket az emberiség boldogítására. Világosítsd föl ôket Szentlelkeddel, hogy az igazságot megismervén, azt mint csalhatlan vezérfényt híven kövessék, attól semmi emberi tekintet miatt el ne távozzanak, hanem azt részrehajlás nélkül szolgáltassák ki egyaránt mindenkinek, hogy midôn majd igazságos itélôszéked elôtt meg kell jelenniök, ne az elnyomott igaz ügy kérjen tôled boszút az ô kárhoztatásukra: hanem a védett ártatlanság esdekeljen tôled irgalmat az ô üdvözítésökre. Segíts meg, Uram! hogy a tekintély és engedelmesség, az igazság és szeretet karöltve mûködvén, magasztalja e földön isteni bölcseségedet. A mi Urunk Jézus Krisztus által. Amen.

AZ ORSZÁG JAVÁÉRT.

Világok Ura Istene! kinek kezében van minden országok és népek sorsa, a te isteni rendelésed az, hogy a külön nemzetekbôl, mint megannyi nagy családokból alakúljon az emberiség; a te gondviselésed jelölte ki minden nemzetnek világtörténeti hivatását, te tetted elôttünk becsessé a földet, melyen annyiszor apáink vére folyt, melyhez annyi kedves emléket több mint egy ezredév csatolt; te rendelted nekünk e földet, hogy az bölcsônk s majdan sírunk is legyen, mely ápol s eltakar; te támasztál nekünk itt az igaz hit és erény utján is magasztos példákat, kik mint megannyi ragyogó csillagok tündöklenek nem csak e hon határai között, hanem anyaszentegyházadnak világra terjedô egén is. A honszeretet legdicsôbb példányát a te szent Fiadban, a mi Urunk Jézus Krisztusban imádom, ki mint Isten, elôrelátva romlásnak indult hazája veszedelmét, mint honfi, azt keserû könnyekkel megsiratta. Ezen isteni példa által lelkesíttetve, könyörgök neked, mindenség Ura! áraszd a te áldásodat országunkra, távoztasd el tôlünk a drágaságot, éhséget, hadakat és mirigyhalált; áldd meg az ország népének verejtékes igyekezetét, hogy mindennapi kenyerét, mindenki megkeresvén, azt, neked buzgón hálát adva, elkölthesse övéivel. Haragod ostorai közôl, távoztasd el különösen a pártviszályt és egyenetlenséget; legyen országunk a béke, szeretet és egyetértés szép országa. Egyesítsd velem könyörgésedet, kiváltképen te, magyarok Nagyasszonya, Magyarország oltalmazója! boldogságos szûz Mária! kinek anyai oltalmába országunkat szent István oly erôs bizodalommal fölajánlotta; e dicsô királyunknak, az erôs lelkû és karú szent Lászlónak, az ártatlan szent Imrének, a tiszta szûz Margitnak, a jótékony szent Erzsébetnek, s Magyarország többi dicsô védszenteinek buzgó esedezése tegye méltóvá az én könyörgésemet, hogy ki Isten jóvoltából Magyarország leánya lehetek, egykoron az ô társaságukba eljutva, mennyország leánya lehessek. A mi Urunk Jézus Krisztus által. Amen.

A SZÜLÔKÉRT.

Mennyei Atyám! te nem csak a természetnek szívükbe irt törvényével, hanem villámlások és mennydörgések között kijelentett parancsod által is köteleztél minket, hogy atyánkat és anyánkat tiszteljük. Annál több készséggel hódolok isteni parancsodnak, mennél kevésbbé vagyok képes teljesen meghálálni azon számtalan jótéteményeket, melyeket rám szüleim által árasztottál, születésem perczétôl kezdve, mindez óráig. Csak te tudod, oh Istenem! teljes értékét a szülôi szeretet ama sok gondjainak, aggodalmainak, melyekkel ôk ápolják magzataikat; te tudod az ô álmatlan éjjeleiket, gondteljes napjaikat, melyekben magokról mintegy elfeledkezve, szülötteiknek élnek; te tudod csak megenyhíteni a sok fáradalmat, melyet gyermekeikért viselnek; megédesíteni a keservet, melyet nekik olykor magzataik bajai okoznak. Ôket rendeléd legjobb barátainkká, ôk mozdítják elé szívbôl szerencsénket, s ha az önzô világ eltaszít is, e szülôi szív menedéket ad az elhagyott gyermeknek; kit ha egész világ kárhoztat is, a szülôi szeretet menteni tud. Mennyei Atyám! ki gondviselésed áldását legnagyobb mértékben szüleim által árasztod rám, áldd meg ôket, te légy jutalmazója nagy szeretetöknek, melyet én meghálálni elégtelen vagyok. Nekem pedig add kegyelmedet, hogy szüleim iránt szívemben égô szeretetem soha el ne lankadjon, hanem inkább növekedjék. Nevelje tekintélyöket az ôszinte tisztelet, melyet irántok minden alkalommal kitüntetni, örömemnek tartsam. Tevékeny hálám elôzze meg ôket, és legyen mindenkor szolgálatukra és segélyökre. Ôrizz meg az engedetlenségtôl, mi érzékeny szívöket sérthetné, hogy soha egy kellemetlen perczet se okozzak nekik, hanem inkább hintsek örömrózsákat éltök utjára, melynek érettem ôk annyi töviseit türelemmel szenvedték. Add, hogy üdvös parancsaikat és intéseiket szívesen fogadjam és kövessem, fegyelmök ellen soha ne szegüljek. Add, hogy szomorú napjaikban ôket szívesen vigasztaljam, hajlott korukban gyámolítsam, betegségükben ápoljam, gyengeségeiket gyermeki szeretettel takarjam. Lebegtesd elôttem, oh Isten! szüntelen azon gondolatot, hogy csak úgy mondhatlak téged Atyámnak, s úgy tehetem magamat méltóvá atyai kegyelmedre, ha szüleimet tiszta szívembôl tisztelem és szeretem. És ha ôket e mulandó életbôl kiszólítod, jutalmazd meg ôket örök boldogsággal országodban, hol a szülôi szeretet és gyermeki hála egyesûlve magasztalja atyai jóságodat. A mi Urunk Jézus Krisztus által. Amen.

HAJADON KÖNYÖRGÉSE.

Isten! erôtlenek oltalma és gyengék erôssége! nálad keresek védelmet, hogy megôrízz az élet förgetegében! neked szentelem szívemet, hogy megszenteld annak érzelmeit. A tiszta lélek buzgó ájtatosságával neked illatozzék virágkorom, s midôn ezt neked fölajánlom, egyszersmind megemlékezem arról, hogy az ifjukor, de maga az élet is elhervad, mint a virág, sokszor hamarább, mint a balúl számító remény ohajtaná. Lebegtesd elôttem szüntelen e gondolatot, forogjon elmémben mindenkor isteni jelenléted emlékezete, hogy megóvjon minden ballépéstôl. Oh fôkép az elsô ballépéstôl ôrizz meg, Istenem! mely a többit oly könnyen vonhatná maga után. -- Add, hogy tisztán megôrizzem ártatlanságom szeplôtelen köntösét, melylyel a szent keresztségben fölékesítetted lelkemet. Ôrizz meg a világ hiúságaitól; legfôbb gondom legyen mindenek fölött neked tetszeni, mert ha az egész világnak tetszeném is, ez nem nyújtana kárpótlást azért, ha kiesném a te szent kedvedbôl. Add, hogy a Szentléleknek tiszta temploma lehessek, s így bennem méltó hajléka legyen szent Felségednek. Lebegjen elôttem szüntelen a tisztaság liliomának, a boldogságos szûz Máriának szeplôtelen példája, hogy az élet ösvényén az ô nyomdokait kövessem. Szerényen magányba vonúlva élt ô, egész alázatossággal hódolva szent akaratodnak, szelidség, angyali tisztaság, béketürés voltak a szép erények, melyek ôt elôtted oly kedvessé tették; add, hogy ezek által igyekezzem én is megnyerni szent tetszésedet. Ôrizd meg szemeimet minden tilos látványtól, zárd el füleimet minden kártevô beszédtôl, szenteld meg nyelvemet, hogy arra vétkes szó soha ne jôjjön. Távolítsd el tôlem a bûnre csábító alkalmakat, s ha szép szín alatt közelednének felém, adj éles látást, hogy a rózsák alatt lappangó kigyót azonnal fölismerjem, az édes fölszín alatt rejlô mérget azonnal észrevegyem. Ments meg a hiú tetszvágytól, az oktalan fényûzéstôl; legdrágább ékszeremnek tartsam szívem ártatlanságát s lelkiismeretem nyugalmat a világ minden ékessége fölött. Oltsd el szívemben a vétkes indúlat szikráját, mielôtt az lánggá nôhetne, s boldogságomat elhamvaszthatná. Lángoljon bennem isteni szereteted tüze, melyet buzgó imádságommal éleszszek. Add örömemet találnom a csendes háziasságban és hasznos foglalkozásban; minden törekvésem és foglalkozásom czélja pedig lelkem üdve legyen, melynek elnyerésére segíts meg, oh Atyám! A mi Urunk Jézus Krisztus által. Amen.

MENYASSZONY KÖNYÖRGÉSE.

Isten, szeretet szent Istene! te oltottad belém az érzést, mely szívemben választottam iránt rokonszenvvel ég. Neked mutatom be szívemet áldozatúl, hogy szenteld meg annak lángjait, s a mi benne tán nem oly tökéletes, nem oly tiszta, mint te óhajtanád, tisztítsd meg azt isteni szereteted tüzével, hogy ezzel egyesûlve lobogjanak szívem lángjai a te dicsôségedre. Gyermeki bizodalommal isteni kezeidbe teszem le sorsomat, oh Atyám! kinek akaratja nélkül egy hajszál sem esik le fejünkrôl, ki mindent oly bölcsen rendelsz el és igazgatsz. A házassági állapotot is te szerzetted, s szent Fiad azt szentségi méltóságra emelte; szent akaratodnak hódolva, határozom el magamat e nagy fontosságú lépésre, reménylve, hogy részesíteni fogsz kegyelmedben, melyet híveidnek igértél. Hogy erre méltóvá legyek, könyörgéssel járulok színed elé, oh Atyám! add nekem Szentlelkedet, s általa világosíts föl engemet, hogy egész nagyságában megismerhessem fontosságát azon frigynek, melytôl egész jövôm, jövendô boldogságom és üdvöm függ, és nem csak enyém, hanem választottamé s azoké is kiket szeretetünk zálogául adni fog majd isteni bölcseséged. Add, hogy szövetségünk alapjáúl a hozzád rendíthetlenül ragaszkodó hitet, s ennek gyümölcsét, az erényt tekintsük, s arra szent kegyelmedben tiszta szándékkal, tiszta szívvel s bûntôl ment lelkiismerettel lépjünk... ah mert, hogyan reménylhetnénk kölcsönös állandó hûséget azon frigyben, melyre irántad tartozó hûségünk megszegésével lépnénk! hogyan lehetne áldásod a szövetségen, melynek kezdetét a romlásra vezetô bûn kötötte! Add, Uram! ezt komolyan szívemre vennem; add, hogy választottammal egymás erényének ôrangyalai legyünk, s házassági szövetségünk méltó legyen annak keresztény eszményképéhez, azon szeplôtelen frigyhez, mely Krisztust anyaszentegyházával egyesíti. Szent kegyelmed adjon szilárd jellemerôt, elhatározott akaratot, hogy házasságunk alatt nem csak az örömnek gyorsan röppenô óráiban, hanem a szenvedésnek és küzdelemnek lassan haladó napjaiban és éveiben is hívek legyünk az oltárnál teendô eskünkhöz, megosztva a bánatot is, kik az örömben szívesen osztozunk. Uram! te szenteld meg szándékomat, mely ezen lépésre vezet; te áldd meg a frigyet, melyre szent nevedben lépni készülök, te áldd meg választottamat, kit nekem ez életpályán társúl rendeltél; hogy isteni félelmedben és szeretetedben, boldog egyetértésben és hûségben tölthessük földi életünket, s ezután az örök életre méltók lehessünk. A mi Urunk Jézus Krisztus által. Amen.

LEENDÔ ANYA KÖNYÖRGÉSE.

Salézi sz. Ferencztôl.

Örök Isten! végtelen jóságú Atya ki a házasság szentségét rendelted, hogy itt az embereket megsokasítsad, és ott a mennyei várost újra benépesítsed! leborúlok imádva szent Fölséged elôtt, és hálát adok neked a magzatért, melyet szívem alatt hordozok, melynek a te jóságod lételt adott. Uram! mivel ezt te jónak láttad, azért terjeszd ki gondviselésed karjait, véghezvivén a mûvet, melyet kezdettél és folytonos segítséged által hordozd velem a teremtményt, melynek bennem lételt adtál, világrajövetének órájáig. Azután pedig, oh életemnek Istene! légy velem, és te a szent jobboddal támogasd erôtlenségemet. Vedd oltalmadba méhem gyümölcsét, és ôrizzed ôt, hogy a ki már a teremtés által tulajdonod, a megváltás által is tied lehessen, a szent keresztség által fölvétetvén anyaszentegyházad, a te szeplôtelen jegyesed kebelébe.

Oh lelkemnek Ura! ki földi életedben a gyermekeket annyira szeretted, és ôket gyakran fölvetted karjaidra: vedd föl ezen gyermeket is, és add részesévé lenni Isten fiainak örökségében, hogy midôn Atyjának téged vall és téged hí segélyûl, a te neved szenteltessék meg általa, és jôjjön el hozzád a te országod. Ime, oh édes Üdvözítôm! neked ajánlom, szentelem és áldozom ôt, hogy engedelmeskedjék parancsaidnak, szeresse szolgálatodat és szolgáljon szeretetednek.

Bármily sok kínnak és fájdalomnak vetette is alá igaz büntetô itéleted elsô anyánkat egész nemzedékével egyetemben, -- én teljes készséggel fogadom el, Uram, mindazon fáradalmakat, melyeket ez alkalommal rám ereszteni akarsz, és alázatosan kérlek a te szentséges Anyádnak, a szeplôtelen szûz Máriának szent és örömteljes szülése által, légy kegyes hozzám szülésem fájdalmas órájában, és szentelj meg engem a gyermekkel együtt, melyet jóságod nekem adni fog, örök szereteted áldásával, és jóvoltodban megnyugvó teljes bizodalommal.

És te, Megváltóm szent Anyja, boldogságos szûz Mária, a nônem egyetlen dicsôsége! gyámolítsd pártfogásoddal az én alázatos könyörgésemet, hogy a te szent Fiadtól az ô irgalmánál fogva, kegyes meghallgattatást nyerhessek. Azért járulok hozzád, oh teremtett lények legkedvesebbje! és kérlek tégedet ama szeplôtelen szûz szeretetre, melylyel jámbor jegyesed, szent József iránt viseltettél; a te szent Fiad születésének végtelen érdemeire, és azon szent testre, mely ôt hordozta.

Istennek szent Angyalai! kiknek ôrzésére vagyok bízva a magzattal együtt, melyet hordozok, oltalmazzatok ti is, és vezéreljetek minket, hogy segélytek által végre azon dicsôségbe juthassunk, melyet ti már élveztek, és ti veletek dicsérhessük és áldhassuk a mi közös Atyánkat, Urunkat és Istenünket, ki él és uralkodik mindörökön örökké. Amen.

ANYA KÖNYÖRGÉSE GYERMEKEIÉRT.

Istenem! az anyai szeretet érzése, valamint a te törvényed emlékeztet azon kötelességemre, hogy gyermekeimet szent tanításod elvei szerint erényességben az ég számára neveljem. Gondjaimra bízott tulajdonaid ôk, Uram! és egykor az én kezeimbôl fogod ôket számon kérni. Szívemre veszem az apostoli szózat intését: hogy ki övéivel nem gondol, az a hitet megtagadta, és rosszabb a hitetlennél. De mit használna, ha gyermekeimnek csupán testi szükségeirôl s földi jólétérôl gondoskodnám, lelkök képezését és megszentelését pedig elmulasztanám? Lelkökre akarom fordítani fô gondomat; de ha belôlök jó embereket, igaz keresztényeket nevelhessek, a te mindenható segélyedre van szükségem -- oh Atyám! Azért teljes bizodalommal folyamodom hozzád, könyörögve, világosíts föl engem, hogy megismerjem a mi jót e végre tennem kell; s adj eltökéllett akaratot és kitartó buzgalmat, hogy azt véghez is vigyem. Mérsékeld bennem gyermekeim iránt a természetes szeretetet, hogy az soha ne fajúljon ama gyengeséggé, mely sok szülôt elfogulttá, vakká tesz gyermekeinek rossz hajlamai és tettei iránt, mely sok szülôt oktalan és vétkes engedékenységre csábít. Adj belátást, Uram! szelíden bánnom velök, midôn a jóság elégséges; szigorral, mikor az szükséges. Jôj segítségemre malasztoddal, hogy életemben soha egy lépésem se szolgáljon gyermekeim megütközésére vagy botrányára: hanem inkább azok épülésére és fényes példájára mindenben, a mi jó, igaz és dicséretes.

Gyermekeimet pedig áldd meg Szentlelkeddel, hogy téged szeretni és félni korán megtanúljanak; adj nekik fogékonyságot és engedelmességet, hogy jó szándékú törekvéseim rajtok meg ne hiúsuljanak. Nem kérek számokra gazdagságot, csak erôt és kedvet adj nekik a tevékeny munkássághoz, hogy azon állapotban, melybe ôket helyezni fogod, a szükségeseket megszerezhessék. -- Ôrízd meg szívöket a bûnös indulatok rabszolgaságától, ártatlanságukat a csábítás tôreitôl. Add, hogy a bûnt, mint legnagyobb roszat mindenkor utálják, s visszaijedjenek gondolattól, hogy egykor azzal magokat beszennyezzék. Vezesd ôket mindig jó emberek társaságába, kiknek példája ôket szorgalomra, jámborságra és erényességre buzdítsa. Add hogy kerüljék a könnyelmûeket, és csak tiszta jellemû erényesekkel tartsanak. Ha elôre látod, oh mindenható Isten! hogy elfajúlnak, elvetemûlnek, az emberiség kárára lesznek: oh akkor inkább vedd magadhoz ôket, mielôtt ártatlanságukat eljátszanák. Ha pedig látod, hogy az emberiségnek hasznos, becsületes tagjai lesznek: akkor hosszabbítsd meg napjaikat, s e végbôl, ha neked úgy tetszik, tartsd meg az életemet is, hogy nevelésöket bevégezhessem. De ha mást végeztél felôlem, nem csüggedek el, legyen meg a te szent akaratod... neked, a legjobb Atyának adom át ôket, te légy az ô védelmök és oltalmok. Te felôlem is gondoskodtál, ôket sem fogod elhagyni. Legfôbb gondom lesz, gyönge szívökbe oltani a te szent törvényed iránti szeretetet és engedelmességet, hogy méltók legyenek jóvoltod kegyelmére, melyet különösen a jámboroknak igértél. Szaporítsd általok e földön a jó, erényes és haszonvehetô emberek számát, mennyországban pedig a választottak seregét. Engedj már itt azon vigasztaló reményben élnem, hogy egykor számot adva neked, mondhassam: Uram! a kiket nekem adtál, azokból senkit sem vesztettem el. Amen.

NÔ KÖNYÖRGÉSE HÁZASTÁRSÉRT.

Jóságos Atyám! szívem buzgó hálájával ismerem el gondviselésednek azon kegyes intézkedését, melynélfogva a házasság szentsége által a gyenge nônek oltalmad, pártfogást és menedéket rendeltél az ô férjében. Te, ki magad oltád szívünkbe a kölcsönös szeretetet, vedd kedvesen e szívvirágnak hozzád emelkedô illatát, a buzgó könyörgést, melyet hitvestársamért terjesztek isteni szent színed elé. Oh kegyelemnek kútfeje! áraszd rá malasztodat, hogy szent oltárodnál az egybekelésünkkor vett áldás foganatát élvezhessük. Ôrizd meg ôt minden testi és lelki veszélytôl; tartsd meg és neveld benne irántam azon hajlamot és szeretetet, ama bizodalmat és becsülést, mely alapja a házi boldogságnak. Adj neki jellemszilárdságot, mely ôt a hûségben bármi veszélyes kisértetek között rendíthetlenné tegye; s távolítsd el tôlem még árnyékát is mindannak, mi benne azt megingathatná, s köztünk a félreértés, a gyanú mérges kigyójának helyt adhatna. Adj sikert jó szándékú munkásságához, hogy családunk kis körében gondviselésednek méltó képviselôje lehessen; s adj kegyelmet nekem, hogy a mennyiben köröm engedi, részvétem által ebben ösztöne és öröme lehessek. Áldd meg napjait azon örömmel, mely benned keresi és találja kútfejét, s add, hogy ebben én is minél nagyobb tényezôje lehessek. Ha pedig keserûséget és szenvedést mérsz hitvestársamra, add, hogy azt vele tökéletes szeretettel megoszszam, és soha egy komor perczének se legyek okozója. Tartsd meg ôt az erény útján állhatatosan, és engedd, hogy ezen vele mindenkor karöltve járjak. Ha pedig a veszélyes alkalmak, csábító kisértetek, rosz számítások errôl eltántorítanák: Istenem! adj nekem akkor kétszeres erôt, hogy ôt az elhagyott igaz ösvényre visszavezethessem: adj türelmet, hogy innen származandó szeszélyeit, kedvetlenségeit elviselhessem; ne engedj pihennem addig, míg ôt neked s önmagának vissza nem nyerhetem. Ha szívemnek kell is megszakadni, ha mindenemnek elveszni; csak segíts az ô lelkét megmentenem: hogy így saját lelkemet is megmentve, végre egyesült buzgalommal áldjuk és dicsérjük szent nevedet. A mi Urunk Jézus Krisztus által. Amen.

ÖZVEGYSÉGBEN.

Elhagyottak oltalma, árvák és özvegyek jóságos Atyja! nálad keresek menedéket szomorú özvegységemben, elôtted öntöm ki szorongó szívem fájdalmas fohászait, tôled kérek enyhet, vígasztalást, oh mert a szívtelen világ hidegen elfordúl a szenvedôktôl, inkább szeret örülni az örvendezôkkel, mint részvevôleg sírni a sírókkal. De te nem zárod el atyai szívedet a kesergô szívek sóhajaitól, nem fordítod el kegyes szemeidet a fájdalomkönyekkel telt szemektôl, a te kegyelmed nem vonja meg vezérfényét a benned bízóktól, ha felettök a szerencse napját a viszontagságoknak bármily sötét felhôi borítják is. Azért kihez folyamodhatnék reményteljesebb bizalommal a szegény özvegy, mint te hozzád, oh Uram! ki a vígasztalás kútfeje vagy! -- Hozzád járúló gyermeki bizodalmam legelsô nyilatkozata az ôszinte megnyugvás szent akaratodon. Imádva hódolok szent végzetednek, melynélfogva az özvegység keserû poharát rám mérted; te tudod legjobban, miért vetted el tôlem a gyámolt, melyet boldogúlt hitvestársamban bírtam; talán szívemet akartad elvonni a földiektôl, melyekhez túlságosan ragaszkodtam; a szenvedés által lelkem gondjára akartál komolyabban figyelmeztetni, melyrôl a jólétben tán könnyelmûen elfeledkeztem. Legyen meg a te szent akaratod, nem zúgolódom isteni bölcs rendelésed ellen: csak adj erôt és kegyelmet az özvegyi állapot terheinek és keserveinek elviselésére. Ôrizd meg lelkemet a bûn csábjaitól, erôsíts meg a szenvedélyek ellen vívandó harczaimon, ôrizd meg jó hírnevemet a roszakarat rágalmazó nyelvétôl; add örömömet találnom a csendes elvonulásban, szerény köröm kötelességeinek hiv teljesitésében, leginkább pedig a veled való társalkodásban, ki a szenvedôkhöz annál közelebb vagy, mennél nagyobb rajtok az inség, mennél nagyobb bennök a te jóságodra támaszkodó bizalom. Légy kegyes gondviselô Atyja árváimnak, áldd meg anyai szeretetem tevékenységét, melyet nevelésökben most kétszeres erôvel kell kifejtenem. Te pótold elégtelenségemet, te gyámolítsd tehetetlenségemet, s tedd sikeressé jó szándéku igyekezetemet.

Ah Jézusom szent Anyja! boldogságos szûz Mária! ki e földön annyi keserûség és fájdalom mellett, az özvegység súlyát is viselted, s az özvegyi állapotnak valamint dicsôséges példájává, úgy szeretetteljes oltalmává lettél: vond hozzád az én szívemet, és segíts meg a rám mért keserveket oly türelemmel viselni, mint te viselted, oh fájdalmak Anyja, szomorúak vígasztalója! Légy velem özvegységem szomorú napjaiban, mutasd be szent Fiadnak keseredett szívem fohászait, hogy általa megenyhíttetve, e múlandó élet siralomvölgyébôl boldogúlt hitvesemmel a viszontlátás azon örömébe juthassak, melyet válás többé meg nem keserít, melynek vége soha nem lesz. Add meg ezt, Uram Jézus! segíts meg erre, Istennek szent Anyja! Amen.

INSÉGES IDÔKBEN.

Ne emlékezzél meg, Uram! vétkeinkrôl, sem atyáink vétkeirôl, és ne állj boszút bûneinkért.

Bocsásd meg vétkeinket, Úr Isten! A te szent Nevedért.

Könyörögjünk. Engedj Uram! engedj meg a te népednek, hogy érdemlett büntetésekkel fenyíttetvén, könyörületességedben mindenkor enyhûlést érezzen. A mi Urunk Jézus Krisztus

által. Amen.

Ezután mondatik a litania Jézus szentséges nevérôl, l. 224. lapon.

Uram! hallgasd meg könyörgésünket.

És a mi kiáltásunk jusson elôdbe.

Könyörögjünk. Világ Megváltója, Üdvözítô Jézus Krisztus! ki a veszélyben legbiztosabb oltalom, a keserûségben egyetlen vígasztalás vagy; hozzád folyamodunk a jelen inséges idôkben is: adj erôt azon csapások elviselésére, melyeket most ránk, mértél, hogy megtéríts; fordítsd jóra inséges állapotunkat, és (adj alkalmas esôt, -- adj tiszta idôt, -- szüntesd meg az éhséget és drágaságot, -- szüntesd meg a mirigyhalált) ha ránk nézve üdvösségesnek látod: hogy a kik most a csapások alatt bizodalommal bár, de mégis félelem közt magasztaljuk szent nevedet, a csapásoktól megszabadúlva, nyugodtan és víg szívvel mondhassuk: Dicsértessék a Jézus Krisztus  mindörökké. Amen.

Imádkozzál érettünk, Istennek szent Anyja!

Hogy méltók lehessünk a Krisztus igéretére.

Könyörögjünk. Országunk Nagyasszonya, boldogságos szûz Mária! terjeszd elé szent Fiadnak méltatlan könyörgéseinket; és hathatós pártfogásod által, a jelen inséges idôkben, nyerd meg nekünk az Isten akaratján való megnyugvás malasztját; nyerj békességet országunknak, nyerj erôt az inséggel küzdônek, bátorságot a kétkedônek, vígasztalást a szenvedônek, gyámolítást az árvának, töredelmet a bûnösöknek, boldog kimúlást a haldoklónak, üdvösséget mindnyájunknak. A te szent Fiad, a mi Urunk Jézus Krisztus által. Amen.

ESÔÉRT.

Úr Isten! kiben élünk, mozgunk és vagyunk: adj alkalmas esôt nekünk; hogy mostani szükségünkben elegendôkép fölsegíttetvén, az örökkévaló jókat bizalmasabban kivánhassuk.

Adj nekünk, Uram! kérünk, hasznos esôt, és a föld száraz színét égi vizekkel kegyesen öntözd meg. A mi Urunk Jézus Krisztus által. Amen.

TISZTA IDÔÉRT.

Hallgasd meg, Uram! a tehozzád kiáltókat, és adj nekünk tiszta idôt: hogy a kik bûneinkért méltán ostoroztatunk, irgalmadtól megelôztetvén, kegyességedet érezhessük.

Mindenható Úr Isten! kérjük kegyességedet, hogy a záporesôk árját megszüntetni és arczod vidámságát velünk éreztetni méltóztassál. A mi Urunk Jézus Krisztus által. Amen.

VESZÉLYES FÖRGETEGBEN.

Úr Isten! kinek világrendítô hatalmát hirdeti a villám és förgeteg, s kinek egy intésére a háborgó tenger lecsillapodott: hárítsd el tôlünk a viharok minden kártékony veszedelmet; hogy a kik remegve hódolunk mindenható Fölségednek, üdvös félelem által magunkba szállásra és szeretetre indíttatva, s irgalmadra gyermeki bizodalommal támaszkodva, kegyességed vígasztalását mindenkor érezhessük. Ki élsz és uralkodol mindörökön örökké. Amen.

ÉHSÉG ÉS DRÁGASÁG IDEJÉN.

Add meg nekünk, Uram! kérünk, buzgó könyörgésünk sikerét, s az éhséget és drágaságot kegyelmesen távoztasd el tôlünk; hogy ismerjék meg a halandó emberek szívei, mikép a csapások haragodtól jônek, és irgalmadból szûnnek meg.

Adj Uram! testi táplálékot is híveidnek, kiket te, mennybôl szállott kenyér! angyalok eledelével táplálsz. Ki élsz és uralkodol az Atyával és Szentlélekkel egyetemben, most és mindörökké. Amen.

HÁBORÚ IDEJÉN.

Úr Isten! kitôl vannak a szent kivánságok, igaz tanácsok és tökéletes cselekedetek, add a te  szolgáidnak azon békességet, melyet a világ nem adhat; hogy szívünket parancsolatidban foglaljuk, és ellenségeink félelmétôl megmenekedvén, oltalmad alatt csendességben éljünk.

Úr Isten! ki megtöröd a hadakat, és a benned bízóknak ellenségeit védô hatalmaddal megalázod, siess irgalmadért csengô szolgáid segítségére: hogy az ellenség vad dühét letiporván, téged szüntelen hálaadással dicsérhessünk.

Úr Isten! minden országok és királyok Ura! ki minket csapásiddal gyógyítasz, és kegyességeddel fenntartasz, áraszd ránk irgalmadat: hogy a béke csendessége hatalmad által fönntartatván, jobbúlásunk eszközlésére szolgáljon. A mi Urunk Jézus Krisztus által. Amen.

MIRIGYHALÁL IDEJÉN

Úr Isten! ki nem akarod a bûnösnek halálát, hanem megtérését; tekints irgalmasan hozzád forduló népedre, hogy midôn neked bánkódva hódol, haragodnak ostorát tôle kegyelmesen eltávoztassad.

Hallgass meg minket, üdvözítô Istenünk! és népedet haragodnak rettenetességébôl megszabadítván, irgalmad bôségében biztosítsad. A mi Urunk Jézus Krisztus által.  igaz

STELLA COELI.

Mária, az égô csillag;

Ki Urunkat szoptatá,

Ádám vétkének halálos

Mirigyét kiszaggatá.

Oltsa el az égi csillag

A vészes csillagzatot,

Mely földünkre a mirigygyel

Annyi kínt s halált hozott.

Tengereknek dicsôséges

Fénycsillaga! nézz reánk,

Döghaláltól s a világi

Cseltôl ments meg, oh Atyánk!

Keresztények orvossága!

Tartsd az épet, adj erôt

A betegnek, -- mit az ember

Nem tehet, segítsd fel ôt.

Minden csapásokban és szorongásainkban

Jöjj segítségünkre legkegyesebb szûz Mária!

Könyörögjünk. Irgalom Istene! kegyesség Istene! kegyelem Istene! ki megkönyörültél néped inségén, és mondád a ráeresztett öldöklô angyalnak: Elég már! vond vissza kezedet ama dicsôséges csillag szeretetéért, kinek drága emlôit vétkeinknek mérge ellen édesdeden szoptad, segíts minket malasztoddal, hogy a hirtelen haláltól és mirigytôl védelmed alatt megmenekedjünk, s az örök veszedelem romlásától irgalmad által megszabaduljunk. Ki élsz és uralkodol mindörökön örökké. Amen.

BETEGSÉGBEN.

Hatalmas Isten! a gyarló teremtmény olyankor érzi legjobban tehetetlenségét, midôn sujtó kezed fölötte megnehezûl. Most látom Uram! hogy a legvirágzóbb egészség is hervatag virág, melyet a betegség, az enyészet égetô szele oly könnyen semmivé tesz. De te szeretô Atyám vagy, midôn szenvedésekkel látogatsz is; bölcs végzeted tudom lelkem üdvözítésére ereszti rám csapásait. Azért határtalan szeretettel és bizodalommal nyugszom meg szent akaratodon; szeretô irgalmad jeléûl tekintem a betegséget is, melyet most rám bocsátottál, ki egészséges napjaimban többször elfeledkeztem atyai jóságodról, s azokat nem használtam mindenkor úgy, mint szent törvényed kivánta. A betegség most akadályozza tevékenységemet, melyet oly sokszor fárasztottam mulandó czélokért. Most a világ kápráztató hiúságaitól elfordúlt szemem tisztábban látja az elmulasztott kötelmeket, a világ zajában oly sokszor figyelmetlen fülem most jobban hallja intéseidet, elôbb elszórakozott lelkem, most magába szállva, közelebb érzi isteni jelenlétedet. Atyám! add megismernem jóságos czélodat, melyet e betegségem által rajtam elérni akarsz; add kegyelmedet, hogy azt jószándékom hozzájárulásával valósíthassam.

Ôrizz meg a tûrhetetlenségtôl, s midôn szent akaratodon imádva megnyugszom, add, hogy betegségemben legelsô gondomat lelkemre fordítsam, teljes hittel és bizalommal használva mindazon kegyelemszereket, melyeket beteg híveid számára anyaszentegyházad kezeibe letettél, hogy ôket elkészítse az örökkévalóság nagy utjára... ah mert csak te tudod, oh mindenható Isten! fölkelhetek-e még e betegségembôl? nem azért adtad-e tán azt, hogy meggyógyítva lelkemet, magadhoz vegyed? Adj vigasztalást, lelki erôt merítenem e gondolatból, mely csak a kicsinhitûekre nézve oly csüggesztô. Adj határozott jellemet, mely élni, halni kész, megnyugodva bölcs végzéseden, ki az élet és halál Ura vagy. Ha pedig irgalmad e nyavalyámból fölgyógyulni enged, add Uram Istenem! hogy azon föltételeket, melyek ezen látogatásod ideje alatt bennem támadtak, híven teljesíthessem, és isteni jóvoltodat azzal háláljam meg, hogy rendeltetésem mennyei czéljához közelebb juthassak. Addig is, adj enyhûletet fájdalmaimban, vigasztalást szomorúságomban. Ôrizz meg az ingerlékenységtôl, mely által nyavalyámat is csak nehezíteném, embertársaimat is sérteném, kik oly szeretettel vannak szolgálatomra tehetetlenségemben. Lebegjen elôttem szent Fiad isteni példája, ki oly béketûréssel szenvedte a legnagyobb kínokat. Az ô keserves kínszenvedése enyhítse meg az én fájdalmaimat; az ô drága vére hullása mossa le vétkeim minden szennyjét, az ô halála könnyítse meg az én halálos küzdelmemet, hogyha végórámat elhozod, Atyám! én is a te kezeidbe ajánlva lelkemet, eljuthassak országodba, melyet a te szent Fiad kínszenvedése és halála által nyitott meg híveidnek. Amen.


Litánia a halottakért
Litánia a halottakért.

Halottak estéjén és egyébkor mondandó.

Uram! irgalmazz nekünk.

Krisztus! kegyelmezz nekünk.

Krisztus! hallgass minket.

Krisztus! hallgass meg minket.

Mennybeli Atya Isten!

Irgalmazz megholt híveidnek.

Megváltó Fiú Isten!

Irgalmazz megholt híveidnek.

Szentlélek Úr Isten!

Irgalmazz megholt híveidnek.

Szentháromság egy Isten!

Irgalmazz megholt híveidnek.

Szentséges szûz Mária!

Könyörögj érettök.

Istennek szent Anyja.

Könyörögj érettök.

Szent Mihály arkangyal!

Könyörögj érettök.

Mindnyájan szent angyalok és arkangyalok!

Könyörögj érettök.

Keresztelô szent János!

Könyörögj érettök.

Szent Péter apostol!

Könyörögj érettök.

Szent Pál apostol!

Könyörögj érettök.

Szent János apostol!

Könyörögj érettök.

Szent András apostol!

Könyörögj érettök.

Mindnyájan szent apostolok és evangelisták!

Könyörögj érettök.

Szent István martyr.

Könyörögj érettök.

Szent Lôrincz martyr.

Könyörögj érettök.

Mindnyájan szent martyrok.

Könyörögj érettök.

Szent Gergely pápa.

Könyörögj érettök.

Szent Ambrus püspök.

Könyörögj érettök.

Mindnyájan szent püspökök és konfesszorok.

Könyörögj érettök.

Szent Mária Magdolna.

Könyörögj érettök.

Szûz szent Katalin martyr.

Könyörögj érettök.

Szûz szent Borbála martyr.

Könyörögj érettök.

Szent Anna asszony.

Könyörögj érettök.

Szent Erzsébet asszony.

Könyörögj érettök.

Mindnyájan szent szûzek és szent asszonyok!

Könyörögj érettök.

Istennek minden Szentei!

Könyörögj érettök.

Isten! irgalmazz nekünk.

Uram! kegyelmezz nekik.

Isten! irgalmazz nekik.

Uram! hallgass meg minket.

Minden gonosztól.

Mentsd meg Uram ôket.

Rettentô haragodtól.

Mentsd meg Uram ôket.

A purgatoriumi fogságtól.

Mentsd meg Uram ôket.

Szent szined látásának halasztásától.

Mentsd meg Uram ôket.

E világra lett irgalmasságos eljöveteled által.

Mentsd meg Uram ôket.

Csodálatos megtestesülésed által.

Mentsd meg Uram ôket.

Keserves kínszenvedésed és fájdalmad által.

Mentsd meg Uram ôket.

Szentséges öt mély sebeid által.

Mentsd meg Uram ôket.

Gyalázatos, de végtelen érdemû halálod által.

Mentsd meg Uram ôket.

Dicsôséges föltámadásod által.

Mentsd meg Uram ôket.

Csodálatos mennybemeneteled által.

Mentsd meg Uram ôket.

Az általad kiszabadult szent atyáknak és minden szenteknek esedezése által.

Mentsd meg Uram ôket.

Mi bûnösök!

Kérünk téged, hallgass meg minket.

Hogy a megholtak érdemlett büntetését kegyelmesen megkönnyebbítsed.

Kérünk téged, hallgass meg minket.

Hogy ôket szent angyalid által vigasztaljad.

Kérünk téged, hallgass meg minket.

Hogy ôket a szomoruságból örömre, a sötétségbôl a szentek világosságára vitessed.

Kérünk téged, hallgass meg minket.

Hogy a te szent szined óhajtott látásában ôket mielôbb részesítsed.

Kérünk téged, hallgass meg minket.

Hogy atyánkfiainak és jótevôinknek lelkeit az örök világosságban részeltessed.

Kérünk téged, hallgass meg minket.

Hogy azokat is, kikrôl senki meg nem emlékezik, a tisztítóhely kínaiból megszabadítsad.

Kérünk téged, hallgass meg minket.

Jézus, Istennek Fia!

Kérünk téged, hallgass meg minket.

Isten Báránya! ki elveszed a világ bûneit.

Engedj nekik örök nyugodalmat.

Isten Báránya! ki elveszed a világ bûneit.

Engedj nekik örök nyugodalmat.

Krisztus! hallgass minket.

Krisztus! hallgass meg minket.

Uram! irgalmazz nekünk.

Krisztus! kegyelmezz nekünk.

Uram! irgalmazz nekünk.

Mi Atyánk stb. Üdvözlégy stb.

De profundis.

(A mélységbôl kiáltok stb. 171. lapon)

KÖNYÖRÖGJÜNK.

Minden híveknek Teremtô és Megváltó Istene! a te szolgáid és szolgálóid lelkeinek bocsásd meg minden vétkeiket; hogy a mely engedelmet mindenkor óhajtának, azt ájtatos könyörgések által megnyerhessék. Ki élsz és uralkodol mindörökön örökké. Amen.


Könyörgések a megholt hívekért
KÖNYÖRGÉSEK A MEGHOLT HÍVEKÉRT.

Végtelen jóságú Isten! minden emberek Atyja! te szereted híveidet, és akarod, hogy mi is szeressük egymást. A tisztítóhelyen levô lelkek, a mi keresztény társaink, felebarátink, atyánkfiai, a mi rokonink -- a te fiaid és leányaid. Érettök esedezünk; hallgasd meg az ô keserves sóhajtásaikat, enyhítsd fájdalmaikat, kínjaikat, és vigasztald ôket. Esedezünk szenvedô atyánkfiaiért; mert a te parancsolatodból és teéretted szeretjük ôket. Te parancsoltad, hogy egymásért imádkozzunk.

Oh kegyes Jézus! mindnyájunk Megváltója! engedd, hogy a te szent véred és halálod áldozata legyen szenvedô atyánkfiainak enyhülésére; hogy megváltásod gyümölcsét szent színed látásában teljesen élvezhessék.

Menny és föld Ura Istene! adj örök nyugodalmat elhunyt híveidnek, és elenyészhetlen világosságod fényeskedjék nekik.

Egyedül téged illet, Isten, a dicsôség: hálával hirdetjük dicséretedet; hallgasd meg Isten! hozzád sóhajtó híveid esdeklését, hallgasd meg imádságunkat.

Áldott légy, kegyes Megváltónk! kiszabadításunkra hozzánk jöttél; áldott légy, ki minket szent véred által Atyáddal megbékéltettél. Téged szívbôl áldunk, tehozzád kiáltunk, legyen kedves imádságunk. Amen.

Urunk Jézus Krisztus! minden irgalom kútfeje: a kimúlt hívek lelkeit, kik a tisztítóhelyen tartatnak, szentséges öt sebedbe ajánljuk; keserves kínszenvedésedért és érettünk ontott drága szent véredért alázatosan kérvén téged: méltóztassál nekik megkegyelmezni végtelen irgalmad által s a boldogságos szûz Máriának és minden szenteknek esedezése által, engedd el minden adósságaikat, enyhítsd fájdalmaikat, szûntesd meg kínjaikat; hogy a tisztítóhelyrôl megszabadúlván mennyek országában örömben és boldogságban részesüljenek.

Úr Isten! kinek tulajdona az irgalmazás és bocsánat, bízván kegyességedben, alázatosan könyörgünk minden hívekért, kiket e gyarló test tömlöczébôl kiszólítottál: bocsásd meg az emberi gyarlóságból elkövetett vétkeikért érdemlett büntetéseket: hogy ezektôl megmenekülvén, szenteid társaságában áldják nagy irgalmadat.

Örök mindenható Úr Isten! ki atyánkat és anyánkat tisztelni parancsoltad: légy kegyelmes szent akaratodból elhunyt szülôink lelkeinek, és bûneiket megbocsátván, add, hogy egykor ôket az örök világosság örömeiben szemlélhessük.

Irgalmas Isten! ki az ember veszedelmén nem örülsz, hanem üdvözülését kívánod, alázatosan kérünk téged, hogy atyánkfiait, barátainkat, jótevôinket, kik az igaz hitben múltak ki, oldozd fel minden bûn köteleitôl, és szent angyalaid által vezesd ôket az örök boldogság nyugodalmába.

Úr Isten! kinek irgalmassága határtalan, vedd kedves áldozatúl alázatos könyörgésünket; és azon szolgáid lelkeit, kikért könyörögni különösen tartozunk, szabadítsd meg kínjaiktól, és vedd föl kegyelmesen a te szent országodba.

Irgalmasság Atyja! mindenható Úr Isten! kinek mindenek élnek, és kinek a megholt testek sem vesznek el, hanem egykor föltámadnak: kegyességedet alázatosan kérjük, hogy a megholt híveknek adj csendes nyugodalmat. Ne szállj Uram! itéletre szolgáiddal; hanem szent Fiad drága vére hullásaért bocsásd meg nekik, mit a test, világ és ördög incselkedéseitôl elcsábíttatva vétettek; szûntesd meg kínjaikat, és adj nekik örök nyugodalmat.

Üdvözítô Jézus Krisztus! Vedd magadhoz minden híveid lelkeit, kikért szent véredet ontottad. Emlékezzél meg, Uram! hogy gyarló az emberi természet, s olyanok vagyunk, mint a mezô virágai, melyek hamar elhervadnak s minden széltôl elragadtatnak. Azért ki a keresztfán meg nem vetetted a hozzád tért latrot, hanem magaddal a paradicsom örömébe vitted: ne vesd meg híveidnek hozzád folyamodó kiáltásait: és e világból kimúlt szolgáid és szolgálóid lelkeit oldozd fel bûneik köteleibôl, hogy mindnyájan a választottak között támadjanak fel az örök életre. Amen.

Oh áldott Jézus! oh kegyes Jézus! oh irgalmas Jézus! könyörülj a kimúlt híveken.

Irgalmasság Anyja, boldogságos szûz Mária! és Istennek minden Szentei! könyörögjetek érettök.

A hívek lelkei Isten irgalmasságából békeségben nyugodjanak. Amen.


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (201)338-4736
	Fax: (201)778-4263
	e-mail: felsoval@email.njin.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felsoval@email.njin.net

3. elektronikus hálózat (World Wide Web): http://www.piar.hu/pazmany

Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 16-17)